ക്ഷേമപ്പെൻഷൻ: പരാതി പരിഹരിക്കാൻ നടപടി തുടങ്ങി അർഹതയുള്ള ആർക്കും പെൻഷൻ നഷ്ടമാവില്ല – Dr. T.M. Thomas Isaac\nPosted on 30.01.2017 31.01.2017 - 11:54\nComments ക്ഷേമപ്പെൻഷൻ: പരാതി പരിഹരിക്കാൻ നടപടി തുടങ്ങി അർഹതയുള്ള ആർക്കും പെൻഷൻ നഷ്ടമാവില്ല Comments\nആവശ്യപ്പെട്ട വിവരങ്ങൾ നൽകാതിരുന്നതിനാൽ ക്രിസ്‌മസ്-നവവത്സരവേളയിൽ ക്ഷേമപ്പെൻഷൻ കിട്ടാത്തവരുടെ വിവരങ്ങൾ പരിശോധിച്ച് അർഹരായ മുഴുവൻ പേർക്കും എത്രയും വേഗം അതു നൽകാൻ നടപടി തുടങ്ങി. ധനമന്ത്രിയുടെ ഓഫീസിൽ ചേർന്ന അവലോകനയോഗത്തിലാണ് ഇതു തീരുമാനിച്ചത്. അർഹരായ ഒരാൾക്കും പെൻഷൻ നഷ്ടപ്പെടില്ലെന്ന് ഉറപ്പാക്കാനുള്ള നടപടികൾക്ക് യോഗം രൂപം നൽകി.\nക്ഷേമപ്പെൻഷൻ വിതരണം കുറ്റമറ്റതാക്കാൻ ഡേറ്റാബേസ് തയ്യാറാക്കാനാണു വിവരങ്ങൾ ആവശ്യപ്പെട്ടത്. സർക്കാർ സാമൂഹികസുരക്ഷാപ്പെൻഷൻ നൽകുന്ന 39,24,040 പേരിൽ 33,59,262 പേരാണ് ഡിസംബർ 20 വരെ നിർദ്ദിഷ്ട വിവരങ്ങൾ ലഭ്യമാക്കിയത്. ബാക്കിയുള്ള 5,64,778 പേരുടെ രേഖകൾക്കു കാത്താൽ കാലതാമസം വരും എന്നതിനാൽ, വിവരം നൽകിയവർക്ക് ക്രിസ്‌മസ്-പുതുവർഷവേളയിൽത്തന്നെ പെൻഷൻ നൽകുകയായിരുന്നു.\nഇതുവരെ രേഖകളും സത്യവാങ്‌മൂലവും നൽകിയിട്ടില്ലാത്തവർ എത്രയും വേഗം അവ നൽകണം. പെൻഷൻ കിട്ടാത്തവരിൽ 2,49,477 പേർ സത്യവാങ്‌മൂലം അപ്‌ലോഡ് ചെയ്യാനുള്ളവരാണ്. വിവരം നൽകിയവർക്കു പെൻഷൻ നൽകാനായി ക്ലോസ് ചെയ്തിരുന്ന വെബ്‌സൈറ്റ് ഇപ്പോൾ തുറന്നിട്ടുണ്ട്. ശേഷിച്ചവർക്കും ഇനി സത്യവാങ്‌മൂലം അപ്‌ലോഡ് ചെയ്യാം. ഇതിന്റെ അടിസ്ഥാനത്തിൽ അർഹരാണെന്നു കാണുന്ന എല്ലാവർക്കും കുടിശിക സഹിതം പെൻഷൻ നൽകും.\nപെൻഷനിലെ ഇരട്ടിപ്പും അർഹതയും പരിശോധിക്കാൻ ആധാർ നമ്പരുമായി ഒത്തുനോക്കാൻ തീരുമാനിച്ചിരുന്നു. എന്നാൽ, പെൻഷനെ ആധാറുമായി ബന്ധപ്പെടുത്തരുതെന്നും തീരുമാനിച്ചിരുന്നു. സംസ്ഥാനത്ത് ഏതാൺറ്റെല്ലാവർക്കും ആധാർ ഉണ്ട് എന്നതിനാലാണ് ഇതു തീരുമാനിച്ചത്. അധാർ നമ്പർ നൽകാത്ത 1,84,827 പേരുടെ പെൻഷൻ നൽകാതെയുണ്ട്. ആധാർ നമ്പർ നൽകുന്നമുറയ്ക്ക് ഇവരിൽ അർഹതയുള്ളവർക്ക് പെൻഷൻ നൽകും.\nആധാറിനായി പുറത്തുപോകാൻ ബുദ്ധിമുട്ടുള്ളവർക്ക് വീട്ടിലെത്തി ഫോട്ടോയും മറ്റും എടുക്കുകയും രേഖകൾ പരിശോധിക്കുകയും ചെയ്യാനും അതിന്റെ ചെലവു പഞ്ചായത്തുകൾ വഹിക്കാനും നേരത്തേതന്നെ അനുമതി നൽകിയിരുന്നു. അങ്ങനെയുള്ളവർ ഈ സാദ്ധ്യത ഉപയോഗപ്പെടുത്തണം. അതിനും കഴിയാത്തവർക്ക് അതതു തദ്ദേശഭരണസ്ഥാപനത്തിലെ സെക്രട്ടറിയുടെ സാക്ഷ്യപത്രം സഹിതം മറ്റു തിരിച്ചറിയൽ രേഖകൾ നൽകാം.\nഇപിഎഫ് പെൻഷനും ക്ഷേമപ്പെൻഷനും ഒന്നിച്ചു വാങ്ങുന്ന 21171 പേർക്ക് ഇക്കുറി ക്ഷേമപ്പെൻഷൻ നൽകിയിരുന്നില്ല. ഇവർക്ക് ഇപിഎഫ് പെൻഷനു പുറമെ ഒരു സാമൂഹികസുരക്ഷാപെൻഷനോ ക്ഷേമപ്പെൻഷനോകൂടി നൽകും.\nആദായനികുതി നൽകുന്നവർ, സർവീസ് പെൻഷൻകാർ, രണ്ടേക്കറിലധികം ഭൂമിയുള്ളവർ, വിധവപ്പെൻഷൻ വാങ്ങിവരവെ പുനർവിവാഹം ചെയ്തവർ എന്നിങ്ങനെ കണ്ട 27,687 പേരുടെ സാമൂഹികസുരക്ഷാപ്പെൻഷനുകളാണ് മാറ്റിവച്ചിട്ടുള്ള മറ്റൊരു വിഭാഗം. ഇക്കാര്യത്തിൽ ആക്ഷേപം ഉള്ളവർക്ക് ബന്ധപ്പെട്ട തദ്ദേശഭരണസ്ഥാപനത്തിൽ പരാതി നൽകാം. സമയബന്ധിതമായി അദാലത്തു നടത്തി ഇതിൽ തീർപ്പാക്കും.\nക്രിസ്‌മസ് വേളയിൽ 1055.33 കോടി രൂപയാണ് സാമൂഹികസുരക്ഷാപെൻഷൻ ഇനത്തിൽ വിതരണം ചെയ്തത്. ഓണത്തിന് അതുവരെയുള്ള കുടിശികയും ഒരു മാസത്തെ അഡ്വാൻസും നൽകിയിരുന്നു. രണ്ടും ചേർത്ത് 3843 കോടി രൂപയാണ് ഈ സർക്കാർ അധികാരത്തിൽ വന്നശേഷം ഇതുവരെ നൽകിയത്. പെൻഷൻ നൽകാൻ ക്ഷേമനിധികൾക്കു നൽകിയ പണംകൂടി ചേർത്താൽ 4200 കോടി വരും. എന്നാൽ, കഴിഞ്ഞ യുഡിഎഫ് സർക്കാർ സാമൂഹികസുരക്ഷാ പെൻഷൻ ഇനത്തിൽ അഞ്ചുകൊല്ലംകൊണ്ടു വിതരണം ചെയ്തത് 8828 കോടി രൂപമാത്രമാണ്.\nകാനേഷുമാരി പ്രകാരം സംസ്ഥാനത്ത് 60 കഴിഞ്ഞ 43 ലക്ഷം പേരാണുള്ളത്. ഇതിൽ സർവീസ് പെൻഷൻ വാങ്ങുന്നവർ, ആദായനികുതി നൽകുന്നവർ, രണ്ടേക്കറിൽ കൂടുതൽ ഭുമിയുള്ളവർ തുടങ്ങിയവരെക്കൂടി ഒഴിവാക്കിയാൽ 35 ലക്ഷത്തോളമേ വരൂ. എന്നാൽ, 49.5 ലക്ഷം പേരാണു വിവിധ ക്ഷേമപ്പെൻഷനുകൾ വാങ്ങുന്നത്. 14.5 ലക്ഷത്തോളം പേർ ഒന്നിലേറെ പെൻഷൻ വാങ്ങുന്നു എന്നാണിതു വ്യക്തമാക്കുന്നത്. ഒരാൾക്ക് ഒരു പെൻഷൻ എന്ന തത്വത്തിന്റെ അടിസ്ഥാനത്തിൽ 60 കഴിഞ്ഞ എല്ലാവരെയും ക്ഷേമപ്പെൻഷന്റെ ശൃംഖലയിൽ കൊണ്ടുവരിക, പെൻഷൻ ഗണ്യമായി ഉയർത്തുക എന്നീ തെരഞ്ഞെടുപ്പു വാഗ്ദാനങ്ങൾ പാലിക്കാനാണ് വിവരങ്ങൾ കുറ്റമറ്റതാക്കുന്നത്.\nവികലാംഗപ്പെൻഷൻ വാങ്ങുന്നവർ, അംശദായം അടയ്ക്കുന്ന ക്ഷേമനിധികളിൽനിന്നു പെൻഷൻ വാങ്ങുന്നവർ എന്നിവർക്ക് നിലവിൽ മറ്റൊരു സാമൂഹികസുരക്ഷാപ്പെൻഷൻകൂടി കിട്ടുന്നുണ്ടെങ്കിൽ അതു നിർത്തലാക്കില്ല. നിലവിൽ ക്ഷേമപ്പെൻഷൻ ലഭിക്കുന്നവർക്ക് അതിനു പുറമേ മറ്റേതെങ്കിലും കേന്ദ്രപ്പെൻഷൻ ലഭിക്കുന്നുണ്ടെങ്കിൽ അതിൽ കേന്ദ്രവിഹിതം നൽകിയാൽ മതിയെന്നാണ് തീരുമാനിച്ചിരുന്നത്. എന്നാൽ, അത് കേവലം 300 രൂപ മാത്രമായതിനാൽ, ഇപ്പോൾ ലഭിച്ചുകൊണ്ടിരിക്കുന്ന 600 രൂപ നൽകാൻ തീരുമാനിച്ചു. ഇതല്ലാതെ, അർഹരായ ആർക്കും പെൻഷൻ നഷ്ടപ്പെടുന്ന സ്ഥിതി ഉണ്ടാവില്ലെന്ന് യോഗത്തിനുശേഷം ധനമന്ത്രി തോമസ് ഐസക്ക് വ്യക്തമാക്കി.\nPrev Previous post: തദ്ദേശസ്ഥാപനങ്ങളുടെ പദ്ധതിവിഹിതം പൂർണ്ണമായി അനുവദിച്ചു; മൂന്നാം ഗഡു 1821 കോടി രൂപ\nNext Next post: ധനമന്ത്രിയുടെ 2017 ഫെബ്രുവരി 1 ലെ പത്രസമ്മേളനത്തിന്റെ കുറിപ്പ്


തുടർച്ചയായുള്ള കടലാക്രമണം; തീരദേശത്തിന് ആശ്വാസനടപടികളാകുന്നു : Deepika.com Nattu Visesham\nകയ്പ്പമംഗലം: കേരളത്തിന്‍റെ തീരദേശ മേഖലകളിൽ തുടർച്ചയായി വരുന്ന കടലാക്രമണത്തിനു പരിഹാരം കാണാൻ മുഖ്യമന്ത്രി പിണറായി വിജയന്‍റെ അധ്യക്ഷതയിൽ ഉന്നതതലയോഗം വിളിച്ചു ചേർത്തു.\nയോഗത്തിൽ ആശ്വാസകരമായ തീരുമാന നടപടികളാണ് ഉണ്ടായത് . കടലിന് 50 മീറ്റർ ദൂരപരിധിയുള്ള മുഴുവൻപേർക്കും സ്ഥലവും വീടും വാങ്ങുന്നതിനുവേണ്ടി 10 ലക്ഷം രൂപ നൽകുന്ന പദ്ധതി വേഗത്തിലാക്കും. നിലവിൽ കരിങ്കല്ല് ഇല്ലാത്തിടത്തും കരിങ്കല്ല് നശിച്ചുപോയ സ്ഥലത്തും ജിയോ ട്യൂബ് ഉപയോഗിച്ച് തടയിണകൾ നിർമിക്കും. നിലവിൽ കരിങ്കൽ ക്വാറയിൽ നിലനിൽക്കുന്ന തൊഴിലാളികളുടെ കൂലി വർധനവ് പ്രശ്നം പരിഹരിക്കാൻ തീരുമാനമായി.\nവിവിധ വകുപ്പുകളുമായി കോഡിനേഷൻ പ്രവർത്തനങ്ങൾ ഏകോപിപ്പിക്കാൻ തീരുമാനമായി.\nയോഗത്തിൽ മന്ത്രിമാരായ കൃഷ്ണൻകുട്ടി, ടി പി രാമകൃഷണൻ, പി. തിലോത്തമൻ, കെ.ടി. ജലീൽ, നിയമസഭാ സ്പീക്കർ ശ്രീരാമകൃഷ്ണൻ, ഡെപ്യൂട്ടി സ്പീക്കർ പി. ശശി, തീരദേശ എംഎൽഎമാർ, ഉന്നത ഉദ്യോഗസ്ഥരും യോഗത്തിൻ പങ്കെടുത്തു.


വിതുമ്പി വിതുമ്പിക്കരയുന്ന മമ്മൂക്കയെയാണ് ഞാന് പിന്നെ കണ്ടത്- ആന്റോ ജോസഫ് | KR Viswambharan former IAS friendship with Actor Mammootty Anto Joseph\nവിതുമ്പി വിതുമ്പിക്കരയുന്ന മമ്മൂക്കയെയാണ് ഞാന് പിന്നെ കണ്ടത്- ആന്റോ ജോസഫ്\nSep 20, 2021, 01:45 PM IST\nമസ്തിഷ്‌കാഘാതത്തെ തുടര്‍ന്ന് സെപ്തംബര് 17 നായിരുന്നു കെ.ആര്. വിശ്വംഭരന്റെ അപ്രതീക്ഷിത വിയോഗം. കെ.ആര് വിശ്വംഭരന്റെ ഭൗതിക ശരീരം കണ്ടശേഷം ഏറെ വികാരാധീനനായിരുന്നു മമ്മൂട്ടിയെന്ന് ആന്റോ ജോസഫ് കുറിച്ചു\nമമ്മൂട്ടി, കെ.ആര് വിശ്വംഭരനൊപ്പം മമ്മൂട്ടി\nഔഷധി ചെയര്‍മാനും കാര്‍ഷിക വാഴ്‌സിറ്റി മുന് വൈസ് ചാന്‍സലറുമായ കെ.ആര്. വിശ്വംഭരന് ഐഎഎസും മമ്മൂട്ടിയും തമ്മിലുള്ള സൗഹൃദത്തെക്കുറിച്ച് നിര്‍മാതാവ് ആന്റോ ജോസഫ്. മസ്തിഷ്‌കാഘാതത്തെ തുടര്‍ന്ന് സെപ്തംബര് 17 നായിരുന്നു കെ.ആര്. വിശ്വംഭരന്റെ അപ്രതീക്ഷിത വിയോഗം. കെ.ആര് വിശ്വംഭരന്റെ ഭൗതിക ശരീരം കണ്ടശേഷം ഏറെ വികാരാധീനനായിരുന്നു മമ്മൂട്ടിയെന്ന് ആന്റോ ജോസഫ് കുറിച്ചു.\nആന്റോ ജോസഫിന്റെ കുറിപ്പ്\nസൗഹൃദം എന്ന വാക്കിന്റെ ആഴവും പരപ്പും കഴിഞ്ഞ ദിവസം വൈകിട്ട് നേരിട്ടറിഞ്ഞു. കെ.ആര്.വിശ്വംഭരന് സാറിനെ അവസാനമായി കണ്ടശേഷം വീട്ടിലെത്തിയ മമ്മൂക്ക കുറേനേരം ഒറ്റയ്ക്ക് മാറി നിശബ്ദനായിരുന്നു. ആ കണ്ണുകള് പതുക്കെ നിറഞ്ഞു. ശബ്ദം ഇടറി. കെ.ആര്.വിശ്വംഭരന് എന്ന ഐ.എ.എസ് ഉദ്യോഗസ്ഥനോടായിരുന്നില്ല മമ്മൂക്കയുടെ സൗഹൃദം. ഒരുകാലം ഒരുമിച്ച് തോളില് കയ്യിട്ട് നടന്ന,ഒരുമിച്ച് വെയിലും മഴയും കൊണ്ട,ഒരുമിച്ച് ചിരിച്ച,കരഞ്ഞ വിശ്വംഭരന് എന്ന സുഹൃത്തിനോടായിരുന്നു. മമ്മൂക്ക പറഞ്ഞു: 'നാല്പത്തിയെട്ടുവര്‍ഷത്തെ ഒരുമിച്ചുള്ള യാത്രയായിരുന്നു ഞങ്ങളുടേത്. ആ യാത്രയില് ഒരാള് നഷ്ടപ്പെട്ടു. എന്റെ ഉയര്‍ച്ചകളിലും താഴ്ചകളിലും വിശ്വംഭരന് ഉണ്ടായിരുന്നു. എന്റെ വിജയങ്ങളും പരാജയങ്ങളും പ്രിയ ചങ്ങാതി അവന്റേതായി കണ്ടു. പലപ്പോഴും ഞാന് വീണുപോയിട്ടുണ്ട്. അപ്പോള് ഒരു കൈത്താങ്ങുമായി വിശ്വംഭരന് കൂടെയുണ്ടായിരുന്നു. ഞാന് വീണ്ടും എഴുന്നേല്കുന്നതും കൂടുതല് ശക്തിയോടെ നടക്കുന്നതും കണ്ട് ഏറ്റവും കൂടുതല് സന്തോഷിച്ചവരില് ഒരാളും വിശ്വംഭരന് തന്നെ. വിശ്വംഭരന്റെ കുടുംബത്തില് ഞാനുണ്ടായിരുന്നു,എന്റെ കുടുംബത്തില് വിശ്വംഭരനും. വിശ്വംഭരന് ഇനിയില്ല...' സന്തോഷവും സങ്കടവും പൊതിച്ചോറു പോലെ പങ്കിട്ട രണ്ട് സ്നേഹിതര് തമ്മിലുള്ള ബന്ധത്തിന്റെ ശക്തിയാണ് കണ്ണീരുപ്പുള്ള ആ വാക്കുകളില് തെളിഞ്ഞുകണ്ടത്.\nഅത്രയും ആഴത്തില് കൈകോര്‍ത്തുനില്കുന്ന സൗഹൃദത്തിന്റെ വേരുകള്. രണ്ടുകൂട്ടുകാരുടെ ആത്മബന്ധത്തിന്റെ കലര്‍പ്പില്ലാത്ത കാഴ്ച. സംസാരത്തിനിടെ ദുബായിയില് നിന്ന് മമ്മൂക്കയുടെയും വിശ്വംഭരന് സാറിന്റെയും ആത്മസുഹൃത്ത് ഷറഫിന്റെ വീഡിയോ കോള് വന്നു. വിതുമ്പിവിതുമ്പിക്കരയുന്ന മമ്മൂക്കയെയാണ് ഞാന് പിന്നെ കണ്ടത്. ഓര്‍മകളുടെ തിരമാലകള് പിന്നെയും പിന്നെയും....അതില് മമ്മൂക്ക നനഞ്ഞു. ഹൃദയം കൊണ്ട് അദ്ദേഹം പ്രിയ കൂട്ടുകാരന് വിടചൊല്ലുകയായിരുന്നു അപ്പോള്.\nContent Highlights: KR Viswambharan, Actor Mammootty, Anto Joseph\n'ദൈവത്തിന് നന്ദി, ആശ്വാസം'; ആര്യന്റെ ജാമ്യം ആഘോഷമാക്കി ബോളിവുഡ്\nആഡംബര കപ്പലിലെ ലഹരിപാര്‍ട്ടി കേസില് നടന് ഷാരൂഖ് ഖാന്റെ മകന് ആര്യന് ..\nചിത്രീകരണത്തിനായി മെഗാസ്റ്റാർ ഹംഗറിയിൽ\nKR Viswambharan IAS\nനെയ്യാറ്റിൻകര ഗോപൻ തീയേറ്ററിൽ തന്നെ 'ആറാട്ടി'നെത്തും; റിലീസ് തീയതി പ്രഖ്യാപിച്ചു\nവീണ്ടും ഒരു കുട്ടിക്കഥയുമായി 'ത തവളയുടെ ത’; ചിത്രീകരണം ആരംഭിച്ചു\nകത്രീന കൈഫും വിക്കി കൗശലും വിവാഹിതരാകുന്നു\nകളി, പണം, പ്രണയം, പ്രതികാരം; സംയുക്തയുടെ 'എരിഡ' ട്രെയ്ലർ


തിരുവനന്തപുരം: കൊവിഡ് സാഹചര്യത്തില് തിരുവനന്തപുരം നഗരത്തില് പ്രഖ്യാപിച്ചിരുന്ന ലോക്ക് ഡൗണ് പിന്‍വലിച്ചു. ജില്ലയിലെ കണ്ടെയ്ന്‍മെന്റ് സോണുകള് ഒഴികെയുള്ള പ്രദേശങ്ങളിലെ ലോക്ക് ഡൗണ് ആണ് പിന്‍വലിച്ചത്.\nനഗരത്തിലെ കടകള് രാവിലെ ഏഴ് മണി മുതല് വൈകിട്ട് ഏഴ് മണി വരെ പ്രവര്‍ത്തിക്കും. എല്ലാ കടകളും തുറക്കാന് അനുമതിയുണ്ട്. മാളുകള്, ഹൈപ്പര് മാര്‍ക്കറ്റുകള് എന്നിവയും തുറക്കാം. സലൂണുകള്, ബ്യൂട്ടി പാര്‍ലറുകള് തുറക്കാനും അനുമതി നല്‍കിയിട്ടുണ്ട്.\nഹോട്ടലുകളിലെ കോൺഫറൻസ് ഹാളുകൾ അനുവദിക്കില്ല. ട്യൂഷൻ, കോച്ചിംഗ് സെൻ്റ്ർ ഉൾപടെയുള്ള വിദ്യാഭ്യാസ സ്ഥാപനങ്ങൾക്ക് പ്രവർത്തനാനുമതിയില്ല. ഓഡിറ്റോറിയം, അസംബ്ലി ഹാൾ, സിനിമ ഹാൾ, വിനോദ പാർക്കുകൾ, തിയേറ്ററുകൾ, സ്വിമ്മിംഗ് പൂൾ എന്നിവ പ്രവർത്തിപ്പിക്കരുത്.\nചന്തകളും, തിരക്കേറിയ മാർക്കറ്റുകളും കർശന നിയന്ത്രണങ്ങളോടെ പ്രവർത്തിക്കും.പ്രവേശനം പോലീസിൻ്റെ നിയന്ത്രണത്തോടെയായിരിക്കും.


main reasons you have high cholesterol main reasons you have high cholesterol\nJune 18, 2019 6:46 pm\nകൊളസ്‌ട്രോള് കൂടുന്നതിന്റെ പ്രധ....\nPublished on September 29, 2018 at 12:47 pm\nകൊളസ്‌ട്രോള് കൂടുന്നതിന്റെ പ്രധാന കാരണം\nഇന്ന് രോഗങ്ങളുടെ പട്ടികയില് കൊളസ്‌ട്രോള് മുന്നില് നില്‍ക്കുന്ന ഒന്നാണ്. എന്നാല് പലപ്പോഴും ഇതിന് കൃത്യമായ ചികിത്സ ഇല്ലാത്തത് പല വിധത്തില് ആരോഗ്യത്തിന് പ്രതിസന്ധി ഉണ്ടാക്കുന്നുണ്ട്. ജീവിത ശൈലീ രോഗങ്ങളുടെ പട്ടികയില് വരുന്ന ഒന്നാണ് പ്രധാനമായും കൊളസ്ട്രോള്. ഭക്ഷണത്തിന്റെ കാര്യത്തില് നിയന്ത്രണം വെച്ച് ആരോഗ്യത്തിന് പ്രതിസന്ധി ഉണ്ടാക്കാത്ത തരത്തിലുള്ള ഭക്ഷണങ്ങള് കഴിക്കാന് ശ്രദ്ധിക്കണം. അതുണ്ടാക്കുന്ന ബുദ്ധിമുട്ടുകള് മനസ്സിലാക്കുകയാണ് ആദ്യം ചെയ്യേണ്ടത്. കൊളസ്‌ട്രോള് ഭക്ഷണത്തിന്റെ കാര്യത്തില് വളരെയധികം പ്രശ്‌നമുണ്ടാക്കുന്ന ഒന്ന് തന്നെയാണ്.\nഉയര്‍ന്ന അളവിലാണ് നിങ്ങളില് കൊളസ്ട്രോള് എങ്കില് അതുണ്ടാക്കുന്ന ബുദ്ധിമുട്ടുകള് ചില്ലറയല്ല. ഇത്തരം ബുദ്ധിമുട്ടുകളേക്കാള് കൊളസ്ട്രോള് ഉയരുന്നതിന് എന്താണ് കാരണം എന്നത് കൃത്യമായി അറിഞ്ഞിരിക്കണം. കാരണം അറിഞ്ഞാല് നമുക്ക് അതിനെ കൃത്യമായി ചികിത്സിച്ച് മാറ്റാവുന്നതാണ്.\nആരിലൊക്കെ ഏതൊക്കെ അവസ്ഥയില് കൊളസ്‌ട്രോള് ഉണ്ടാവും എന്ന കാര്യത്തെക്കുറിച്ച് ധാരണ വേണം. എന്നാല് നമുക്ക് ഈ പ്രതിസന്ധികളെ ഇല്ലാതാക്കാവുന്നതാണ്. കൊളസ്ട്രോള് ഉയര്‍ന്ന അളവിലായാല് അതിന് പിന്നിലുള്ള പ്രധാന കാരണങ്ങള് തിരിച്ചറിഞ്ഞ് അതിനെ പ്രതിരോധിച്ചാല് കൊളസ്‌ട്രോളിനെ നമുക്ക് ഇല്ലാതാക്കാവുന്നതാണ്.\nതെറ്റായ ഭക്ഷണ രീതി\nഭക്ഷണ രീതിയാണ് ആദ്യം ശ്രദ്ധിക്കേണ്ടത്. ഭക്ഷണ രീതി വരുന്ന മാറ്റം തന്നെ നമുക്ക് ഒരു വിധത്തില് ആരോഗ്യത്തിന് ഉണ്ടാക്കുന്ന പല പ്രശ്‌നങ്ങള്‍ക്കും പരിഹാരം കാണാവുന്നതാണ്. അനാരോഗ്യകരമായ ഭക്ഷണരീതിയാണ് കൊളസ്‌ട്രോളിന്റെ പ്രധാന കാരണം. റെഡ് മീറ്റ്, ബട്ടര്, ചീസ്, കേക്ക് തുടങ്ങിയവയെല്ലാം അനാരോഗ്യത്തിനും കൊളസ്‌ട്രോളിനും കാരണമാകും. അതുകൊണ്ട് ഇവയെല്ലാം പൂര്‍ണമായും ഒഴിവാക്കാന് ശ്രദ്ധിക്കുക. ഇത് ആരോഗ്യത്തിന് പല വിധത്തിലുള്ള ഗുണങ്ങള് നല്‍കുന്നു.\nമരുന്നുകള് ഉപയോഗിക്കുന്നതും ഇത്തരത്തില് കൊളസ്‌ട്രോള് വര്‍ദ്ധിപ്പിക്കുന്നതിന് കാരണമാകുന്ന ഒന്നാണ്. മരുന്നുകളുടെ ഉപയോഗം ഇത്തരത്തില് പ്രശ്‌നമുണ്ടാക്കുന്നു എന്ന കാര്യത്തില് സംശയം വേണ്ട. അമിതമായി മരുന്നുപയോഗിക്കുന്നതും കൊളസ്‌ട്രോളിന്റെ കാരണങ്ങളിലൊന്നാണ്. ഇത് പലപ്പോഴും കൊളസ്ട്രോള് അളവ് വര്‍ദ്ധിപ്പിക്കുന്നു. അതുകൊണ്ട് ഇത്തരം കാര്യങ്ങളും വളരെയധികം ശ്രദ്ധിക്കണം.\nസമ്മര്‍ദ്ദമുള്ളവരിലും കൊളസ്‌ട്രോള് വര്‍ദ്ധിക്കുന്നു. മാനസിക സമ്മര്‍ദ്ദത്തിന്റെ കാര്യത്തിലും കൊളസ്‌ട്രോള് മുന്നിലാണ്. മാനസിക സമ്മര്‍ദ്ദം കൂടുതലുള്ളവരില് കൊളസ്‌ട്രോള് സാധ്യത വളരെ കൂടുതലാണ്. അതുകൊണ്ട് തന്നെ സമ്മര്‍ദ്ദമൊഴിവാക്കി ജീവിക്കാന് ശ്രമിക്കൂ. പക്ഷേ ഇന്നത്തെ കാലത്ത് മാനസിക സമ്മര്‍ദ്ദം ഇല്ലാതെ ജീവിക്കുക എന്നത് വളരെ പ്രയാസമായി മാറിയിട്ടുണ്ട്.\nഅമിതമായി ശരീരത്തില് കൊഴുപ്പ് ഉള്ളതും കൊളസ്‌ട്രോള് വര്‍ദ്ധിക്കാന് കാരണമാകുന്നുണ്ട്. അമിതവണ്ണമുള്ളവരുടെ കൂടപ്പിറപ്പായിരിക്കും കൊളസ്‌ട്രോള്. ഇത് ഇവരുടെ ജീവിതത്തെ സാരമായി തന്നെ ബാധിയ്ക്കും. അമിതവണ്ണം ശരീരത്തില് കൊഴുപ്പടിഞ്ഞു കൂടി തടസ്സം സൃഷ്ടിക്കാന് കാരണമാകുന്നു. അതുകൊണ്ട് ആദ്യം തടിയും വയറും കുറക്കുന്നതിനായാണ് ശ്രദ്ധിക്കേണ്ടത്.\nആരോഗ്യത്തിന് എന്നും ദോഷകരമാവുന്ന ഒന്നാണ് പുകവലി. ഇത് ഏറ്റവും കൂടുതല് പ്രശ്‌നത്തിലാക്കുന്നത് കൊളസ്‌ട്രോള് രോഗികളെയാണ്. അതുകൊണ്ട് ഇത്തരത്തിലുള്ള കാര്യങ്ങള് അധികം പ്രോത്സാഹിപ്പിക്കരുത്. ഇത് ആരോഗ്യത്തിനും സൗന്ദര്യത്തിനും ദോഷകരമായ ഒന്നാണ്.\nപലരിലും പാരമ്പര്യമായും കൊളസ്‌ട്രോള് ഉണ്ടാവുന്നതിനുള്ള സാധ്യത വളരെ കൂടുതലാണ്. അതുകൊണ്ടു തന്നെ ആദ്യം ശ്രദ്ധിക്കേണ്ടത് കുടുംബത്തില് ആര്‍ക്കെങ്കിലും കൊളസ്‌ട്രോള് ഉണ്ടോ എന്നതാണ്. കൊളസ്‌ട്രോള് ഉള്ളവര് ഭക്ഷണത്തിന്റെ കാര്യത്തില് വളരെയധികം പ്രയാസം നേരിടേണ്ടതായി വരുന്നു.\nപ്രായവും ആണ് പെണ് വ്യത്യാസവും കൊളസ്‌ട്രോളിന്റെ കാരണങ്ങളാണ്. സ്ത്രീകളെ അപേക്ഷിച്ച് പുരുഷന്‍മാരില് കൊളസ്‌ട്രോള് കൂടാനുള്ള സാധ്യത 20 ശതമാനത്തോളമാണ്. എന്നാല് ആര്‍ത്തവ വിരാമത്തിനു ശേഷം സ്ത്രീകള്‍ക്കും കൊളസ്‌ട്രോള് സാധ്യത വളരെ കൂടുതലാണ്. മുകളില് പറഞ്ഞ കാര്യങ്ങളെല്ലാം വളരെയധികം ശ്രദ്ധിക്കണം.\nമടി പിടിച്ചിരിക്കുന്നവരിലും കൊളസ്‌ട്രോള് വര്‍ദ്ധിക്കുന്നതിനുള്ള സാധ്യതയുണ്ട്. കുട്ടികളായാലും മുതിര്‍ന്നവരായാലും അല്‍പം മടി ഉണ്ടാവും. എന്നാല് ഇത് കൂടുന്നതിന്റെ ഫലമായി കൊളസ്‌ട്രോള് കൂടി കൂടപ്പിറപ്പായി വരും എന്നതാണ് സത്യം. അതുകൊണ്ട് മടി ഒഴിവാക്കി ആരോഗ്യകരമായ ജീവിതം നയിക്കാന് ശ്രദ്ധിക്കൂ. കൊളസ്‌ട്രോള് എല്ലാം പോവും എന്ന കാര്യത്തില് സംശയം വേണ്ട.\nജീവിത ശൈലി രോഗങ്ങള്\nനമ്മുടെ നിത്യ ജീവിതവുമായി ബന്ധപ്പെട്ട് നില്‍ക്കുന്ന പല രോഗങ്ങളും ഇത്തരത്തില് ആരോഗ്യത്തിന് വില്ലനാവുന്നതാണ്. ഇത് ആരോഗ്യത്തിന് വളരെയധികം ദോഷം ചെയ്യുന്നതാണ്. ജീവിത ശൈലി രോഗങ്ങള് പലപ്പോഴും കൊളസ്‌ട്രോളിനെ കൂടി കൂടെക്കൂട്ടും. പ്രത്യേകിച്ച് പ്രമേഹവും തൈറോയ്ഡും എല്ലാം ഇത്തരത്തില് കൊളസ്ട്രോള് വര്‍ദ്ധിപ്പിക്കുന്ന ഒന്നാണ്. അതുകൊണ്ട് ഇത്തരം രോഗങ്ങള് ഉള്ളവരില് കൊളസ്‌ട്രോള് വില്ലനാണ്.\nഈന്തപ്പഴം കഴിക്കൂ.. ഗുണങ്ങൾ ഏറെ !!\nതേങ്ങാ വെറുതെ കഴിക്കൂ ; ഗുണങ്ങൾ ഏറെ !!\nചെവിയിലെ ക്യാന്‍സര് ലക്ഷണങ്ങൾ\nസംസ്ഥാനത്ത് നിപ്പ സ്ഥിരീകരിച്ചു ; ആരുംതന്നെ ഭയക്കേണ്ടതില്ലെന്ന് മന്ത്രി ശൈലജ\nമുഖക്കുരു അകറ്റാൻ ഇതാ ഒരു എളുപ്പ മാർഗം


'ഈ തണുപ്പിന് എന്തൊരു തണുപ്പ്'; വേനൽചൂടിൽ ദാഹശമനത്തിന് ആരോഗ്യദായകമായ നാട്ടുപാനീയങ്ങൾ ഇതാ... | cool drinks\nWednesday 08 April 2020 12:39 PM IST\n'ഈ തണുപ്പിന് എന്തൊരു തണുപ്പ്'; വേനൽചൂടിൽ ദാഹശമനത്തിന് ആരോഗ്യദായകമായ നാട്ടുപാനീയങ്ങൾ ഇതാ...\nവേനൽക്കാലത്ത് ഇരട്ടി വെള്ളം കുടിക്കണമെന്നാണ് പറയാറ്. ശരീരത്തിൽ ജലാംശത്തിന്റെ അളവ് കുറഞ്ഞാൽ ദേഹത്തിന്റെ ഊഷ്മാവ് കൂടും. ഇത് പല അസുഖങ്ങൾക്കും കാരണമാകും. സംഭാരവും നാരങ്ങ വെള്ളവും പലതരം ജ്യൂസുകളുമാണ് ഇന്നുള്ളവർ കൂടുതലും ഉപയോഗിക്കുന്നത്. എന്നാൽ പഴമക്കാർ ഉപയോഗിച്ചിരുന്ന ഒരുപാട് നാടൻ പാനീയങ്ങൾ ഉണ്ടായിരുന്നു. ആരോഗ്യദായകവും ശരീരത്തിന് തണുപ്പ് കിട്ടുന്ന തുമായ നാട്ടുപാനീയങ്ങൾ. അതിലൊന്നാണ് മാങ്ങ സംഭാരം.\n'ഉഷ്ണം ഉഷ്ണേന ശാന്തി' എന്നാണല്ലോ. മാങ്ങയ്‌ക്ക് നമ്മുടെ ശരീരത്തിലെ ചൂട് കുറയ്ക്കാനുള്ള കഴിവുണ്ട്. നല്ല തെളി കഞ്ഞിവെള്ളത്തിൽ ഒരു നാട്ടു മാങ്ങയും2ചുവന്നുള്ളിയും ഒരു മൂന്ന് കാന്താരിമുളകും ചതച്ചിട്ട് ആവശ്യത്തിന് ഉപ്പും ചേർത്ത് ഇളക്കി ഉപയോഗിച്ചു നോക്കൂ. നല്ല അടിപൊളി മാങ്ങസംഭാരം റെഡി.\nഅതുപോലെ മോരു കൊണ്ടും സംഭാരം ഉണ്ടാക്കുമ്പോൾ ശ്രദ്ധിക്കേണ്ട കുറച്ചു കാര്യങ്ങൾ ഉണ്ട്. വെണ്ണ മാറ്റിയ മോര് ആയിരിക്കണം സംഭാരത്തിന് ഉപയോഗിക്കേണ്ടത്.മോരിൽ ഇരട്ടി വെള്ളം ഒഴിച്ച് രണ്ട് ചുവന്നുള്ളിയും ഇഞ്ചിയും കറിവേപ്പിലയും ചതച്ചിട്ട് ഉപ്പും ചേർത്ത് ഇളക്കിയാൽ രസികൻ സംഭാരം ആയി. നാരകത്തില കീറിയിട്ടാൽ രുചി കൂടും. പ്രമേഹം, കൊളസ്ട്രോൾ ഉള്ളവർക്ക് പോലും യാതൊരു കുഴപ്പവുമുണ്ടാക്കില്ല ഇൗ സംഭാരം.\nകൂവപ്പൊടി ഉപ്പോ പഞ്ചസാരയോ ചേർത്ത് തിളപ്പിച്ച് കൊച്ചുകുട്ടികൾക്കും വയസ്സായവർക്കും കൊടുക്കുന്നത് ക്ഷീണം മാറ്റാൻ ഉത്തമമാണ്. കഞ്ഞി വെള്ളത്തിൽ ഉപ്പു ചേർത്ത് കുടിച്ചാലും നല്ലതാണ്. ഉച്ച കഴിഞ്ഞാൽ ഉപ്പിട്ട കഞ്ഞി വെള്ളം കുടിക്കരുതെന്നുമുണ്ട്.\nകൂജയിൽ വെള്ളമൊഴിച്ച് രാമച്ചമോ തുളസിയോ തലേന്ന് ഇട്ടുവയ്ക്കുക. പിറ്റേന്ന് ഈ വെള്ളം കുടിക്കുന്നത് വേനൽക്കാല അസുഖങ്ങളെ പടിക്ക് പുറത്തു നിർത്താൻ സഹായിക്കും. ബാർലിയും അയമോദകവും കൊത്തമ്പാലരിയും പതിമുഖവും ഒക്കെയിട്ട് തിളപ്പിച്ച വെള്ളങ്ങളും നല്ലതാണ്. ഒരേ ദാഹശമനികൾ സ്ഥിരം കുടിക്കരുത് എന്നാണ്.\nകപ്പയും ചക്കയും പുഴുക്ക് കഴിച്ചാൽ ജീരകമോ ചുക്കോ ഇട്ടു തിളപ്പിച്ച വെള്ളം കുടിക്കാം. തേങ്ങാപ്പാലും ചക്കരയും ഏലക്കയും ചേർത്ത് തിളപ്പിച്ച പാനീയം വളരെ രുചികരമാണ്.\nമുത്താറി അരച്ചുകലക്കി ചക്കരയും ചേർത്തുണ്ടാക്കുന്ന വെള്ളം ഔഷധഗുണമുള്ള ഒന്നാണ്.\nരാത്രിയിലെ ചൂടിന് അൽപം തണുപ്പ് കിട്ടാൻ വെറും നിലത്തു കിടന്നുറങ്ങുന്ന വരുണ്ട്. കാലത്ത് എഴുന്നേൽക്കുമ്പോൾ ദേഹം മുഴുവൻ വേദനയും നീർക്കെട്ടും. ഉലുവയും ജീരകവും വറുത്ത് അതിൽ വെള്ളം ഒഴിച്ച് തിളപ്പിച്ച് കുടിച്ചാൽ നീർക്കെട്ട് പമ്പകടക്കും. ക്ഷീണം മാറ്റാൻ കരിക്കിൻ വെള്ളത്തിൽ കുറച്ച് മലര് പൊടിച്ചിട്ട് കുടിക്കാൻ കൊടുത്താൽ മതി. ചൂടുകുരു പൊന്തിയാൽ നാളികേര വെള്ളം കുടിക്കുക. മാത്രമല്ല അതു ദേഹത്ത് പുരട്ടുകയും ചെയ്യുന്നത് നല്ലതാണ്.\nവേനൽക്കാലം കശുമാങ്ങയുടെ കാലം കൂടിയാണല്ലോ. കശുമാങ്ങ പിഴിഞ്ഞെടുത്ത നീരിൽ കുറച്ച് കഞ്ഞി വെള്ളം ഒഴിച്ചു വയ്ക്കുക. കശുമാങ്ങക്കറ അടിഞ്ഞ ശേഷം തെളിഞ്ഞ നീരിൽ മധുരം ചേർത്താൽ നാട്ടു പാനീയമായി. ശുദ്ധമായ തേനിൽ വെള്ളം ചേർത്തു കുടിച്ചു നോക്കൂ. ദാഹം പെട്ടെന്ന് ശമിക്കും.\nവേനൽക്കാലം ഉത്സവങ്ങളുടേയും പൂരങ്ങളുടേയും പെരുന്നാളുകളുടേയും കൂടിയായിരുന്നു. പണ്ട് അമ്പലത്തിൽ ഉത്സവത്തിന് പോയാൽ ചുക്കും കുരുമുളകും കാപ്പിപ്പൊടിയും ചേർത്ത് ഉണ്ടാക്കുന്ന ചുക്കുകാപ്പി കിട്ടുമായിരുന്നു. പിന്നെ ഒരു പാനീയം പാനകം ആണ്. ദേവന്മാർക്ക് കൂടി പ്രിയമായ അതിവിശേഷപ്പെട്ട പാനീയം.\nഇടങ്ങഴി വെള്ളത്തിൽ അരക്കിലോ ശർക്കര അലിയിക്കുക. മുകളിൽ തെളിഞ്ഞുവരുന്ന അഴുക്ക് നീക്കം ചെയ്ത ശേഷം 25 ഗ്രാം വീതം ചുക്ക്, ജീരകം, ഏലക്ക, കുരുമുളക് എന്നിവ ചതച്ച് ചേർത്ത് ഇത് മൺപാത്രത്തിലാക്കി തണുപ്പിച്ച് കുടിക്കാം. ശർക്കര ക്ക് പകരം കരിമ്പിൻ നീരും ഉപയോഗിക്കാം. ആറു മണിക്കൂറിനകം ഉപയോഗിച്ചു തീർക്കണം.\nസാധാരണ മകരം കുംഭം മീനം മാസങ്ങളിൽ കഫദോഷം കൂടും. അതിനെ ശമിപ്പിക്കാൻ പാനകം വിശേഷമാണ്.ചക്കരയിട്ട് തിളപ്പിച്ചാറിയ വെള്ളത്തിൽ ജീരകവും തേങ്ങ ചിരകിയതും ചേർത്ത് തയ്യാറാക്കുന്ന ചക്കര വെള്ളവും വിശേഷപ്പെട്ട ഒരു പാനീയമാണ്. ആരോഗ്യവും ഉന്മേഷവും സംരക്ഷിക്കുക എന്ന ലക്ഷ്യമാണ് ഈ പാനീയങ്ങൾ നിറവേറ്റിയിരുന്നത്.\nഅതുപോലെ അവല് വെള്ളവും നല്ലൊരു നാട്ടുപാനീയമാണ്. അവൽ വെള്ളത്തിലിട്ട് ശർക്കര ചേർത്താൽ അവലുവെള്ളമായി. രുചി കൂട്ടാൻ പഴവും ചുവന്നുള്ളിയും ഞരടി ചേർക്കും. മുകളിൽ തെളിഞ്ഞ വെള്ളം കുടിച്ച് അടിയിലെ അവൽ കുതിർന്നത് വാരി തിന്നാൽ വിശപ്പും ദാഹവും ഒരുപോലെ പോകും. തണ്ണിമത്തന്റേ കാമ്പ് കോരിയെടുത്തു ഉടച്ചു പഞ്ചസാരയോ നാരങ്ങാനീരോ ചേർത്ത് കഴിച്ചാൽ രുചിയാണ്.\nനാരങ്ങ വെള്ളം ഉണ്ടാക്കുമ്പോൾ അല്പം ഇഞ്ചിയും ചേർത്ത് അടിച്ചെടുത്താലും രുചിയാണ്. ദഹനത്തിനും നല്ലതാണ്.ഇങ്ങനെ എത്രയെത്ര നാട്ടു പാനീയങ്ങൾ. ഇതെല്ലാം കുടിച്ചും ഭക്ഷണം ക്രമീകരിച്ചുമൊക്കെയാണ് പഴമക്കാർ വേനൽക്കാലച്ചൂടിനെ കാറ്റുപോലെ പറത്തി കളഞ്ഞത്.


TRUMP-PUTIN SUMMIT | അതിനൊക്കെ തെളിവ് എവിടെ? യുഎസ് പ്രസിഡന്റ് തിരഞ്ഞെടുപ്പിൽ റഷ്യ ഇടപെട്ടിട്ടില്ലെന്ന് പുടിൻ; ഈ വിഷയത്തിൽ അന്വേഷണം വിഡ്ഢിത്തമെന്ന് ട്രംപ്; പ്രസിഡന്റ് പദവിയിൽ രണ്ടുവർഷം തികയുന്ന വേളയിൽ റഷ്യയോട് ഇണങ്ങാനായതിന്റെ സന്തോഷത്തിൽ ട്രംപ്; വാർത്താസമ്മേളനത്തിൽ കല്ലുകടിയായത് 'ദി നേഷൻ' കറസ്‌പോണ്ടന്റിന്റെ പുറത്താക്കൽ മാത്രം - MarunadanMalayali.com\nJuly 16, 2018 | 10:30 PM IST | Permalink\nഹെൽസിങ്കി : അമേരിക്കൻ പ്രസിഡന്റ് തിരഞ്ഞെടുപ്പിൽ റഷ്യ ഇടപെട്ടില്ലെന്ന് പ്രസിഡന്റ് വ്‌ളാഡിമിർ പുടിൻ. ട്രംപുമായി ഹെൽസിങ്കിയിൽ നടന്ന രണ്ടുമണിക്കൂർ കൂടിക്കാഴ്ചയ്ക്ക ശേഷം സംയുക്ത വാർത്താസമ്മേളനത്തിൽ സംസാരിക്കുകയായിരുന്നു അദ്ദേഹം. ഇത്തരം ആരോപണങ്ങൾ ഉന്നയിക്കുമ്പോൾ തെളിവും ഹാജരാക്കണമെന്ന് പുടിൻ പറഞ്ഞു. തിരഞ്ഞെടുപ്പ് സംബന്ധിച്ച അന്വേഷണം വിഡ്ഢിത്തമാണെന്ന് വാർത്താസമ്മേളനത്തിൽ ഡോണൾഡ് ട്രംപും പറഞ്ഞു. ഈ അന്വേഷണമാണ് ഇരുരാജ്യങ്ങളും തമ്മിലുള്ള ബന്ധം വഷളാക്കിയതെന്നും ട്രംപ് കൂട്ടിച്ചേർത്തു.\nപുടിനുമായുള്ള കൂടിക്കാഴ്ചയെ നല്ല തുടക്കം എന്ന് അമേരിക്കൻ പ്രസിഡന്റ് ഡൊണാൾഡ് ട്രംപും വിശേഷിപ്പിച്ചു. റഷ്യയുമായി ഊഷ്മളമായ ബന്ധം സ്ഥാപിക്കുമെന്ന് ട്രംപ് നേരത്തെ വ്യക്തമാക്കിയിരുന്നു. ലോകരാജ്യങ്ങൾക്കിടയിലുള്ള തർക്കങ്ങൾ പരിഹരിക്കാനുള്ള സമയം അതിക്രമിച്ചിരിക്കുകയാണെന്ന് പുതിനും അഭിപ്രായപ്പെട്ടിരുന്നു. അതേസമയം വാർത്താസമ്മേളനത്തിനിടെ ഒരു റിപ്പോർട്ടറെ വാർത്താസമ്മേളന വേദിയിൽ നിന്ന് പുറത്താക്കി. 'ദ് നേഷൻ' എന്ന മാധ്യമത്തിലെ സാം ഹുസൈനി എന്ന ലേഖകനെയാണ് ബലം പ്രയോഗിച്ച് പുറത്താക്കിയത്. 'ആണവായുദ്ധ നിരോധന ഉടമ്പടി എന്നെഴുതിയ പേപ്പർ ഉയർത്തിക്കാട്ടിയതിനാണ് ഇദ്ദേഹത്തെ സുരക്ഷാ ഉദ്യോഗസ്ഥർ ബലം പ്രയോഗിച്ച് പുറത്താക്കിയത്.\nഇരുരാജ്യങ്ങളും തമ്മിലുള്ള നയതന്ത്രബന്ധം വളരെയേറെ വഷളായ സാഹചര്യത്തിലാണ് കൂടിക്കാഴ്ച നടന്നത്. ഉച്ചകോടിയെ പുതിയ അവസരമായാണ് കാണുന്നതെന്ന് ട്രംപ് വ്യക്തമാക്കിയിരുന്നു. നീണ്ട വർഷങ്ങൾക്കു ശേഷമാണ് ഇരുരാജ്യങ്ങളുടെയും നേതാക്കൾ തമ്മിൽ കൂടിക്കാഴ്ച നടത്തുന്നത്. പ്രസിഡന്റ് പദവിയിൽ രണ്ടു വർഷം തികയുകയാണ്. ഈ സാഹചര്യത്തിൽ റഷ്യയുമായി വളരെ അടുത്ത ബന്ധം സ്ഥാപിക്കാൻ കഴിയുമെന്നാണ് പ്രതീക്ഷയെന്ന് ട്രംപ് പറഞ്ഞിരുന്നു.\nഇരുരാജ്യങ്ങളിലെയും വിഷയങ്ങൾ ചർച്ച ചെയ്യാൻ വേണ്ടി മാത്രം ഇരുനേതാക്കളും കൂടിക്കാഴ്ച നടത്തുന്നത് ഇതാദ്യമാണ്.യുഎസ് പ്രസിഡന്റ് തിരഞ്ഞെടുപ്പിലെ റഷ്യൻ ഇടപെടൽ, യുഎസിനു നേരെയുള്ള റഷ്യൻ സൈബർ ആക്രമണം, സിറിയൻ വിഷയത്തിലെ റഷ്യയുടെ നിലപാട്, യുക്രെയ്ൻ പൈപ്പ് ലൈൻ നയം തുടങ്ങിയ വിഷയങ്ങളിൽ ചർച്ചയുണ്ടായതായാണ് സൂചനകൾ. യുഎസ് തിരഞ്ഞെടുപ്പിൽ ട്രംപിനെ സഹായിക്കാനായി 12 റഷ്യൻ ഹാക്കർമാർ ഡെമോക്രാറ്റുകളിൽ നിന്നു വിവരങ്ങൾ ചോർത്തിയെന്ന ആരോപണമുണ്ടായത് ഇക്കഴിഞ്ഞയാഴ്ചയാണ്.


ആടുശലഭം - വിക്കിപീഡിയ\nഇവയുടെ ലാർവയുടെ ശക്തിയേറിയ ഗന്ധംമൂലമാണ് ആടുശലഭം എന്ന പേരു ലഭിച്ചത്. കോസസ് കോസസ് സ്പീഷീസിന്റെ ഒരിനമാണിത്. പകൽസമയം മരപ്പൊത്തുകളിൽ കഴിയുന്ന ഇവയുടെ ആഹാരം. തടിയുടെ ഭാഗങ്ങൾ, ബീറ്റുറൂട്ട് എന്നിവയാണ്.\nCossidae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആടുശലഭം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=ആടുശലഭം&oldid=1696603" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:13, 24 മാർച്ച് 2013.


ബിഗ് ബോസ്3– രണ്ടാം വയസിൽ അച്ഛൻ നഷ്ടമായി; അമ്മയാണ് എല്ലാം; ആരാണ് റിതു മന്ത്ര..!! – Malayali Live\nബിഗ് ബോസ്3– രണ്ടാം വയസിൽ അച്ഛൻ നഷ്ടമായി; അമ്മയാണ് എല്ലാം; ആരാണ് റിതു മന്ത്ര..!!\nകഴിഞ്ഞ സീസണിൽ ഉള്ള പോരായ്മകൾ നികത്തി ആണ് ഇത്തവണ ബിഗ് ബോസ് എത്തിയത് എന്ന് വേണം പറയാൻ. കാരണം സ്ഥലകാല പരിചയം പോലും ഇല്ലാത്ത താരങ്ങളെ ആണ് ഇത്തവണ അണിനിരത്തിയത് എന്ന് വേണം പറയാൻ. കഴിഞ്ഞ തവണ ആര്യയും വീണയും അടക്കം ഉള്ളവർ ഒറ്റ ഗ്രൂപ്പ് ആയി എത്തുകയും ബിഗ് ബോസ് വീട്ടിൽ ഒരു ഗ്രൂപ്പ് രൂപപ്പെടുകയും ആയിരുന്നു.\nഇത്തവണ മലയാളി പ്രേക്ഷകർക്ക് അത്ര സുപരിചിതർ അല്ലാത്ത ഒരു വിഭാഗം ആളുകളെ ആണ് ബിഗ് ബോസ് സീസൺ3യിൽ കൊണ്ട് വന്നിരിക്കുന്നത്. കൊണ്ട് വന്നിരിക്കുന്ന പലരും പലതരം മേഖലയിൽ കഴിവ് തെളിയിച്ചവർ ആണെന്ന് ഉള്ളത് ആണ് മറ്റൊരു വ്യത്യസ്തത. അതിൽ ഒരാൾ ആണ് റിതു മന്ത്ര. സകലകല വല്ലഭ തന്നെ ആണ് റിതു.\nകണ്ണൂർ സ്വദേശിനിയായ റിതു ഗായിക അഭിനയത്രി അതോടൊപ്പം മോഡലിംഗ് മേഖലയിലും സജീവം ആണ്. കിംഗ് ലെയർ , തുറമുഖം തുടങ്ങി ഓപ്പറേഷൻ ജാവ എന്ന ചിത്രത്തിലും ചെറിയ വേഷങ്ങളിൽ താരം എത്തിയിട്ടുണ്ട്.\nതന്റെ രണ്ടാം വയസിൽ ഒരു അപകടത്തിൽ അച്ഛൻ നഷ്ടപ്പെട്ട ആൾ കൂടി ആണ് റിതു.തന്റെ എല്ലാം അമ്മയാണ്. മകൾക്ക് വേണ്ടി ജീവിച്ച ഒരമ്മയാണ് തന്റേത് എന്ന് റിതു എന്ന് പറയുന്നു. താൻ ജീവിതത്തിൽ കണ്ട ഏറ്റവും ശക്തനായ സ്ത്രീ അമ്മയാണ് എന്ന് റിതു പറയുന്നു.\nഒരു കല്യാണം കഴിക്കാൻ അവസരം കിട്ടിയാൽ അതിന് ശ്രമിക്കും; ലക്ഷ്മി ജയൻ ബിഗ് ബോസിൽ വന്ന ലക്ഷ്യം..!!\nകാവ്യക്ക് പ്രായം 36; കാവ്യാ മാധവന്റെ സൗന്ദര്യം കണ്ടു മയങ്ങി പോകുന്നു; മേക്കപ്പ് ആർട്ടിസ്റ്റ് ഉണ്ണി പറയുന്നത്..!!\nബ്ലോക്ക് ചെയ്തു ഒഴിവാക്കാൻ നോക്കിയാലും അവർ വീണ്ടും വീണ്ടും…


Adrienne Bailon ഏഴരശ്ശനി American Actress, Singer, Songwriter\nAdrienne Bailon ശനി ഏഴര ശനിയുടെ റിപ്പോർട്ട്\nപേര് Adrienne Bailon\nജനന തിയതി 24 : 10 : 1983 ജനന സമയം 12 : 10 : 0\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ Adrienne Bailon ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. Adrienne Bailon സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. Adrienne Bailon കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും Adrienne Bailon ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. Adrienne Bailon രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. Adrienne Bailon നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. Adrienne Bailon വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. Adrienne Bailon ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. Adrienne Bailon കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. Adrienne Bailon കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ Adrienne Bailon വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. Adrienne Bailon സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .\nAdrienne Bailon മൻഗ്ലിക് / മംഗല്യ ദോഷം റിപ്പോർട്ടുകളും\nAdrienne Bailon ദശ ഫലം റിപ്പോർട്ട്\nAdrienne Bailon സംക്രമണം 2021 ജാതകം


രാഹുല് ഗാന്ധിയെ കെട്ടിപ്പിടിച്ചാല് ഞങ്ങളുടെ ഭാര്യമാര് മോചനംതേടും; വീണ്ടും കളിയാക്കലുമായി ബി.ജെ.പി എം.പി • Suprabhaatham\nJuly 26, 2018 | 7:40 pm IST\nBJPPM ModiRahul GandhiRahul Hug\nന്യൂഡല്‍ഹി: ലോക്‌സഭയില് പ്രധാനമന്ത്രി നരേന്ദ്ര മോദിയെ സ്‌നേഹാലിംഗനം ചെയ്ത കോണ്‍ഗ്രസ് അധ്യക്ഷന് രാഹുല് ഗാന്ധിക്കെതിരെ ബി.ജെ.പി നടത്തുന്ന കളിയാക്കലുകള് തുടരുന്നു. രാഹുലിന്റേത് കുട്ടിക്കളിയാണെന്ന മോദിയുടെ പ്രതികരണത്തിന്റെ ചുവടുപിടിച്ച് ബി.ജെ.പി നേതാക്കള് നടത്തുന്ന പരിഹാസങ്ങള് ഇപ്പോള് എം.പി നിഷികാന്ത് ദുബെയാണ് ഏറ്റെടുത്തിരിക്കുന്നത്.\nരാഹുല് കെട്ടിപ്പിടിക്കുമെന്ന് കരുതി ബി.ജെ.പി എം.പിമാര് രണ്ടടി പിന്നോട്ടുനില്‍ക്കുകയാണെന്ന് അദ്ദേഹം പറഞ്ഞു. രാഹുലിനെ കെട്ടിപ്പിടിച്ചാല് തങ്ങളുടെ ഭാര്യമാര് വിവാഹമോചനം നടത്തുമെന്നും നിഷികാന്ത് പറഞ്ഞു. സ്വവര്‍ഗരതി നിരോധിക്കുന്ന 377-ാം വകുപ്പിനെപ്പറ്റി ഞങ്ങള് ബോധവാന്മാരാണെന്നും അദ്ദേഹം പറഞ്ഞു.\nഅദ്ദേഹം കല്യാണം കഴിക്കുകയാണെങ്കില് ഞങ്ങള് അദ്ദേഹത്തെ കെട്ടിപ്പിടിക്കാമെന്നും എം.പി പറഞ്ഞു.\nഎന്നാല് കളിയാക്കലുകളോട് മുന് നിലപാടുകളില് തന്നെയാണ് രാഹുലിന്റെ പ്രതികരണം. ബി.ജെ.പിയെയും പ്രധാനമന്ത്രിയെയും ഞങ്ങള് എതിര്‍ക്കുമെങ്കിലും വെറുക്കേണ്ട ആവശ്യമില്ലെന്ന് രാഹുല് കഴിഞ്ഞദിവസവും ആവര്‍ത്തിച്ചിരുന്നു.


ചാലക്കുടിയെ ഭീതിയിലാഴ്ത്തി ചുഴലിക്കാറ്റ്; വ്യാപകനാശനഷ്ടം |\nചാലക്കുടിയെ ഭീതിയിലാഴ്ത്തി ചുഴലിക്കാറ്റ്; വ്യാപകനാശനഷ്ടം\n3rd October 2018 MJnewsDesk0Comments ചാലക്കുടി, ചുഴലിക്കാറ്റ്\nപ്രളയ നാശനഷ്ടത്തിന് പിന്നാലെ ചാലക്കുടിയിൽ ചുഴലിക്കാറ്റും. ഇന്നലെ വൈകുന്നേരത്തോടെ വീശിയടിച്ച ചുഴലിക്കാറ്റിൽ വ്യാപക നാശനഷ്ടങ്ങളാണ് സംഭവിച്ചിരിക്കുന്നത്. ചാലക്കുടി റെയിൽവേ സ്റ്റേഷൻ റോഡിലും സൗത്ത് ജംഗ്ഷനിലുമാണ് കൂടുതൽ നാശനഷ്ടം\nനിർത്തിയിട്ട കാറുകൾ, ബൈക്കുകൾ അടക്കമുള്ള വാഹനങ്ങൾ കേടുവന്നു. പലയിടത്തും ഷീറ്റ് മേൽക്കൂരകൾ പറന്നുപോയി. വൻമരങ്ങൾ കടപുഴകി വീണു. ഗതാഗതം തടസ്സപ്പെട്ടു. സുരഭി തീയറ്ററിന്റെ പരസ്യബോർഡ് തകർന്നുവീണ് തീയറ്ററിന്റെ മേൽക്കൂര തകർന്നു. തീയറ്ററിനുള്ളിലേക്ക് മഴവെള്ളം വീണതോടെ ആളുകൾ പരിഭ്രാന്തരായി.\nകെ എസ് ആർ ടി സി റോഡ്, ഇരിങ്ങാലക്കുട റോഡ്, റെയിൽവേ സ്‌റ്റേഷൻ റോഡ് എന്നിവിടങ്ങളിൽ മരണം വീണ് ഗതാഗതം തടസ്സപ്പെട്ടു.\n← ഒക്ടോബർ ആറ് വരെ അതിശക്തമായ മഴ; നാല് ജില്ലകളിൽ യെല്ലോ അലർട്ട്\nസുപ്രീം കോടതി ചീഫ് ജസ്റ്റിസായി രഞ്ജൻ ഗോഗോയി ഇന്ന് ചുമതലയേൽക്കും →


അരിസോണ മലയാളി അസോസിയേഷന് ഓണാഘോഷവും മുഖപത്ര പ്രകാശനവും 20-ന് | USA Malayalam News Paper\nStory Dated: Sunday, September 14, 2014 08:06 hrs UTC\nഫീനിക്‌സ്: അരിസോണ മലയാളി അസോസിയേഷന്റെ തിരുവോണം 2014-ഉം, സംഘടനയുടെ മുഖപത്രമായ `തനിമ'യുടെ പ്രകാശനവും സെപ്‌റ്റംബര് 20-ന് ഉച്ചകഴിഞ്ഞ് ഇന്‍ഡോ അമേരിക്കന് സെന്ററില് വെച്ച് നടത്തും. രാവിലെ നടക്കുന്ന പൂക്കള മത്സരത്തിന് മഞ്‌ജു നായര് നേതൃത്വം നല്‍കും.\nജോസഫ് വടക്കേലും, വിദ്യാ വാര്യരും അംഗങ്ങളെ പ്രധാന കവാടത്തില് സ്വീകരിക്കും. ജാന് മംഗലത്ത് ഓണപ്പുടവ നല്‍കി അംഗങ്ങളെ ആദരിക്കും. സാസ്‌കാരിക സെക്രട്ടറി സജിത് തൈവളപ്പില് എല്ലാവരേയും സമ്മേളനത്തിലേക്ക് ആനയിക്കും. ഡയറക്‌ടര് ബോര്‍ഡ് അംഗങ്ങള് തിരി തെളിയിക്കുന്നതോടുകൂടി സമ്മേളനത്തിന് തുടക്കം കുറിക്കും. തുടര്‍ന്ന് കുട്ടികളുടേയും മുതിര്‍ന്നവരുടേയും കലാസന്ധ്യ അരങ്ങേറും. പ്രധാന അവതാരകരായി തോമസ് അപ്രേമും, ശില്‌പാ ചന്ദ്രയും പ്രവര്‍ത്തിക്കും.\nഅസോസിയേഷന്റെ മുഖപത്രമായ `തനിമ' ഇന്ത്യാ അസോസിയേഷന് പ്രസിഡന്റ് മുരുകന് കെ. പാഥം ആദ്യ കോപ്പി ചീഫ് എഡിറ്റര് സജിത്ത് തൈവളപ്പിനു നല്‍കി പ്രകാശനം ചെയ്യും. ബിനോയ് വാര്യര്, അമ്പിളി സജീവ്, റേച്ചല് മിശ്ര, നാരായണന് നെതിയാലത്ത്, ചിക്കു ബിജു, സജിത്ത് തൈവളപ്പില്, ജോസ് വടകര എന്നിവര് മുഖപത്രത്തിന്റെ എഡിറ്റര്‍മാരായി പ്രവര്‍ത്തിക്കുന്നു.\nതാലപ്പൊലിയുടേയും വാദ്യമേളങ്ങളുടേയും അകമ്പടിയോടെ മഹാബലിയെ എതിരേല്‌ക്കും. പ്രശാന്ത് രാജാ മഹാബലിയായി വേഷമിടും.\nശ്രീകുമാര് നമ്പ്യാര്, ജയന് നിയര്, രഘു വാര്യര് എന്നിവര് ചേര്‍ന്ന് വിഭവസമൃദ്ധമായ ഓണസദ്യയൊരുക്കും. ജയന് നിയര്, ജോസഫ് വടക്കേല്, സജിത്ത് തൈവളപ്പില്, പ്രകാശ് മുണ്ടയ്‌ക്കല്, ബിനു തങ്കച്ചന്, വിനു തോമസ്, മഞ്‌ജു നായര്, വിദ്യാ വാര്യര്, കിരണ് കുര്യന് എന്നിവര് പരിപാടികള്‍ക്ക് നേതൃത്വം നല്‍കും.


നിഴലായ് മാത്രം. - Part 11 - നല്ലെഴുത്ത്\nHome Malayalam NizhalayMathram Novel ShyniJohn നിഴലായ് മാത്രം. - Part 11\nനിഴലായ് മാത്രം. - Part 11\nനീണ്ട ഒരു ഉറക്കത്തിൽ നിന്നും ഉണർന്നതു പോലെയാണ് ദുർഗ കണ്ണ് തുറന്നത്.\nമുഖത്ത് ആരോ തലോടി തഴുകി "ദുർഗ " എന്ന് വിളിക്കുന്നത് കേട്ടു.\nഅരികെ തൂവെള്ള ഗൗണിന്റെ മിന്നായം കണ്ടു.\nഇരുട്ടിൽ തെളിഞ്ഞ ചന്ദ്രബിംബം പോലെ ധ്വനിയുടെ മുഖം.\nഭയം ഒരു സർപ്പത്തെ പോലെ ദുർഗയുടെ ഉള്ളിൽ ഇഴഞ്ഞു.\nഎവിടെയാണ് മാന്ത്രികനായ വലിയമ്മാമ്മ തോറ്റു പോയത്. പിഴവു സംഭവിച്ചത് വേദവ്യാസി നാണോ.\nജപിച്ചു കെട്ടിയ ഏലസിന് ഒരു ശക്തിയുമില്ലെന്നോ.\nദുർഗ നിലത്ത് നിന്നും ഭിത്തിയിലേക്ക് നിരങ്ങിയിരിക്കാൻ ശ്രമിച്ചു.\nഅരികെ നിഗൂഢമായ മന്ദസ്മിതവുമായി ധ്വനി.\nഅല്ല അവളുടെ പ്രേതം!\nധ്വനി കൈ നീട്ടി അവളെ ഒരു പുൽക്കൊടി പോലെ എഴുന്നേൽപിച്ചു നിർത്തി.\nഒരു തൂവൽ പോലെ ദുർഗ ഭിത്തിയിലേക്കൊട്ടി ചലിക്കാനാകുന്നില്ല.\nധ്വനിയുടെ മുഖത്തേക്ക് നോക്കാനാവാതെ ദുർഗ നിന്നു.\n"ദുർഗ .. എന്നെ ഭയക്കരുത്"\nഅരികിൽ ധ്വനിയുടെ ശബ്ദം കേട്ടു .\n" നീ കണ്ട ഭാവമാറ്റങ്ങൾ നീയെന്നെ ഒന്നു വിശ്വസിക്കാൻ വേണ്ടി മാത്രം. അതല്ലാതെ എനിക്ക് നിന്നെ ഉപദ്രവിക്കാനാവില്ല.. മരിച്ചിട്ടും ഭൂമി വിട്ടു പോകാനാവാതെ ഗതി കിട്ടാതെ അലയുന്ന ഒരു നിഴൽ "\nഅവളുടെ ശബ്ദത്തിലെ ഗദ്ഗദം ദുർഗ അറിഞ്ഞു.\nഒരു പ്രേതാത്മാവിന്റെ സാന്നിധ്യം. അതു സംഭവിച്ചു കഴിഞ്ഞു.\nഅത്രയും ചിന്തിച്ചപ്പോൾ ശരീരമാകെ പാഞ്ഞുകയറിയ വിറയലിൽ ദുർഗ വിറങ്ങലിച്ചു.\n"ഈ ഭൂമിയിലിപ്പോൾ എന്നെ അറിയുന്ന ഒരാൾ മാത്രം. ദുർഗ അത് നീയാണ്. എന്നെ സഹായിക്കാൻ.\nശാപം പിടിച്ച ഒരു ആത്മാവായി എത്രനാൾ ഞാനിങ്ങനെ അലയും. പരമമായ സ്വസ്തി എനിക്ക് നീ നിഷേധിക്കരുത്.\nഒരിക്കൽ ഈ ലോകത്ത് നിന്ന് എനിക്ക് പ്രിയപ്പെട്ട എന്റെ അമ്മ, എന്റെ അച്ഛൻ എല്ലാവരും യാത്രയാകും. അന്നും ഞാനിവിടെ ശേഷിക്കും ഒരിക്കലും മോചനമില്ലാതെ. അങ്ങനെയൊരു വിധി എനിക്കുണ്ടാവരുത്. എല്ലാത്തിനും\nപക്ഷേ ഈ ലോകം വിട്ടു പോകുന്നതിന് മുമ്പ് എല്ലാത്തിനും പരിഹാരമുണ്ടാക്കണം. കനലുകളെല്ലാം എരിഞ്ഞു തീരണം. അതിനാണ് ഞാനിങ്ങനെ ബാക്കിയായത്. നീയെന്നെ സഹായിച്ചേ പറ്റു".\nതോളിൽ അവളുടെ കൈ - അമർന്നപ്പോൾ ദുർഗ ഞെട്ടലോടെ അകന്നു.\n"നീയെന്താ ഇവിടെ വന്നു നിൽക്കുന്നത് "\nഉറക്കത്തിനിടെ അഴിഞ്ഞ മുടി വാരിക്കെട്ടി ജാസ്മിൻ അടുത്തുവന്നു.\nദുർഗ ഒരു മന്ദബുദ്ധിയെ പോലെ അവളെ നോക്കി.\n"നിനക്ക് ഉറക്കമൊന്നുമില്ലേ പെണ്ണേ " ജാസ്മിൻ ദേഷ്യപ്പെട്ടു. ദുർഗ ആകാംക്ഷയോടെ ജാസ്മിനെ നോക്കി.\nഇല്ല അവൾ ധ്വനിയെ കണ്ട ഭാവമില്ല.\nഅവളുടെ നെറ്റി വിയർത്തു.\nധ്വനി നേർത്ത ചിരിയോടെ ദുർഗയുടെ വലതു കൈയ്യിൽ പിടിച്ചു.\nദുർഗയുടെ മുഖം വിളറിപ്പോയി.\n"ബാത്റൂമിൽ പോകാൻ എഴുന്നേറ്റപ്പോഴാ വാതിൽ തുറന്ന് കിടക്കുന്നത് കണ്ടത്.\nപകൽ കുന്തം മറിഞ്ഞ് കിടന്നുറങ്ങിയിട്ട് രാത്രി നീ പ്രേതം പോലെ ഇറങ്ങിയിരിക്കുകയാണല്ലേ.\nചെന്ന് കിടക്കെടീ. അല്ലെങ്കിൽ വലിയമ്മാമ്മ പറഞ്ഞ പ്രേതം വന്ന് പിടിയ്ക്കും."\nജാസ്മിൻ അവളുടെകൈപിടിച്ച് അകത്തേക്ക് കൊണ്ടുപോയി.\nദുർഗ ഒരു പാവയെ പോലെ അവളെ അനുഗമിച്ചു.\nകിടക്കയിലേക്ക് ചായുമ്പോൾ നോട്ടം അറിയാതെ വാതിലിന് നേരെ നീണ്ടു.\nവാതിലടയ്ക്കാൻ ഭാവിക്കുകയാണ് ജാസ്മിൻ. അവളുടെ തൊട്ടരികെ തന്നെ നോക്കി ചിരിച്ചു കൊണ്ട് നിൽക്കുന്ന ധ്വനി.\nവൈദ്യുതാഘാതമേറ്റതു പോലെ ദുർഗ നോട്ടം പിൻവലിച്ചു.\nജാസ്മിന്റെ ഇത്രയടുത്ത് നിന്നിട്ട് പോലും അവളെ കാണാൻ ജാസിന് കഴിയുന്നില്ല.\nദുർഗയുടെ കണ്ണ് നിറഞ്ഞു.\nആ ഏലസ് ഊരിമാറ്റാൻ പാടില്ലായിരുന്നു. ദത്തേട്ടനും വലിയമ്മാമ്മയും പറഞ്ഞ വാക്കുകൾ അവഗണിക്കാൻ പാടില്ലായിരുന്നു.\nഇനി എന്നെങ്കിലും ധ്വനിയിൽ നിന്നും തനിക്ക് മോചനമുണ്ടാകുമോ.\nഭയന്നും വിറച്ചും ജീവിക്കാനാണോ തന്റെ വിധി. വല്ലാത്തൊരു ദുർ വിധിയായിപ്പോയി.\nധ്വനി പ്രേതരൂപിയായി മാറിയത് ഓർത്തപ്പോഴൊക്കെ ദുർഗയുടെ ശരീരം വിറച്ചു.\nഒരു വേള കൂട്ടുകാരോട് ഇത് പറഞ്ഞാലോ എന്നും ചിന്തിച്ചു.\nപക്ഷേ ഒന്നുകിൽ തനിക്ക് ഭ്രാന്താണെന്ന് അവർ വിധിക്കും. ചിലപ്പോൾ ദത്തേട്ടനോട് പറയാനും മതി.\nപരദേവതകൾക്കു മുമ്പിൽ അണഞ്ഞുപോയ കെടാവിളക്ക് പോലെ മന്ത്രസിദ്ധികൾ കൈമോശം വന്ന ദത്തേട്ടനും വലിയമ്മാമ്മയ്ക്കും അത് താങ്ങാനാവില്ല.\nഒരിക്കൽ കുഴഞ്ഞ് വീണ വലിയമ്മാമ്മയ്ക്ക്\nമന:സ്തോഭത്താൽ എന്തെങ്കിലും സംഭവിക്കാനും മതി.\nഅതിലേറെ വലിയമ്മാമ്മ പൂജിച്ച് കെട്ടിയ ഏലസ് താൻ നഷ്ടപ്പെടുത്തിയെന്നറിഞ്ഞാൽ അത് സഹിക്കാനാവില്ല അവർക്ക് .\nരുദ്രേച്ചി പോലും തന്നെ വെറുക്കും. ശപിക്കും.\nദുർഗ നിറഞ്ഞ കണ്ണുകൾ തുടച്ചു.\nകൈത്തണ്ടയിലെ ഏലസ് കെട്ടിയ ചരട് അവൾ അഴിച്ചെടുത്തു.\nമന്ത്ര പൂജാദികൾ ചെയ്ത ആ രാത്രി അവളുടെ ഓർമയിൽ തെളിഞ്ഞു\nഒരിക്കലും പാടില്ലാത്തതാണ് ചെയ്തത്.\nഅഴിച്ചെടുത്തതോടെ ആ രക്ഷയുടെ ശക്തി ഇല്ലാതായെന്നോ ..\nദുർഗ അത് കൈ നീട്ടി മേശപ്പുറത്തേക്കിട്ടു.\n"ഉറക്കമില്ലേ ടീ നിനക്ക് "\nഅടുത്ത് കിടന്ന ജാസ്മിൻ ചോദിച്ചു.\n" ഉറക്കം വരണില്ലാ " ദുർഗ എന്തെങ്കിലും പറയാനായി പറഞ്ഞു.\nജാസ്മിൻ ഉറങ്ങിയിട്ടും ഇരുട്ടിലേക്ക് തുറിച്ച് നോക്കി ദുർഗ കിടന്നു.\nമനസ് വല്ലാതെ ദുർബലമായിപ്പോകുന്നു.\nനേർ വിരുദ്ധാഗമന യോഗം.\nജാതകത്തിൽ കുറിച്ച അപൂർവ യോഗം\nഎന്തു വേണമെന്നിലും സംഭവിക്കട്ടെ എന്നൊരു വിപദി ധൈര്യം പെട്ടന്നുണ്ടായി.തലയിൽ വരച്ചത് അനുഭവിക്കാതെ പറ്റില്ലെന്ന് വലിയമ്മാമ്മ പറയുന്നതോർമ്മ വന്നു.\nആ കിടപ്പിൽ അവൾ ഉറങ്ങിപ്പോയി.\n"ഈ പെണ്ണ് ഈ മന്ത്രവാദ ചരട് ഊരിക്കളഞ്ഞോ ".\nനേഹ ബഹളം വെയ്ക്കുന്നത് കേട്ടാണ് ഉണർന്നത്.\n"എന്താടി ദുർഗേ നിന്റെ അന്ധവിശ്വാസം ഇല്ലാതായോ" ദുർഗ കണ്ണു തുറന്നത് കണ്ട് നേഹ തിരക്കി.\nവലിയമാമ്മ പൂജിച്ച് തന്ന ചരടെന്തേ തങ്കക്കുട്ടി അഴിച്ചു കളഞ്ഞു "\n"എനിക്കത് വേണ്ടാഞ്ഞിട്ട് '\nചരടുകെട്ടി നടന്നിട്ട് ഒരു കാര്യവുമില്ലെന്ന് താനും അനുഭവിച്ചതാണ്.\nവലിയമ്മാമ്മയോട് പൊറുക്കാനാവാത്ത തെറ്റു ചെയ്തു പോയി .\nധിക്കാരിയായ ചെറു മകളുടെ ധാർഷ്ട്യം.\nഅതല്ലെങ്കിൽ ആ വാക്കുകൾക്ക് എന്തെങ്കിലും വില കൽപ്പിച്ചേനെ താൻ.\n"നീയെന്താ മിണ്ടാത്തത്.ഇതിലുള്ള വിശ്വാസം നഷ്ടപ്പെട്ടോ നിനക്ക്"\nനേഹ അതുമായി അടുത്തുവന്നു.\n"അതിലൊന്നും യാതൊരു കാര്യവുമില്ല.. അതു മാത്രം മനസിലായി.അഴിച്ചു കളഞ്ഞതോടെ അത് വെറും ഒരു ചരട് മാത്രമായി "\nദുർഗ എഴുന്നേറ്റിരുന്നുകൊണ്ട് പറഞ്ഞു.\n" സത്യാണോ "നേഹ അവളുടെ അടുത്തിരുന്നു.\n"ഞാനത് കെട്ടുന്നില്ലിനി. അതിന്റെ ശക്തിയൊക്കെ പോയി. ഒരിക്കലും അഴിച്ച് മാറ്റാൻ പാടില്ലായിരുന്നു."\nനേഹയുടെ മുഖത്ത് ചിരി വിടർന്നു.\n"ഇതിനൊരു ശക്തിയുമില്ലാന്ന് നിനക്കെങ്ങനെ മനസിലായി തങ്കം.. നീ പറഞ്ഞത് സത്യമാണ്. ഇത് വെറുമൊരു ചരടാണ്. ഒരു ശക്തിയുമില്ല -മന്ത്രവും തന്ത്രവുമില്ല"\nദുർഗ മനസിലാകാത്ത മട്ടിൽ അവളെ നോക്കി.\nനേഹ അതിൽ കെട്ടിയ ഏലസ് വേർപ്പെടുത്തി എടുത്ത് ദുർഗയെ കാണിച്ചു.\n" ഇതെന്റെയാ. മുക്കാൽ പവനുണ്ട്. എന്തിനാ വെറുതേ കളയുന്നത്. "\nനേഹയുടെ കൈവെള്ളയിലെ മഞ്ഞലോഹത്തിലേക്ക് അവൾ അമ്പരപ്പോടെ നോക്കി.\n"നിനക്കെങ്ങനെയറിയാം ഇതിനൊരു ശക്തിയുമില്ലെന്ന് " .\nദുർഗയുടെ നോട്ടം കൂർത്തു.\n" സത്യം പറയാലോ ദുർഗേ ഇതു നിന്റെ മന്ത്രവാദ ചരടല്ല.\nനീ മനഃസമാധാനത്തോടെ ഇരിക്കട്ടെ എന്നു കരുതി ഞാനും സ്വാതിയും കൂടെ നിന്നെ ചീറ്റ് ചെയ്തതാ. നീ നോക്കിക്കേ ഇതെന്റെ മാലയിൽ കിടന്ന ഏലസല്ലേ."\n"നേഹേ" ദുർഗ നിയന്ത്രണം വിട്ട് ശബ്ദമുയർത്തി.\n"നീയെന്താ തമാശ പറയാണോ. അപ്പോൾ വലിയമ്മാമ്മ പൂജിച്ച് കെട്ടിയ രക്ഷയെവിടെ ".\n" സത്യായിട്ടും അതു പിന്നെ കണ്ടില്ലെടാ . നിന്നോടിനി നുണ പറയാൻ വയ്യ... ക്ഷമിക്കെടാ പ്ലീസ്. "\nഅവളുടെ മുഖത്തേക്ക് നോക്കി ദുർഗ തരിച്ചിരുന്നു.\nവലിയമ്മാമ്മ കെട്ടിത്തന്ന രക്ഷ നഷ്ടപ്പെട്ടിരിക്കുന്നു.\nഅതിന് പിന്നിൽ ധ്വനി തന്നെയാവണം.\nഇനി അതൊരിക്കലും തിരിച്ച് കിട്ടില്ല.\nവലിയമ്മാമ്മ ഇതറിഞ്ഞാൽ എന്തായിരിക്കും അവസ്ഥ.\nഅഹങ്കാരം കൊണ്ട് കാട്ടി കൂട്ടിയതെല്ലാം തിരിച്ചടിക്കുകയാണ്.\n" ഇന്നെന്താ ആരും എഴുന്നേറ്റ് റെഡിയാവുന്നില്ലേ. "\nകളി കഴിഞ്ഞു വന്ന സ്വാതി അതിശയിച്ചു\n"ജാസ് എപ്പോഴേ എഴുന്നേറ്റ് ആന്റിയെ സഹായിക്കാൻ താഴേയ്ക്ക് പോയി. നിങ്ങളിങ്ങനെ ഇരുന്നോ. പിന്നെ ടൈം പോയെന്ന് പറഞ്ഞ് വെപ്രാളം പിടിക്കരുത്. "\nയാന്ത്രികമായാണ് ദുർഗ എഴുന്നേറ്റ് പോകാനൊരുങ്ങിയത്.\nബ്രേക്ഫാസ്റ്റ് കഴിക്കാൻ അവർ താഴേയ്ക്കു ചെന്നു.\nഊർമിള ചിക്കൻ കഷ്ണങ്ങൾ വറുത്തെടുക്കുകയായിരുന്നു.\n"എന്താ ആന്റീ ഇന്ന് ബ്രേക്ഫാസ്റ്റ് ഹെവിയാണല്ലോ". സ്വാതി അടുത്തുചെന്നു.\nഊർമിള സ്വാതിയേയും അവൾക്ക് പിന്നിൽ നിന്ന ദുർഗയേയും നോക്കി ചിരിച്ചു.\n" ഒരു ചിക്കൻ കൊതിയൻ വരുന്നുണ്ട് കുട്ടീ ഇന്ന് . രവിയേട്ടന്റെ വലിയ സുഹൃത്തിന്റെ മകനാണ്. അഭിഷേക് .കുറച്ചു കാലമായി ബാംഗ്ലൂരായിരുന്നു. ഇനി കുറച്ച് കാലം നാട്ടിൽ കാണും. കുറേയായി ഇങ്ങോട്ടൊന്ന് വരാൻ വിളിക്കുന്നു."ഊർമിള വിശദീകരിച്ചു.\n"അഭിഷേക് " ദുർഗ വെറുതേ ഉച്ചരിച്ചു.\n"അവനിപ്പോൾ എത്തും ട്ടോ. നിങ്ങൾക്ക് ഒരുമിച്ചിരിക്കാം. അവനെ പരിചയപ്പെടാലോ."\nഊർമിളയുടെ മുഖം പെട്ടന്ന് വാടി.\n" ധ്വനിയുടെ ബെസ്റ്റ് ഫ്രണ്ടായിരുന്നു അഭി. അവനെ കൂടി പറ്റിച്ചിട്ടാ അവൾ ഇറങ്ങിപ്പോയത് ".\nപറഞ്ഞു തീരും മുൻപ് മുറ്റത്ത് ബുള്ളറ്റിന്റെ ശബ്ദം കേട്ടു .\n"ഇതൊന്ന് നോക്കണേ സ്വാതീ "\nഇളക്കിക്കൊണ്ട് നിന്ന ചട്ടുകം അവളുടെ കൈയ്യിൽ കൊടുത്ത് ഊർമിള പുറത്തേക്കോടി\nപുറകേ ദുർഗയും നേഹയും ചെന്നു.\nസിറ്റൗട്ടിലിരുന്ന് പത്രം വായിക്കുകയായിരുന്ന ജാസ്മിൻ ചാടിയെഴുന്നേറ്റ് ഒതുങ്ങി നിന്നു.\nഅവിടേക്ക് ചെന്ന ദുർഗ കണ്ടു മുറ്റത്തേക്കുള്ള വാതിലിനരികിലായി ധ്വനി നിൽക്കുന്നു.\nഅവളുടെ കണ്ണുകൾ വല്ലാതെ ജ്വലിക്കുന്നത് ദുർഗ കണ്ടു.\nരവി മേനോന്റെയൊപ്പം അഭിഷേക് അകത്തേക്ക് കയറി വന്നു.\n"എവിടെയായിരുന്നെടാ ചെക്കാ നീ.. ഇവിടെ ഞാനും അങ്കിളും തനിച്ചാണെന്ന് മറന്നു ലേ"\nഊർമിള ഓടിച്ചെന്ന് അവന്റെ കൈ പിടിച്ചു.\n" ഞാനെന്റെ ഉമാന്റിയെ കാണാൻ ഓടി വന്നതല്ലേ "\nപിന്നെ അവരെ ചേർത്തു പിടിച്ച് നെറുകിൽ ഒരുമ്മ നൽകി.\n"എനിക്കറിയാം ഉമാന്റിയ്ക്ക് എന്നെ കാണാൻ കൊതിയായെന്ന്. അതല്ലേ ഞാനിങ്ങ് പോന്നത്. ഇനി ഇവിടെ തന്നെ ഒരു ബിസിനസ് സ്റ്റാർട്ട് ചെയ്യണം. ഒരു നല്ല ഐഡിയ ഉണ്ട്. പക്ഷേ പണച്ചെലവുണ്ട്.. ഡാഡി അത്രയ്ക്ക് കൈയ്യയച്ച് സഹായിക്കില്ല"\n" പണമൊക്കെ നിനക്ക് അങ്കിളും തരില്ലേ .. അതൊന്നുമോർത്ത് ടെൻഷനടിക്കണ്ടാ ട്ടോ."\nഊർമിള അവനെ ആശ്വസിപ്പിച്ചു.\nഅഭിഷേകിന്റെ നോട്ടം പെൺകുട്ടികളിലേക്കെത്തി.\nഅവന്റെ മുഖത്ത് അത്ഭുതം പ്രകടമായി.\n"ഇതെന്താ ആന്റീ ലേഡീസ് ഹോസ്റ്റലോ... ഇവരാണോ ഉമാന്റി പറഞ്ഞ പേയിംഗ് ഗസ്റ്റ് സ്...കാണാൻ നല്ല ക്യൂട്ട് പിള്ളേരാണല്ലോ. ഇവരുണ്ടെങ്കിൽ പിന്നെ ഞാനും കൂടി ഇവിടെ താമസിച്ചാലോ ''. പെൺകുട്ടികളെ സൗഹാർദ്ദ പൂർവം നോക്കി അഭിഷേക് ചിരിച്ചു.\n"നല്ല പെൺകുട്ടികളാണ് അഭീ ഇവർ. ഈ ദുർഗയുണ്ടല്ലോ എന്റെ ഒരു ചെറിയ ബന്ധവുമുണ്ട്." ദുർഗയെ പിടിച്ച് അവന് നേരെ നീക്കി നിർത്തി കൊണ്ടാണ് ഊർമിള പറഞ്ഞത്.\n"ഇവനെ സൂക്ഷിച്ച് നോക്ക്.. ആ കണ്ണിലേക്ക് നോക്ക്.. ചതിയന്റെ തിളക്കമല്ലേ അതിൽ ".\nഅപ്പോൾ ദുർഗയുടെ കാതിനരികെ ധ്വനിയുടെ ശബ്ദം മുഴങ്ങി\nദുർഗ ഞെട്ടി തിരിഞ്ഞു.\nഒരു കൂട്ടുകാരിയെ പോലെ അവളുടെ ചുമലിൽ കൈവെച്ച് ചേർന്നു നിൽക്കുകയായിരുന്നു ധ്വനി.\n"ഇവനെ.. ഇവനെ എനിക്ക് കൊല്ലണം."\nകാതിൽ ധ്വനിയുടെ പക നിറഞ്ഞ ശബ്ദം.\n" ഇവനെ കൊല്ലാൻ ദുർഗ എന്നെ സഹായിക്കണം"\nആകാശമൊന്നാകെ ഇളകി തന്റെ ശിരസിൽ പതിച്ചതായി അവൾക്ക് തോന്നി.


സുരഭി സന്തോഷ് തിരിച്ചു വരവിനു ഒരുങ്ങുന്നു. – Kuttichatthan Media\nസുരഭി സന്തോഷ് തിരിച്ചു വരവിനു ഒരുങ്ങുന്നു.\nകുട്ടനാടൻ മാർപ്പാപ്പ എന്ന ചിത്രത്തിലൂടെ മലയാളികൾക്ക് സുപരിചിതയായ നടിയാണ് സുരഭി സന്തോഷ്. തന്റെ ആദ്യ ചിത്രത്തിലൂടെ തന്നെ മലയാളി പ്രേക്ഷകർക്കിടയിൽ തന്റേതായ സ്ഥാനം നേടിയെടുക്കുവാനും സുരഭിക്ക് സാധിച്ചു എന്നുള്ളതാണ് വാസ്തവം. എന്നാൽ മലയാളത്തിൽ ആയിരുന്നില്ല സുരഭിയുടെ ആദ്യ ചിത്രം. രണ്ടായിരത്തി പതിനൊന്നിൽ പ്രശസ്ത കന്നഡ സംവിധാനം ചെയ്ത ദുഷ്ടാ എന്ന ചിത്രത്തിൽ നായികയായാണ് സുരഭി അഭിനയ രംഗത്തേക്ക് വരുന്നത്.\nതമിഴിലും കന്നടയിലും സജീവമായിരുന്ന സുരഭി കുട്ടനാടൻ മാർപ്പാപ്പയെന്ന കുഞ്ചാക്കോ ബോബൻ ചിത്രത്തിലൂടെ മലയാളത്തിലേക്കും ചുവടുറപ്പിച്ചു.മലയാളിയായ സുരഭി ജനിച്ചത് കേരളത്തിൽ തന്നെയാണ്. തിരുവനന്തപുരമാണ് സുരഭിയുടെ ജന്മസ്ഥലം. സുരഭി ഒരു അഭിനേത്രിമാത്രമല്ല, മികച്ചൊരു നർത്തകിയും കൂടെയാണ്. ഒപ്പം വീണ വായിക്കുന്നതിലും സുരഭിയൊരു പ്രഗത്ഭയാണ്.\nമലയാളികളെ ഒരുപാട് നല്ല വേഷങ്ങൾ കൊണ്ട് വിസ്മയിപ്പിക്കുന്ന സുരഭി ഒരു വക്കീൽകൂടെയാണ്. ജയറാം നായകനായ മൈ ഗ്രേറ്റ് ഗ്രാൻഡ്‌ഫാദറാണ് സുരഭി നായികയായി പുറത്തുവന്ന അവസാന ചിത്രം. കാളിദാസ് ജയറാം നായകനായി വന്ന ഹാപ്പി സർദാർ , ബിബിൻ ജോർജ് ചിത്രം മാർഗ്ഗംകളി തുടങ്ങിയ ചിത്രങ്ങളിൽ അതിഥിതാരമായും സുരഭി എത്തിയിരുന്നു.അനുരാധ ക്രൈം നം .59/2019 എന്ന ചിത്രമാണ് സുരഭിയുടേതായി പുറത്ത് വരാനുള്ളത്.\nമലയാളികളുടെ സ്വന്തം കീർത്തി സുരേഷിന്റെ ഫോട്ടോഷൂട്ട്


കൊച്ചിക്കു പിന്നാലെ ആലപ്പുഴയിലും ആസിഡ് ഫ്‌ലൈ ആക്രമണം - Keralabhooshanam Daily കൊച്ചിക്കു പിന്നാലെ ആലപ്പുഴയിലും ആസിഡ് ഫ്‌ലൈ ആക്രമണം\nHome/NEWS/BREAKING NEWS/കൊച്ചിക്കു പിന്നാലെ ആലപ്പുഴയിലും ആസിഡ് ഫ്‌ലൈ ആക്രമണം\nആലപ്പുഴ: ത്വക്കില് പൊള്ളലേല്‍പ്പിക്കുന്ന ആസിഡ് ഫ്‌ലൈ ആക്രമണം കൊച്ചിക്കു പിന്നാലെ ആലപ്പുഴയിലും റിപ്പോര്‍ട്ട് ചെയ്തു. ആലപ്പുഴ ഇന്ദിരാ ജംക്ഷനു സമീപത്തെ ഇന്ത്യന് ഓയില് പെട്രോള് പമ്പ് മാനേജര് തോണ്ടന്‍കുളങ്ങര നികര്‍ത്തില് രഞ്ജിത് രമേശനാണ് കഴിഞ്ഞ ദിവസം ബ്ലിസ്റ്റര് ബീറ്റില് എന്നയിനം വണ്ടിന്റെ ആക്രമണമുണ്ടായത്.\nവണ്ട് കുത്തിയത് രഞ്ജിത് രമേശന് അറിഞ്ഞിരുന്നില്ല. നാലു ദിവസം മുന്‍പ് ജോലി കഴിഞ്ഞു വീട്ടിലെത്തിയപ്പോള് ഇടതുകാലിന്റെ മുട്ടിനു സമീപം ചൊറിച്ചിലോടെയായിരുന്നു തുടക്കമെന്ന് രഞ്ജിത് രമേശന് പറയുന്നു. അടുത്ത ദിവസമായപ്പോള് ആ ഭാഗത്ത് പൊള്ളലേറ്റതുപോലെ തൊക്ക് അടരാന് തുടങ്ങി. തുടര്‍ന്ന് നടത്തിയ വൈദ്യ പരിശോധനയിലാണ് വണ്ടിന്റെ അക്രമണമാണെന്ന് മനസ്സിലായത്. ഓരോ നിമിഷവും അസ്വസ്ഥതകള് കൂടി വരികയാണ് ചെയ്തത്. രാവിലെ ഡോക്ടറെ കണ്ടു മരുന്ന് വാങ്ങി വീട്ടില് തിരിച്ചെത്തിയെങ്കിലും, വൈകുന്നേരമായപ്പോള് നടക്കാന് കഴിയാതായി. വീണ്ടും ആശുപത്രിയില് എത്തിയ്‌പോള് താല്‍ക്കാലികമായി ഉപയോഗിക്കാനുള്ള മരുന്നു നല്‍കി. എന്നാല് അടുത്ത ദിവസമായപ്പോള് കാലിലെ പൊള്ളല് രൂക്ഷമായി. വലതു കാലിലും അതേ ഭാഗത്ത് കുമിളകള് പോലെ വീര്‍ത്തു വരാന് തുടങ്ങി. കാലിന്റെ കീഴ് ഭാഗത്തും പൊള്ളലുണ്ടായിട്ടുണ്ട്.\nബ്ലിസ്റ്റര് ബീറ്റില് (ആസിഡ് ഫ്‌ലൈ) എന്ന ഒരു ഷഡ്പദമാണ് ബ്ലിസ്റ്റര് ബീറ്റില് ഡെര്‍മറ്റൈറ്റിസ് എന്ന ത്വക്‌രോഗമുണ്ടാക്കുന്നത്. മഴക്കാലത്താണ് ഇവയുടെ ആക്രമണം കൂടുതലാകുന്നത്. ചെടികള് കാടുപിടിച്ചു കിടക്കുന്ന പ്രദേശങ്ങളാണ് സാധാരണ ഇവയുടെ വ്യാപന കേന്ദ്രം. രാത്രിയില് വെളിച്ചമുള്ള പ്രദേശങ്ങളിലേക്ക് ഇവ ആകര്‍ഷിക്കപ്പെടും. ഇവയുടെ ശരീരത്തില് നിന്നു വരുന്ന സ്രവം ശരീരത്തില് തട്ടുമ്പോള് ആ ഭാഗം ചുവന്നു തടിക്കുകയും പൊള്ളുകയും ചെയ്യും. കൂടുതല് സമയം ഈ സ്രവം ശരീരത്തില് നിന്നാല് പൊള്ളലിന്റെ ആഴം കൂടുകയും തൊലി അടര്‍ന്നുപോകുകയും ചെയ്യുമെന്നു വിദഗ്ധര് പറയുന്നു.\nരാത്രികാലങ്ങളില് ജനാലകളും വാതിലുകളും അടച്ചിടുകയാണ് പ്രധാന പരിഹാരം. ഇരുട്ടുമുറിയില് മൊബൈല് ഫോണ് വെളിച്ചമുണ്ടെങ്കില് അവ അതിലേക്ക് ആകര്‍ഷിക്കപ്പെടുമെന്നതിനാല് മുഖത്തും കൈകളിലും ഇവ വന്നിരിക്കാന് സാധ്യതയുണ്ട്. ഇവ ശരീരത്തില് വന്നിരുന്നാല് തട്ടി നീക്കുന്നതിനു പകരം കുടഞ്ഞു കളയുക. വീര്യം കുറഞ്ഞ സോപ്പും വെള്ളവും ഉപയോഗിച്ചു കഴുകിയ ശേഷം പൊള്ളലേറ്റിട്ടുണ്ടെങ്കില് ചര്‍മരോഗ വിദഗ്ധനെ കാണിക്കുക. കണ്ണില് ഇവയുടെ സ്രവം പറ്റിയിട്ടുണ്ടെങ്കില് പച്ചവെള്ളമുപയോഗിച്ച് കഴുകിയ ശേഷം അടിയന്തരമായി ഡോക്ടറെ കാണുക.\nകുടുംബാംഗങ്ങളുടെ നഗ്‌ന ദൃശ്യങ്ങള് പുറത്തുവിടും; ജോലിയില് നിന്ന് പുറത്താക്കിയ കുക്കിന്റെ ഭീഷണി\nനിയമസഭയിലെ കൈയാങ്കളി: കേസ് ഓഗസ്റ്റ് ഒമ്പതിനു വീണ്ടും കോടതിയില്\nസര്‍ക്കാരിനെ പ്രതിപക്ഷം തുറന്നുകാട്ടി; എന്നാല് മറുപടിപറയാതെ മുഖ്യമന്ത്രി ഒളിച്ചോടി: ചെന്നിത്തല\nഅറസ്റ്റിലായ ഓഫീസ് സെക്രട്ടറിയെ പുറത്താക്കി ‘കൈകഴുകി’ ഗണേഷ് കുമാര്


നരേന്ദ്ര മോദി സര്‍ക്കാരിന്റെ നയങ്ങളെ അംഗീകരിക്കുന്ന ആര്‍ക്കും എന്‍ഡിഎയുടെ ഭാഗമാകാം എന്നും കെ സുരേന്ദ്രന് പ്രതികരിച്ചു.\nകോട്ടയം: കേരള കോണ്‍ഗ്രസ് ജോസ് കെ മാണി വിഭാഗത്തിന്റെ നിലപാട് അറിഞ്ഞശേഷം മാത്രമേ എന്‍ഡിഎ പ്രവേശനം സംബന്ധിച്ച് അഭിപ്രായം വ്യക്തമാക്കൂവെന്ന് ബിജെപി സംസ്ഥാന അധ്യക്ഷന് കെ സുരേന്ദ്രന്. മുന്നണി പ്രവേശനം സംബന്ധിച്ച രാഷ്ട്രീയ വ്യക്തത വരുത്തേണ്ടത് ജോസ് കെ മാണിയാണ്. അതിനുശേഷം മാത്രമേ ബിജെപി ഈ വിഷയത്തില് അഭിപ്രായം പറയേണ്ടതുള്ളു. നരേന്ദ്ര മോദി സര്‍ക്കാരിന്റെ നയങ്ങളെ അംഗീകരിക്കുന്ന ആര്‍ക്കും എന്‍ഡിഎയുടെ ഭാഗമാകാം എന്നും കെ സുരേന്ദ്രന് പ്രതികരിച്ചു.\nAlso read: ബി.ജെ.പി.എം.പിമാര്‍ക്ക് ആര്.എസ്.എസ്.പരിശീലനം\nകോട്ടയം ജില്ലാ പ്രസിഡന്റ് സ്ഥാനത്തെ ചൊല്ലിയുള്ള തര്‍ക്കമാണ് ജോസ് കെ മാണി വിഭാഗത്തെ മുന്നണിയില് നിന്ന് പുറത്താക്കുന്ന നടപടിയിലേക്ക് എത്തിച്ചത്. ഇനി ചര്‍ച്ചയുടെ ആവശ്യമില്ലെന്നും ജോസ് വിഭാഗത്തെ മുന്നണിയില് നിന്ന് പുറത്താക്കുകയാണെന്നും യുഡിഎഫ് കണ്‍വീനര് ബെന്നി ബെഹന്നാന് പറഞ്ഞു. ചര്‍ച്ച നടത്തിയിട്ടും സമയം അനുവദിച്ചിട്ടും ജോസ് വിഭാഗം സഹകരിച്ചില്ല. ജോസ് വിഭാഗത്തിന്റേത് ധിക്കാര നടപടിയാണ്. ഇനി ചര്‍ച്ചയുടെ ആവശ്യമില്ല. ലാഭനഷ്ടമല്ല നോക്കുന്നത്. തീരുമാനം അംഗീകരിക്കാത്തവരെ മുന്നണിയില് ആവശ്യമില്ലെന്നും യുഡിഎഫ് കണ്‍വീനര് വ്യക്തമാക്കിയിരുന്നു.\nAlso Read: ഡല്‍ഹിയില് ആം ആദ്മി തരംഗം; മോഡിയും കിരണ്‍ബേദിയും തകര്‍ന്നടിഞ്ഞു\nചൊവ്വാഴ്ച നടക്കുന്ന സ്റ്റിയറിംഗ് കമ്മിറ്റി യോഗത്തില് രാഷ്ട്രീയ തീരുമാനം എടുക്കുമെന്ന് ജോസ് കെ മാണി വ്യക്തമാക്കിയിരുന്നു. അവൈലബിള് സ്റ്റിയറിംഗ് കമ്മിറ്റി നാളെ രാവിലെ 10.30 ന് ചേരും. അതിനു ശേഷം മറ്റ് രാഷ്ട്രീയ തീരുമാനങ്ങളുമായി മുന്നോട്ടുപോകും. സെലക്ടീവ് ആയിട്ടുള്ള ജസ്റ്റീസ് ആണ് നടപ്പിലാക്കുന്നത്. ചില ധാരണകളും പരാമര്‍ശങ്ങളും ബോധപൂര്‍വം മറന്നുപോകുന്നു എന്നും ജോസ് കെ മാണി കുറ്റപ്പെടുത്തി. യുഡിഎഫ് പുറത്താക്കിയത് കെ.എം.മാണിയെയെന്നും ജോസ് കെ.മാണി പറഞ്ഞു. ഇത് രാഷ്ട്രീയപ്രശ്‌നമല്ല, നീതിയുടെ പ്രശ്‌നമാണ്. ഇല്ലാത്ത ധാരണ പാലിക്കണമെന്നാണ് പറയുന്നത്. കാലുമാറ്റക്കാരന് പാരിതോഷികമായി പദവി നല്‍കണമെന്ന വാദം അനീതിയാണ്. ധാര്‍മികതയുടെ അടിസ്ഥാനത്തിലാണ് രാജിവയ്ക്കില്ലെന്ന് നിലപാടെടുത്തത്. ഈ അളവുകോല് വച്ചാണെങ്കില് പി.ജെ.ജോസഫിനെ ആയിരം തവണ പുറത്താക്കണമെന്നും ജോസ്.കെ.മാണി പറഞ്ഞു.\nAlso read: കണ്ണൂര് മനോജ് വധം; സി.ബി.ഐ അന്വേഷിക്കും\nTags: BJP, jose k mani, K Surendran, NDA\nലോക്ക്ഡൗണ് രണ്ടായി വിഭജിച്ചു; ഏപ്രില് 20 ശേഷം കൂടുതല് ഇളവുകള്


ആരെങ്കിലും നമ്മളെ വാട്സ്ആപ്പ് ഗ്രൂപ്പുകളിൽ ആഡ് ചെയ്യുന്നത് തടയുന്നതെങ്ങനെ | How To Stop Someone From Adding Us To A Whatsapp Group - Malayalam Gizbot\nജനപ്രീയ ഇൻസ്റ്റന്റ് മെസേജിങ് ആപ്പായ വാട്സ്ആപ്പ് ആകർഷകമായ സവിശേഷതകൾ കൊണ്ട് സമാനമായ മറ്റ് ആപ്പുകളെ പിന്നിലാക്കി മുന്നേറുകയാണ്. പ്രൈവസി വിവാദവും മറ്റം തളർത്തിയെങ്കിലും എല്ലാറ്റിനെയും അതിജീവിച്ച് വാട്സ്ആപ്പ് വരുന്നതിന് കാരണം ഇതൊരു ശീലമായി ആളുകൾക്കിടയിൽ മാറിയിട്ടുണ്ട് എന്നത് തന്നെയാണ്. വാട്സ്ആപ്പ് ഉപയോഗിക്കുന്ന ആളുകൾ എല്ലാവരും ഏതെങ്കിലുമൊക്കെ ഗ്രൂപ്പുകളിൽ ഉണ്ടായിരിക്കും. ഗ്രൂപ്പുകളിൽ ചേരാനും അവ നിയന്ത്രിക്കാനുമെല്ലാം നിരവധി ഫീച്ചറുകൾ വാട്സ്ആപ്പ് നൽകുന്നുമുണ്ട്.\nവാട്സ്ആപ്പ് ഉപയോഗിക്കുന്നവർക്ക് പലപ്പോഴും ശല്യമായി തോന്നുന്ന കാര്യവും ഗ്രൂപ്പുകൾ തന്നെയാണ്. ആരെങ്കിലുമൊക്കെ നമ്മളെ പല ഗ്രൂപ്പുകളിലും ചേർക്കാറുണ്ട്. നമുക്ക് ഒട്ടും താല്പര്യമില്ലാത്ത ഗ്രൂപ്പുകൾ ആയിരിക്കും ഇവ. ഇത്തരം സന്ദർഭങ്ങളിൽ നമ്മളെ ഗ്രൂപ്പുകളിലേക്ക് ചേർക്കാൻ ആളുകളെ അനുവദിക്കാത്ത ഫീച്ചർ വേണമെന്ന് പലരും കരുതിയിട്ടുണ്ടാകും. ഇത്തരമൊരു ഫീച്ചർ വാട്സ്ആപ്പ് നൽകുന്നുണ്ട്. അധികം ആരും ഉപയോഗിക്കാത്ത സവിശേഷത കൂടിയാണ് ഇത്.\nനിങ്ങൾക്ക് അറിയാത്ത ആളുകൾ നിങ്ങളെ വാട്സ്ആപ്പ് ഗ്രൂപ്പുകളിൽ ചേർക്കുന്നത് തടയാൻ വഴികൾ ഉണ്ട്. നിങ്ങളുടെ വാട്സ്ആപ്പ് അക്കൌണ്ടിലെ പ്രൈവസി വിഭാഗത്തിൽ നിങ്ങൾക്ക് ഇത് സെറ്റ് ചെയ്യാൻ സാധിക്കും. ഈ സെറ്റിങ്സ് നിങ്ങളെ ആർക്കൊക്കെ ഗ്രൂപ്പുകളിൽ ചേർക്കാമെന്ന കാര്യം കസ്റ്റമൈസ് ചെയ്യാൻ സഹായിക്കുന്നു. സാധാരണ നിലയിൽ ആ സെറ്റിങ്സ് ഡീഫോൾട്ടായി എല്ലാവർക്കും നിങ്ങളെ വാട്സ്ആപ്പ് ഗ്രൂപ്പുകളിൽ ചേർക്കാൻ സാധിക്കുന്ന വിധത്തിൽ ആയിരിക്കും ഉണ്ടാവുക. ഇത് മാറ്റി നിങ്ങൾക്ക് ആരെങ്കിലുമൊക്കെ നിങ്ങളെ ഗ്രൂപ്പിൽ ചേർക്കുന്ന അവസ്ഥ ഒഴിവാക്കാം.\nഡീഫോൾട്ടായി എല്ലാവർക്കും നിങ്ങളെ വാട്സ്ആപ്പ് ഗ്രൂപ്പുകളിൽ ചേർക്കാൻ സാധിക്കുന്ന വിധത്തിലുള്ള ഓപ്ഷനാണ് ഉണ്ടാകാറുള്ളത്. ഇതിലൂടെ നിങ്ങളുടെ ഫോൺ നമ്പറുള്ള ആർക്കും നിങ്ങളെ ഗ്രൂപ്പുകളിലേക്ക് ചേർക്കാൻ കഴിയും. നിങ്ങൾ സെറ്റിങ്സ് മാറ്റിയാൽ നിങ്ങൾ തിരഞ്ഞെടുക്കുന്ന ആളുകൾക്ക് മാത്രമേ നിങ്ങളെ ഗ്രൂപ്പുകളിൽ ചേർക്കാൻ സാധിക്കുകയുള്ളു. ഇതിൽ ഓൾ, മൈകോൺടാക്ട്സ്, മൈ കോൺടാക്സ് എക്സപ്റ്റ് എന്നീ ഓപ്ഷനുകളാണ് ഉള്ളത്. നിങ്ങൾ ഈ സെറ്റിങ്സിൽ മാറ്റം വരുത്തിയാലും ഗ്രൂപ്പ് അഡ്മിനുകൾക്ക് നിങ്ങൾക്ക് ഇൻവൈറ്റ് ലിങ്കുകൾ അയയ്ക്കാനും ഗ്രൂപ്പുകളിൽ ചേരാൻ നിങ്ങളെ പ്രേരിപ്പിക്കാനും കഴിയും.\nനിങ്ങളെ ആർക്കൊക്കെ ഗ്രൂപ്പുകളിലേക്ക് ചേർക്കാം എന്ന് തിരഞ്ഞെടുക്കാൻ താഴെ കൊടുത്തിരിക്കുന്ന കാര്യങ്ങൾ ചെയ്താൽ മതി.\n• വാട്സ്ആപ്പ് തുറക്കുക, സ്ക്രീനിന്റെ മുകളിൽ വലത് കോണിലുള്ള മൂന്ന് ഡോട്ടുകളിൽ ക്ലിക്ക് ചെയ്യുക.\n• സെറ്റിങ്സ് ഓപ്ഷനിൽ ക്ലിക്കുചെയ്‌ത് അക്കൗണ്ട് ടാപ്പുചെയ്യുക.\n• പ്രൈവസി> ഗ്രൂപ്പ്സ് എന്ന ഓപ്ഷൻ ക്ലിക്ക് ചെയ്യുക. ഡിഫോൾട്ട് സെറ്റിങ്സ് 'എവരിവൺ' എന്നായിരിക്കും ഉണ്ടാവുക.\n• ഇതിൽ നിങ്ങൾക്ക് മൂന്ന് ഓപ്ഷനുകളിൽ നിന്ന് വേണ്ടത് തിരഞ്ഞെടുക്കാം - എവരിവൺ, മൈ കോൺടാക്റ്റ്സ്, ‘മൈ കോൺടാക്ട്സ് എക്സപ്റ്റ് എന്നിവയാണ് ഈ ഓപ്ഷനുകൾ. ഇതിൽ ആവശ്യമുള്ളത് തിരഞ്ഞെടുക്കാം.\nനിങ്ങളുടെ ഫോൺ നമ്പറുള്ള ഏതൊരു ഉപയോക്താവിനെയും അനുമതിയില്ലാതെ നിങ്ങളെ ഒരു ഗ്രൂപ്പിൽ ചേർക്കാനുള്ള ഓപ്ഷൻ നൽകുന്നതാണ് എവരിവൺ ഓപ്ഷൻ. നിങ്ങളുടെ കോൺടാക്റ്റ് ലിസ്റ്റിൽ നിങ്ങൾ സേവ് ചെയ്ത നമ്പറുകൾക്ക് മാത്രം നിങ്ങളെ ഗ്രൂപ്പുകളിൽ ചേർക്കാൻ സാധിക്കുന്ന ഓപ്ഷനാണ് മൈ കോൺടാക്റ്റ്' ഓപ്ഷൻ. മൈ കോൺടാക്റ്റ്സ് എക്സപ്റ്റ് ഓപ്ഷൻ കൂടുതൽ ഫിൽട്ടർ ചെയ്യാനും നിങ്ങളെ ഗ്രൂപ്പിൽ ചേർക്കാൻ അധികാരം വേണ്ട എന്ന് നിങ്ങൾക്ക് തോന്നുന്ന ആളുകളെ ഒഴിവാക്കാനും സഹായിക്കുന്നു.\nYou can control who can add you to WhatsApp groups. There is an option for this in WhatsApp Privacy Settings.


ശരദിന്ദു മലർദീപനാളം പോലെ ചില പാട്ടോർമകൾ:പി. രഞ്ജിത്ത് – Times of Thrissur\nഒരു കൂട്ടം പാട്ടോർമ്മകളുമായാണ് ചില ബസ്സുകൾ സഞ്ചരിക്കുന്നത്. എത്രയോ ജൻമമായി കാത്തിരിക്കുന്ന പോലെ പാട്ടുകൾ ഇങ്ങനെ പൊഴിച്ച് അവ സഞ്ചരിച്ചുകൊണ്ടേയിരിക്കും. അതുകൊണ്ടാവാം വിശാലമായി സഞ്ചരിക്കാമായിരുന്നിട്ടും കെ എസ് ആർ ടി സിയിലെ യാത്രകൾ ഉപേക്ഷിച്ച് ഈ തിരക്കിൽ കാൽമുട്ടുകൾ വേദനിക്കുമ്പോഴും സീറ്റിൽ ഇരുന്ന് പോകുന്നുണ്ടാവുക. സ്വകാര്യ ബസ്സുകളിലെ ഈ യാത്ര ചിലപ്പോൾ ഒരു പാട്ടിന്റെ തുഷാരബിന്ദുപോലെ നമ്മെ എവിടെയൊക്കെയാ കൂട്ടികൊണ്ട് പോവുന്നുണ്ടായിരിക്കാം.\n”അലസമനോജ്ഞമവൾ വരുമ്പോൾ… വെള്ളികൊലുസുകൾ പാടുകയായിരുന്നു” എന്ന പാട്ട് കേൾക്കുന്നത് സ്റ്റോപ്പിൽ നിർത്തിയ ബസ്സിലേക്ക് ഇഷ്ടപ്പെട്ടയ്യാൾ കയറി വരുമ്പോളായാലോ. ഒരു മണിക്കൂർ ബസ്സിൽ യാത്രചെയ്യുന്നതിനിടെ ചുരുങ്ങിയത് 12 പാട്ടെങ്കിലും കേൾക്കാമെന്ന് കരുതി ബസ്സിൽ യാത്ര ചെയ്തിരുന്ന കാലം ഉണ്ടായിരുന്നു. മൊബൈൽ ഫോണോ ഐപോഡോ പ്രചാരത്തിലാവാത്ത കാലത്തിൽനിന്നാണിത്.\nതിരക്കിനിടയിൽ നിൽക്കാൻ സ്ഥലമില്ലാത്തെ തൂങ്ങിനിൽക്കുമ്പോഴാവും ”ശരദിന്ദു മലര്‍ദിപ നാളം നീട്ടി” വരിക. അല്ലെങ്കിൽ ജന്മങ്ങള്‍പ്പുറത്തെങ്ങോ ഒരു ചന്ദനം പൂക്കും സുഗന്ധം ഒഴുകി വരിക. എങ്ങിനെയായാലും അതുവരെയുള്ള എല്ലാം പ്രശ്നങ്ങൾക്കും പരിഹാരമാകും. ഒലവക്കോട് റെയിൽവെസ്റ്റേഷനിൽ നിന്ന് താരേക്കാട് സ്റ്റോപ്പിലേക്കുള്ള ആദ്യദിനങ്ങളിലെ യാത്രക്കിടെയാണ് ഒരുപാട് കാലങ്ങൾക്ക് ശേഷം ”പാടറിയേ പടിപ്പറിയേ” എന്ന ഗാനം കേൾക്കുന്നത്. ചിത്രയുടെ മനോഹരസ്വരം. ഇതേ വഴിയുള്ള യാത്രക്കിടെ എത്രതവണ കേട്ടതാണ് ”കൺകൾ ഇരുണ്ടാലും” …. ”എന്നവളെ അടി എന്നവളെയും”.\nഎത്ര തവണ ഇറങ്ങാനുള്ള സ്റ്റോപ്പെത്തരുതെന്ന് മനസ്സിൽ ആഗ്രഹിച്ച ഒരുപാട് പേരുണ്ടാവും, പൊഴിയുന്ന ഈ പാട്ടുകള് കേട്ട് മതിയാവാതെ.. അപ്പോഴാവും ”പിന്നെയും പിന്നെയും ആരോ കിനാവിന്റെ പടി കടന്നെത്തുന്ന പദനിസ്വനം” കേൾക്കുക. നമ്മൾ പോലും പ്രതീക്ഷിക്കാത്ത എന്നോ കേട്ട് മറന്ന ഇനി കേൾക്കുമെന്ന് ഒരിക്കലും വിചാരിക്കാത്ത പാട്ടുകൾ നിനച്ചിരിക്കാത്ത ഒരു തൂവൽ പൊഴിയും പോലെ വരും. മൊബൈലിലും മറ്റും ഇനി വരാൻ പോകുന്ന പാട്ട് ഏതാണെന്ന് നമുക്ക് അറിയാൻ പറ്റും. എന്നാൽ ഇവിടം അങ്ങനെയല്ല, ഒരിക്കലും പ്രതീക്ഷകളില്ല. ചിലപ്പോൾ ഏറ്റവും ആഗ്രഹിച്ചിരുന്ന ഒന്നാവാം, അല്ലെങ്കിൽ അല്ലാതാവാം.\nതൃക്കരിപ്പൂരിൽ നിന്നും കളിയാട്ടം കണ്ട് കാവിൽ നിന്നുള്ള മടക്കയാത്ര ബസ്സിലായിരുന്നു. നേരിയ ഉറക്കത്തിനിടയിൽ പാട്ടുകൾ ഇങ്ങനെ കേട്ടുകൊണ്ടേയിരുന്നു. അപ്പോഴാണ് തീരെ നിനച്ചിരിക്കാതെ ”കതിവനൂർ വീരനെ നോമ്പുനോറ്റിരുന്നു”…. എന്ന ഗാനം കടന്നെത്തുന്നത്. ചിലപ്പോൾ ബസ്സിന്റെയും മഴയുടേയും ശബ്ദങ്ങൾക്കിടയിൽ ഒരു നുറുങ്ങുകൾ പോലെ പാട്ടുകൾ. നേർത്ത മഴയിൽ സീറ്റിൽ ചാരിയിരുന്ന് കുളിരുമായി മഴത്തുള്ളികൾ കൈകളിൽ പതിക്കുമ്പോൾ ഒരു പാട്ട് കേൾക്കാൻ കൊതിയാവും.\nരാത്രിയിൽ ”നീലനിശീഥിനി……..” കേട്ടാൽ എങ്ങിനെയിരിക്കും. കേൾക്കുന്ന പാട്ടുകളിലെ നീ എന്നത് മുഴുവൻ ഞാനാണെന്ന് തോന്നി അല്ലെങ്കിൽ ഞാനാണെന്ന് തന്നെ വിചാരിച്ച് ബസ്സിൽ നിന്ന് ഇറങ്ങാൻ മടിച്ചിരുന്ന സ്റ്റോപ്പെത്തുന്നത് പോലും അറിയാതെ പോയ ഒരു സുഹൃത്തും എനിക്കുണ്ട്.\n”താമരപ്പൂങ്കൊടി തങ്കച്ചിലമ്പൊലി നീ മാത്രം ഉറക്കമെന്തേ, പിണക്കമെന്തേ…” ആയാലോ… രാവിലെ ബസ്സില് കാലെടുത്തുവച്ചപ്പോൾ ”കണ്ടു ഞാൻ മിഴികളിൽ ആലോലമാം നിൻ ഹൃദയം” കേട്ടാലോ.. ”കനിവായ് പൊഴിഞ്ഞു താ മണിപ്പീലിയൊന്നു നീ അരികെ…” ആയാലോ.\nഅങ്ങിനെ പോകുകയാണ് പാട്ടിഷ്ടങ്ങൾ……. ”ഇന്നലെ നീയൊരു സുന്ദര രാഗമായി…” എന്ന പാട്ടുകേട്ടാണ് ഞാൻ ഇന്നലെ ബസ്സിറങ്ങിയത്. ”നീ വരുന്ന വഴിയോര സന്ധ്യയിൽ കാത്തുകാത്തുനിഴലായി ഞാൻ…”\n”നീ ഉലാവുമ്പോൾ സ്വർഗം മണ്ണിൽ ഉണരുമ്പോൾ മാഞ്ഞുപോയൊരു പൂത്താരം പോലും…” ”കണ്ണുകൊണ്ടും ഉള്ളു കൊണ്ടും മിണ്ടാതെ മിണ്ടീ പണ്ടേ…..” ഇവയും കേട്ട് സന്തോഷിച്ച ഒരാൾ എഴുതുന്ന കുറിപ്പ്.\nഇതിന് നേരെ വിപരീതമായ അഭിപ്രായവും ഉണ്ടാവും. നല്ല തലവേദനയോ പല്ലുവേദനയോ ആയി ഓഫീസിലേക്ക് അല്ലെങ്കിൽ ഡോക്ടറെ കാണാൻ പോകുന്ന ഒരാൾ പാട്ടുകൾ ഇഷ്ടമാവുമോ എന്ന ചോദ്യം. അതുമല്ലെങ്കിൽ ഒരു മരണ വിവരമറിഞ്ഞ് പോകുമ്പോൾ. ഇതിന് പറയാനുള്ളത് എത്ര വേദനയുണ്ടെങ്കിലും സങ്കടമുണ്ടെങ്കിലും നമ്മൾ ഏറെ ഇഷ്ടമുള്ള ഒരാളോട് കുറ്ച്ച് നേരം മിണ്ടിയാൽ അതിൽ ഒരുപാട് കുറവ് വരാറില്ലേ. അതു പോലെ തന്നെയാണ് ഏറെ ഇഷ്ടമുള്ള പാട്ട് കേൾക്കുമ്പോഴും എന്നാണ് തോന്നൽ. പിന്നെ ഒരു പാട് ശബ്ദത്തിൽ അലോസാരമുണ്ടാക്കി പാട്ട് വെക്കുന്നത് എല്ലാവരിലും അസ്വസ്ഥതയുണ്ടാക്കും. അത് എത്ര നന്നായാലും. പിന്നെയല്ലെ അടിപൊളി പാട്ടുകളാണോ മെലഡിയാണോ എന്നതൊക്കേ.\n– പി. രഞ്ജിത്ത്\nദേവസഭാതലം – ഒരു നിരീക്ഷണം….\nComments Off on ദേവസഭാതലം – ഒരു നിരീക്ഷണം….


പ്ലാസ്റ്റിക് മാലിന്യത്തിൽനിന്ന് പെട്രോളിയം; പ്ലാന്റ് സ്ഥാപിക്കാൻ ഫെഡോയും കോഴിക്കോട് എൻ.ഐ.ടി.യും തമ്മിൽ ധാരണാപത്രം\nHomeWaste Managementപ്ലാസ്റ്റിക് മാലിന്യത്തിൽനിന്ന് പെട്രോളിയം; പ്ലാന്റ് സ്ഥാപിക്കാൻ ഫെഡോയും കോഴിക്കോട് എൻ.ഐ.ടി.യും തമ്മിൽ ധാരണാപത്രം\nകൊച്ചി: പ്ലാസ്റ്റിക് മാലിന്യം നിർമാർജനം ചെയ്ത് അവയിൽനിന്ന് പെട്രോളും ഡീസലും ഉത്പാദിപ്പിക്കാൻ കേരളത്തിൽ പദ്ധതിയൊരുങ്ങുന്നു. കേന്ദ്ര പൊതുമേഖലാ സ്ഥാപനമായ ഫാക്ടിന്റെ എൻജിനീയറിങ് കൺസൾട്ടൻസി വിഭാഗമായ ‘ഫെഡോ’യും കോഴിക്കോട് എൻ.ഐ.ടി.യും ചേർന്നാണ് ഇതിന് രൂപം നൽകുന്നത്.\nപ്ലാസ്റ്റിക് മാലിന്യ നിർമാർജനത്തിലൂടെ പെട്രോളും ഡീസലും ഉത്പാദിപ്പിക്കാമെന്ന ശ്രദ്ധേയമായ കണ്ടുപിടിത്തം നടത്തിയത് കോഴിക്കോട് എൻ.ഐ.ടി.യിലെ പ്രൊഫ. ലിസ ശ്രീജിത് ആണ്. വിഷവസ്തുക്കളോ ഹാനികരമായ വാതകങ്ങളോ ഇല്ലാതെ തരംതിരിക്കാത്ത പ്ലാസ്റ്റിക് മാലിന്യത്തിൽ നിന്ന് ഇന്ധനവും മറ്റും ഉത്പാദിപ്പിക്കാമെന്ന കെമിക്കൽ സാങ്കേതികവിദ്യ കോഴിക്കോട് എൻ.ഐ.ടി.യിൽ വികസിപ്പിച്ചെടുക്കുകയായിരുന്നു. ലബോറട്ടറിയിൽ ഇതിന്റെ മാതൃകാ യൂണിറ്റുണ്ടാക്കി ഇന്ധനം പരീക്ഷണാടിസ്ഥാനത്തിൽ വിജയകരമായി ഉത്പാദിപ്പിക്കുകയും ചെയ്തിട്ടുണ്ട്.\nഫെഡോ ഇതിനുവേണ്ട വിശദമായ എൻജിനീയറിങ് ഡിസൈൻ നൽകുകയും പൈലറ്റ് പ്ലാൻറ് എൻ.ഐ.ടി. കാമ്പസിൽ സ്ഥാപിക്കുകയും ചെയ്യും. പൈലറ്റ് പ്ലാൻറ് വിജയിച്ചു കഴിയുമ്പോൾ വാണിജ്യാടിസ്ഥാനത്തിലുള്ള പ്ലാന്റും ഫെഡോ തന്നെ സ്ഥാപിക്കും. ഫെഡോയും കോഴിക്കോട് എൻ.ഐ.ടി.യും ഇതു സംബന്ധിച്ച ധാരണാപത്രത്തിൽ ഒപ്പിട്ടു.\nവിവിധ സ്ഥലങ്ങളിൽ നടത്തിയ ഗവേഷണങ്ങളിൽ പ്ലാസ്റ്റിക് മാലിന്യ നിർമാർജന പ്രക്രിയയുടെ ഭാഗമായി പെട്രോൾ തുടങ്ങിയ ഇന്ധനങ്ങൾ ഉത്പാദിപ്പിക്കാമെന്ന് തെളിഞ്ഞിട്ടുണ്ട്. എന്നാൽ പല കാരണങ്ങളാൽ അവയൊന്നും വാണിജ്യാടിസ്ഥാനത്തിൽ വിജയം കണ്ടില്ല. പ്ലാസ്റ്റിക് മാലിന്യം ഇന്ധനമായി മാറ്റുമ്പോൾ വൻതോതിൽ വിഷവാതകങ്ങളും മറ്റുമുണ്ടാകുന്നത് വ്യാപകമായ പരിസ്ഥിതി മലിനീകരണത്തിന് കാരണമാകുന്നു. എന്നാൽ, കോഴിക്കോട് എൻ.ഐ.ടി.യിൽ വികസിപ്പിച്ചെടുത്ത പ്രക്രിയയിൽ യാതൊരുവിധ വിഷവാതകങ്ങളൊ മറ്റു മാലിന്യങ്ങളൊ ഉണ്ടാകുന്നില്ല. ചിലയിടങ്ങളിൽ വികസിപ്പിച്ചെടുത്ത പ്രക്രിയയിൽ പ്ലാസ്റ്റിക് മാലിന്യം തരംതിരിച്ച് ചില പ്രത്യേക തരം പ്ലാസ്റ്റിക് മാത്രം ഉപയോഗിച്ചായിരുന്നു ഉത്പാദനം. ചില പ്രക്രിയയിൽ ഇന്ധന ഉത്പാദനത്തിന് വിലയേറിയ കാറ്റലിസ്റ്റുകൾ ഉപയോഗിക്കേണ്ടതുണ്ട്. എന്നാൽ, എൻ.ഐ.ടി.യുടെ കണ്ടുപിടിത്തത്തിൽ ഒരുവിധ കാറ്റലിസ്റ്റും ഉപയോഗിക്കുന്നില്ല. ഇത്തരം സവിശേഷതകൾ എൻ.ഐ.ടി.യുടെ കണ്ടുപിടിത്തം വാണിജ്യാടിസ്ഥാനത്തിൽ വൻ വിജയം ആക്കുമെന്നാണ് പ്രതീക്ഷ. ഫെഡോ ജനറൽ മാനേജർ ബി.കെ. ഗീതയും എൻ.ഐ.ടി.ക്കു വേണ്ടി ഡോ. ശിവജി ചക്രവർത്തി യുമാണ് ധാരണാപത്രത്തിൽ ഒപ്പിട്ടത്.\nNIT Waste Management


ഇതാ സുഭിക്ഷകേരളത്തിന്റെ സിൽക്ക് റൂട്ട് | Alappuzha | Kerala | Deshabhimani | Saturday Aug 1, 2020\nഅഞ്ചേക്കറില് സംയോജിത ക‌ൃഷി\nഇതാ സുഭിക്ഷകേരളത്തിന്റെ സിൽക്ക് റൂട്ട്\nനന്ദു വിശ്വംഭരൻUpdated: Saturday Aug 1, 2020\nനീളൻ പടവലം, ചീര, സാലഡ് വെള്ളരി, വെണ്ട...കണ്ണെത്താ ദൂരത്തോളം കാഴ്‌ച നീളുകയാണ്. കായ്‌ച്ചും പൂത്തും തളിർത്തും നിൽക്കുകയാണ് ഹരിതഭംഗി. ആലപ്പുഴയിലെ കഞ്ഞിക്കുഴിയിലാണ് കണ്ണിന് വിരുന്നാകുന്ന വിഷരഹിത ജൈവ പച്ചക്കറികളുടെ കാഴ്‌ച. സ്‌റ്റീൽ ഇൻഡസ്ട്രീസ് ലിമിറ്റഡ് കേരള (സിൽക്ക്) വളപ്പിലാണ് ക‌ൃഷി. സർക്കാരിന്റെ ‘സുഭിക്ഷകേരളം’ പദ്ധതിയിൽ കഞ്ഞിക്കുഴി കെ കെ കുമാരൻ പെയിൻ ആൻഡ് പാലിയേറ്റീവ് കെയർ സൊസൈറ്റിയാണ് സംയോജിത ക‌ൃഷിക്ക് പിന്നിൽ.\nഅഞ്ചേക്കറിലാണ് ക‌ൃഷി. രണ്ടാം ഘട്ടത്തിൽ പത്തേക്കറിലേക്ക് വ്യാപിപ്പിക്കും. സാലഡ് വെള്ളരിയും ചീരയും വിളവെടുത്തു. കോഴിക്കാഷ്‌ടം, ചാണകം തുടങ്ങിയവയാണ് വളം. കീടങ്ങളെ തുരത്താൻ പുകയില കഷായം ഉൾപ്പെടെയുള്ള ജൈവമാർഗങ്ങൾ. ഇടവിളകളായി കിഴങ്ങുവർഗങ്ങളുണ്ട്.\nവിളവ്‌കമ്പനി പരിസരത്തുതന്നെ വിൽക്കും. സൊസൈറ്റിയുടെ ജനകീയ ഭക്ഷണശാലയിലേക്ക് ഇവിടെനിന്നാണ് പച്ചക്കറിയെടുക്കുന്നത്. ഹോട്ടലുകാരും ഏജൻസികളും ദിവസേന ജൈവ പച്ചക്കറി ആവശ്യപ്പെട്ടിട്ടുണ്ട്.\nമന്ത്രിമാരായ ഇ പി ജയരാജനും ഡോ. തോമസ് ഐസക്കും ചേർന്നാണ് മെയ് മാസം വിത്തിട്ടത്. ഫാം ടൂറിസം എന്ന നിലയിലാണ് സംയോജിത ക‌ൃഷി. ജനങ്ങൾക്ക് ഫാം പരിചയപ്പെടാനും ക‌ൃഷി പഠിക്കാനും അവസരമൊരുക്കുമെന്ന് കെ കെ കുമാരൻ പെയിൻ ആൻഡ് പാലിയേറ്റീവ് കെയർ സൊസൈറ്റി ചെയർമാൻ എസ് രാധാക‌ൃഷ്‌ണനും സെക്രട്ടറി പി ജെ കുഞ്ഞപ്പനും പറഞ്ഞു. ഫാമിലേക്കുള്ള വഴിയിൽ പാഷൻ ഫ്രൂട്ട്, കോവൽ തുടങ്ങിയവയുമിടും.\nനെല്ല്, മത്സ്യം, താറാവ്\nനെൽക‌ൃഷിക്കുള്ള നിലമൊരുക്കൽ പൂർത്തിയായി. വളപ്പിൽത്തന്നെയുള്ള രണ്ട് കുളത്തിൽ മത്സ്യക‌ൃഷിക്കും പദ്ധതിയുണ്ട്. നാടൻ മത്സ്യങ്ങളും മറ്റ് സങ്കരയിനവുമാകും ക‌ൃഷിചെയ്യുക. താറാവ്, മുട്ടക്കോഴി ക‌ൃഷിയും തുടങ്ങാൻ പദ്ധതിയുണ്ട്. 1500 ചുവട് ബന്തിക‌ൃഷിയുണ്ട്. ഇത് ഓണത്തിന് വിളവെടുക്കും. രണ്ടാം ഘട്ടത്തിൽ പോത്ത് ക‌ൃഷിയുമുണ്ടാകും.\nക‌ൃഷിയുപകരണങ്ങൾ സൊസൈറ്റിയുടേത് തന്നെയാണ്. ചെലവ് വഹിക്കുന്നതും സൊസൈറ്റി തന്നെ. കമ്പനിയുടെയും ക‌ൃഷിഭവന്റെയും സഹായവുമുണ്ട്. പരമ്പരാഗത വിത്ത് കർഷകനായ ശുഭകേശനാണ് വിത്ത് നൽകിയത്. ഹരിതമിത്ര അവാർഡ് ജേതാവായ ശുഭകേശന്റെ മേൽനോട്ടവുമുണ്ട്. 20 തൊഴിലാളികൾ ചേർന്നാണ് കാടുപിടിച്ചുകിടന്ന സ്ഥലം ക‌ൃഷിയോഗ്യമാക്കിയത്. മഴയിൽ വെള്ളം കയറിയപ്പോൾ തോടുവെട്ടി പടിഞ്ഞാറുള്ള എഎസ് കനാലിലേക്ക് ഒഴുക്കിയെന്ന് സൊസൈറ്റി ട്രഷറർ എം സന്തോഷ്‌കുമാർ പറഞ്ഞു.\nകെ കെ കുമാരൻ പെയിൻ ആൻഡ് പാലിയേറ്റീവ് കെയർ സൊസൈറ്റി


മഴ ശക്തമാകുന്നു; സംസ്ഥാനത്തെ സ്ഥിതി പ്രവചനാതീതമാണെന്ന് മുഖ്യമന്ത്രി | നേര്‍രേഖ24X7\nമഴ ശക്തമാകുന്നു; സംസ്ഥാനത്തെ സ്ഥിതി പ്രവചനാതീതമാണെന്ന് മുഖ്യമന്ത്രി\nതിരുവനന്തപുരം: മഴ കനക്കുന്ന സാഹചര്യത്തില് സംസ്ഥാനത്തെ സ്ഥിതി പ്രവചനാതീതമാണെന്ന് മുഖ്യമന്ത്രി പിണറായി വിജയന്. മുന്‍കരുതലുകള് സ്വീകരിക്കാന് ജില്ലാ ഭരണകൂടങ്ങളോട് നിര്‍ദ്ദേശിച്ചിട്ടുണ്ട്. നിലവില് മഴയില്ലെങ്കിലും മുന്നറിയിപ്പ് അവഗണിക്കരുതെന്നും മുഖ്യമന്ത്രി പറഞ്ഞു.\nമഴ കനക്കുകയാണ്. കേന്ദ്രവകുപ്പ് അതിതീവ്രമഴ പ്രവചിച്ചിട്ടുണ്ട്. ഇടുക്കി, വയനാട്, കോഴിക്കോട്, മലപ്പുറം, കണ്ണൂര്, പാലക്കാട് എന്നീ ജില്ലകളില് വരുന്ന നാല് ദിവസങ്ങളില് അതിതീവ്രമഴയ്ക്കാണ് സാധ്യതയുള്ളത്. ഇതോടൊപ്പം ഉരുള്‍പൊട്ടല്, മണ്ണിടിച്ചില്, വെള്ളപ്പൊക്കം എന്നിവയ്ക്കും സാധ്യതയുണ്ട്.\nതയ്യാറെടുപ്പുകള് പൂര്‍ത്തിയാക്കാന് ജില്ലാ ഭരണകൂടങ്ങളോട് നിര്‍ദേശിച്ചിട്ടുണ്ടെന്നും മുഖ്യമന്ത്രി പറഞ്ഞു. റെഡ് അലര്‍ട്ട് ഉള്ള ഉരുള്‍പൊട്ടല് മേഖലകളില് ഉള്ളവരെ മാറ്റും. നീലഗിരി കുന്നുകളില് അതിതീവ്രമഴ പെയ്താല് വയനാട്, പാലക്കാട് എന്നീ ജില്ലകളില് അപകടസാധ്യത കൂട്ടും.\nഇടുക്കിയില് മഴ പെയ്താല് അത് എറണാകുളത്തെയും ബാധിക്കും. പ്രവചനാതീതമായ സ്ഥിതിയാണ്. മുന്നറിയിപ്പുകളെ ഗൗരവത്തില് കാണണം. നിലവില് മഴയില്ലെങ്കില് മുന്നറിയിപ്പ് അവഗണിക്കരുതെന്നും അദ്ദേഹം പറഞ്ഞു.\nനേര്‍രേഖ24X7: മഴ ശക്തമാകുന്നു; സംസ്ഥാനത്തെ സ്ഥിതി പ്രവചനാതീതമാണെന്ന് മുഖ്യമന്ത്രി


BREAKING: വഴിപാടായി കിട്ടിയ സ്വർണത്തിലും വെള്ളിയിലും കുറവ്; ശബരിമല സ്ട്രോങ് റൂം നാളെ തുറന്ന് പരിശോധിക്കും | Sabarimala Stron Room will open tomorrow – News18 Malayalam\nBREAKING: വഴിപാടായി കിട്ടിയ സ്വർണത്തിലും വെള്ളിയിലും കുറവ്; ശബരിമല സ്ട്രോങ് റൂം നാളെ തുറന്ന് പരിശോധിക്കും\nക്രമക്കേട് കണ്ടെത്തിയാൽ കുറ്റക്കാർക്കെതിരെ കർശന നടപടിയെടുക്കുമെന്ന് തിരുവിതാംകൂർ ദേവസ്വം ബോർഡ് പ്രസിഡന്റ് എ. പത്മകുമാർ\nLast Updated : May 26, 2019, 11:29 IST\nപത്തനംതിട്ട: ശബരിമല സ്ട്രോങ് റൂം നാളെ തുറന്ന് പരിശോധിക്കും. വഴിപാടായി കിട്ടിയ സ്വർണത്തിലും വെള്ളിയിലും കുറവ് കണ്ടെത്തിയതിനെ തുടർന്നാണ് പരിശോധന. ആറന്മുളയിലെ സ്ട്രോങ് റൂമാണ് തുറന്ന് പരിശോധിക്കുക. ഹൈക്കോടതി നിയോഗിച്ച ദേവസ്വം ഓഡിറ്റ് വിഭാഗമാണ് പരിശോധന നടത്തുക.\n'മുഖ്യമന്ത്രി രണ്ട് പര്യടനം കൂടി നടത്തിയിരുന്നെങ്കിൽ ആലപ്പുഴയിലും കോൺഗ്രസ് വിജയിച്ചേനെ'; 'പിണറായി സിപിഎമ്മിന്റെ അവസാന മുഖ്യമന്ത്രി: മുരളീധരൻ\nസ്ട്രോങ് റൂം തുറന്ന് ക്രമക്കേട് കണ്ടെത്തിയാൽ കുറ്റക്കാർക്കെതിരെ കർശന നടപടിയെടുക്കുമെന്ന് തിരുവിതാംകൂർ ദേവസ്വം ബോർഡ് പ്രസിഡന്റ് എ. പത്മകുമാർ അറിയിച്ചു. ആറ് വർഷമായി സ്ട്രോങ് റൂം തുറന്ന് പരിശോധിച്ച് കൃത്യമായി ചുമതല കൈമാറിയിട്ടില്ല. ക്രമക്കേട് നടന്നോ എന്നറിയണമെങ്കിൽ സ്ട്രോങ് റൂം പരിശോധിക്കണമെന്നും ദേവസ്വം ബോർഡ് പ്രസിഡന്റ് പറഞ്ഞു.\nFirst published: May 26, 2019, 11:25 IST\ndevaswam board presidentsabarimalaഎ പത്മകുമാർദേവസ്വം ബോർഡ് പ്രസിഡന്‍റ്ശബരിമല


'എസ്എഫ്ഐ രക്തരക്ഷസ്സ്, ആർഎസ്എസ്സുമായി താരതമ്യം ചെയ്യേണ്ടി വരും', ആഞ്ഞടിച്ച് എഐഎസ്എഫ്\nKannur, First Published 27, Jul 2019, 7:51 PM IST\n''മിക്ക ക്യാംപസ്സുകളിലും എഐഎസ്എഫിന് നോമിനേഷൻ പോലും നൽകാനാകാത്ത അവസ്ഥയാണ്. എന്നിട്ടും ഇവർ വാദിക്കുന്നത് സ്വാതന്ത്ര്യവും ജനാധിപത്യവും സോഷ്യലിസവും നടപ്പാക്കുന്നുവെന്നാണ്'', എഐഎസ്എഫ് പ്രവർത്തന റിപ്പോർട്ട് പറയുന്നു.\nകണ്ണൂർ: എസ്എഫ്ഐക്കെതിരെ ആ‌ഞ്ഞടിച്ച് സിപിഐയുടെ വിദ്യാർത്ഥി സംഘടന എഐഎസ്എഫ്. എസ്എഫ്ഐക്ക് രക്തരക്ഷസ്സിന്‍റെ സ്വഭാവമാണെന്ന് എഐഎസ്എഫിന്‍റെ കണ്ണൂർ ജില്ലാ സമ്മേളനത്തിലെ പ്രവർത്തന റിപ്പോർട്ടിൽ പറയുന്നു. ജനാധിപത്യം വാക്കുകളിൽ മാത്രമൊതുങ്ങിയിരിക്കുകയാണ്. പല ക്യാംപസുകളിലെയും എസ്എഫ്ഐ നേതാക്കൾ എഐഎസ്എഫ് നേതാക്കളെ ഭീഷണിപ്പെടുത്തുന്ന സ്ഥിതിയാണ്. പലയിടത്തും എഐഎസ്എഫിന് നോമിനേഷൻ പോലും നൽകാനാകാത്ത അവസ്ഥയാണ്. എന്നിട്ടും ഇവർ വാദിക്കുന്നത് സ്വാതന്ത്ര്യവും ജനാധിപത്യവും സോഷ്യലിസവും നടപ്പാക്കുന്നുവെന്നാണ് - എഐഎസ്എഫ് പ്രവർത്തന റിപ്പോർട്ട് വിമർശിക്കുന്നു.\nരാവിലെ നടന്ന സംഘടനാ സമ്മേളനത്തിലും എസ്എഫ്ഐക്കെതിരെ രൂക്ഷ വിമർശനമാണുയർന്നത്. അടക്കി വാഴുന്ന പ്രവണത എസ്എഫ്ഐ അവസാനിപ്പിച്ചില്ലെങ്കിൽ ആർഎസ്എസ്സ് ഉൾപ്പടെയുള്ള സംഘ‍ടനകളുമായി താരതമ്യം ചെയ്യേണ്ടി വരുമെന്ന് എഐഎസ്എഫ് സംസ്ഥാന സെക്രട്ടറി സുഭേഷ് സുധാകരൻ വിമർശിച്ചു.\n''നേരത്തേ ആർഎസ്എസ്സിന്‍റെ നാഗ്‍പൂരിലെ ആസ്ഥാനത്ത് നിന്നാണ് വിദ്യാർത്ഥി സംഘടനകൾക്ക് ദേശസ്നേഹത്തിന്‍റെ സർട്ടിഫിക്കറ്റ് നൽകിയിരുന്നത്. അന്ന് എഐഎസ്എഫിനും കിട്ടി ഒരു സർട്ടിഫിക്കറ്റ്. ഇന്ന് കേരളത്തിലെ ഒരു വിദ്യാർത്ഥി പ്രസ്ഥാനം പറയുന്നു, നിങ്ങൾക്ക് യൂണിറ്റ് രൂപീകരിക്കണമെങ്കിൽ ഞങ്ങൾ അനുമതി തരണമെന്ന്. ഈ ഫാസിസ്റ്റ് ശൈലി വിളിച്ചുപറഞ്ഞില്ലെങ്കിൽ ഇടതു പക്ഷ പ്രസ്ഥാനത്തിന്‍റെ അന്തകവിത്തായി ഇത്തരം സംഘടനകൾ മാറുമെന്നത് യാഥാർത്ഥ്യബോധത്തോടെ മനസ്സിലാക്കണം.\nയൂണിവേഴ്സിറ്റി കോളേജിലെ സംഭവവികാസങ്ങൾ ഒറ്റപ്പെട്ട സംഭവവികാസങ്ങളാണെന്ന് പറഞ്ഞാൽ അത് അനുവദിച്ചുകൊടുക്കാൻ കഴിയില്ല. ഇത് എസ്എഫ്ഐക്ക് മാത്രമല്ല, മറ്റ് വിദ്യാർത്ഥി സംഘടനകൾക്കും പ്രസക്തമാണ്. അഭിമന്യുവിന് നേരെ ക്യാംപസ് ഫ്രണ്ട് പ്രവർത്തകർ ഉയർത്തിയ ഭീഷണി പോലെ, എഐഎസ്എഫിന് നേരെ കണ്ണൂർ ജില്ലയിൽ എസ്എഫ്ഐയുടെ ഭാഗത്തു നിന്ന് ഉണ്ടാകുന്നുവെങ്കിൽ, ഈ രണ്ട് രാഷ്ട്രീയവും തമ്മിൽ താരതമ്യം ചെയ്യേണ്ടി വരും'', സുഭേഷ് സുധാകരൻ പറ‍ഞ്ഞു.\nപ്രവർത്തന റിപ്പോർട്ടിൽ പറയുന്നതെന്ത്?\nസമാധാനത്തിന്‍റെ അടയാളമായ തൂവെള്ള കൊടിയുമായി പ്രവർത്തിക്കുന്ന എസ്എഫ്ഐ രക്തരക്ഷസ്സിന്‍റെ സ്വഭാവവുമായാണ് മുന്നോട്ടു പോകുന്നത്. കണ്ണൂർ സർവകലാശാലയുടെ പാലയാട് ക്യാംപസ്സിൽ എഐഎസ്എഫിന് എസ്എഫ്ഐയുടെ ഭീഷണിയുണ്ടായി. യുയുസി പോസ്റ്റിലേക്ക് എഐഎസ്എഫ് വിജയിച്ചു. ഇത് അംഗീകരിക്കുന്നതിന് പകരം തെരഞ്ഞെടുപ്പ് തന്നെ റദ്ദാക്കുകയാണ് കോളേജ് അധികൃതർ ചെയ്തത്. ഇത് പരിഹരിക്കാൻ ഒരു സഹായവും നേതൃത്വസംഘടനകളിൽ നിന്ന് കിട്ടിയതുമില്ല.\nഎഐഎസ്എഫ് ജില്ലാ സെക്രട്ടറി എം അഗേഷിനെ എസ്എഫ്ഐ ജില്ലാ സെക്രട്ടറി ഷിബിൻ കാനായി ഫോണിൽ വിളിച്ച് വധഭീഷണി മുഴക്കി. ഈ ഭീഷണികളോട് ജില്ലയിലെ പാർട്ടി നേതൃത്വം കൈക്കൊണ്ടത് മൃദുസമീപനമാണെന്നും മറ്റ് പലയിടങ്ങളിലും ഇത്തരത്തിൽ പാർട്ടി അംഗങ്ങൾക്ക് ഭീഷണി നേരിടേണ്ടി വരുന്നുവെന്നും സംഭവങ്ങൾ എണ്ണിപ്പറഞ്ഞ് റിപ്പോർട്ടിൽ എഐഎസ്എഫ് പറയുന്നു.\nAISF Against SFI


രജനികാന്തും കത്രീനയും മരിയ്ക്കണമെന്നാഗ്രഹിയ്ക്കുന്നതാര്? | Bollywood Celebrities Who Became Victims Of Fake Death - Malayalam Filmibeat\nരജനികാന്തും കത്രീനയും മരിയ്ക്കണമെന്നാഗ്രഹിയ്ക്കുന്നതാര്?\n| Published: Tuesday, July 8, 2014, 12:01 [IST]\nജീവിച്ചിരിയ്ക്കുന്ന പ്രിയ താരങ്ങളുടെ വ്യാജ മരണ വാര്‍ത്ത എത്രയോ തവണ ആരാധകരെ ഞെട്ടിച്ചിട്ടുണ്ട്. താരങ്ങള് മരിച്ചെന്ന് തോന്നിപ്പിയ്ക്കുന്ന വിധത്തിലുള്ള ചിത്രങ്ങളോടെയാകും ഇത്തരം വ്യാജ മരണ വാര്‍ത്തകള് പ്രചരിയ്ക്കുക. യോ യോ ഹണി സിംഗിന്റെ മരണവാര്‍ത്തയാണ് ച ഏറ്റവും ഒടുവിലത്തെ വ്യാജ വാര്‍ത്ത\nഅമിതാഭ് ബച്ചന് മുതല് കത്രീന കൈഫ് വരെ താരങ്ങളെ ഇത്തരത്തില് വ്യാജ മരണ വാര്‍ത്തയിലൂടെ കൊന്നിട്ടുണ്ട്. പ്രശസ്തിയ്ക്ക് വേണ്ടി ചില താരങ്ങള് തന്നെ ഇത്തരം വാര്‍ത്തകള് പ്രചരിപ്പിയ്ക്കുന്നതായും റിപ്പോര്‍ട്ടുണ്ട്. ബോളിവുഡിനെ ഞെട്ടിച്ച ചില വ്യാജ മരണ വാര്‍ത്തകള്\nഹണി സിംഗാണ് വ്യാജ മരണ വാര്‍ത്തയുടെ ഒടുവിലത്തെ ഇര. സിംഗ് അതീവ ഗുരുതരാവസ്ഥയില് ആശുപത്രിയില് കിടക്കുന്ന ദൃശ്യങ്ങളോടൊപ്പമാണ് മരിച്ചെന്ന വാര്‍ത്ത പ്രചരിച്ചത്. എന്നാല് സിംഗിന്റെ ഏറ്റവും പുതിയ സംഗീത അല്‍ബത്തിലെ രംഗങ്ങളാണ് ഗോസിപ്പ് പ്രചരിച്ചവര് ഇതിനായി ഉപയോഗിച്ചത്. ട്വിറ്ററിലൂടെ തന്റെ മരണവാര്‍ത്ത വ്യാജമാണെന്ന് ഹണി സിംഗ് അറിയിച്ചു.\nസ്‌നോബോര്‍ഡില് നിന്ന് തെറിച്ച് വീണ് ആയുഷ്മാന് ഖുറാനെ മരിച്ചെന്നാണ് വാര്‍ത്ത പരന്നിരുന്നത്. എന്നാല് താരം ട്വിറ്ററിലൂടെ താന് ജീവിനോടെയുണ്ടെന്ന് അറിയിച്ചു\nയുഎസില് വച്ചുണ്ടായ കാറപകടത്തില് അമിതാഭ് ബച്ചന് കൊല്ലപ്പെട്ടെന്നാണ് വാര്‍ത്ത പരന്നത്. എന്നാല് ഇന്റര്‍നെറ്റില് പരന്ന ഈ വാര്‍ത്തയോട് പ്രതികരിയ്ക്കാനൊന്നും അമിതാഭ് ബച്ചന് തയ്യാറായില്ല\nഅസുഖത്തെ തുടര്‍ന്ന ആശുപത്രിയില് പ്രവേശിപ്പിച്ച ദിലീപ് കുമാര് ഹൃദായാഘാതത്തെത്തുടര്‍ന്ന് മരിച്ചെന്നാണ് വാര്‍ത്ത പരന്നത്. സംവിധായകന് അനുരാഗ് കശ്യപ് ട്വിറ്ററിലൂടെ മരണത്തില് അനുശോചനം അറിയിക്കുകയും ചെയ്തു. എന്നാല് വൈകാതെ വാര്‍ത്ത വ്യാജമാണെന്ന് തെളിഞ്ഞു. തുടര്‍ന്ന് അനുരാഗ് കശ്യപ് ട്വിറ്ററിലൂടെ മാപ്പ് പറയുകയും ചെയ്തു.\nഒട്ടേറെ തവണ ലത മങ്കേഷ്‌ക്കര് മരിച്ചെന്ന് വ്യാജ വാര്‍ത്ത പരന്നിട്ടുണ്ട്.\n2013 ലാണ് കത്രീന കൈഫ് മരിച്ചെന്ന വാര്‍ത്ത ഫേസ് ബുക്കിലൂടെ പ്രചരിച്ചത്. താരത്തിന് അനുശോചനം രേഖപ്പെടുത്താന് പ്രത്യേക പേജും തയ്യാറാക്കിയിരുന്നു. എന്തായാലും കത്രീന ഇപ്പോഴും ആരോഗ്യവതിയായി അഭിനയ ജീവിതം നയിക്കുന്നു.\nരജനീകാന്ത് മരിച്ചുവെന്നും വ്യാജ വാര്‍ത്ത പരന്നിരുന്നു\nജീവനോടെയുള്ളപ്പോല് തന്നെ തന്റെ മരണവാര്‍ത്ത കേള്‍ക്കേണ്ടി വന്ന മുന് ബോളിവുഡ് നായികയാണ് ആശ.\nRead more about: rajinikanth katrina kaif bollywood amitabh bachchan gossip രജനീകാന്ത് കത്രീന കൈഫ് ബോളിവുഡ് അമിതാഭ് ബച്ചന് ഗോസിപ്പ്\nBollywood Celebrities Who Became Victims Of Fake Death\nStory first published: Tuesday, July 8, 2014, 12:01 [IST]


സാംസങ് നോട്ടിനെയും കടത്തിവെട്ടുന്ന ‘ഗാലക്‌സി മെഗാ’ വരുന്നു – റിപ്പോര്‍ട്ട്\nവലിപ്പത്തിന്റെ കാര്യത്തില് സ്വന്തം ‘ഫാബ്‌ലറ്റാ’യ ഗാലക്‌സി നോട്ടിനെയും കടത്തിവെട്ടുന്ന ‘ഗാലക്‌സി മെഗാ’യുമായി സാംസങ് എത്തുന്നതായി റിപ്പോര്‍ട്ട്. ഗാലക്‌സി മെഗായുടെ വലിപ്പം 6.3 ഇഞ്ചായിരിക്കുമെന്നും, 5.8 ഇഞ്ചായിരിക്കുമെന്നും വ്യത്യസ്ത റിപ്പോര്‍ട്ടുകളുണ്ട്. ഗാലക്‌സി മെഗായുടെ സ്‌ക്രീന് വലിപ്പം 6.3 ഇഞ്ചാണെന്ന് കൊറിയയിലെ ‘ഇടി ന്യൂസ്’ പ്രസിദ്ധീകരിച്ച റിപ്പോര്‍ട്ട് പറയുന്നു. ഗൂഗിളിന്റെ നെക്‌സസ്7പോലുള്ള ചെറു ടാബ്‌ലറ്റുകളുടെ വലിപ്പത്തിനടുത്ത് വരുമിത്. ഡ്യുവല് കോര് എക്‌സിനോസ് പ്രൊസസറും, എട്ട് മെഗാപിക്‌സല് പിന്‍ക്യാമറയും, രണ്ടു മെഗാപിക്‌സല് മുന്‍ക്യാമറയും മേഗായ്ക്കുണ്ടാകുമെന്നും റിപ്പോര്‍ട്ട് പറയുന്നു. അതേസമയം, മെഗായുടെ …\nContinue reading സാംസങ് നോട്ടിനെയും കടത്തിവെട്ടുന്ന ‘ഗാലക്‌സി മെഗാ’ വരുന്നു – റിപ്പോര്‍ട്ട്\nCategories Mobile, Tablet Tags galaxy, mobile, samsung, tablet\nടച്ച്‌സ്‌ക്രീനിനെ പൂര്‍ണമായും മറക്കാന് സമയമായില്ല. എങ്കിലും, സ്‌ക്രീനില് തൊടാതെ, കണ്ണുകൊണ്ടും അംഗവിക്ഷേപങ്ങള് കൊണ്ടും ചലനങ്ങളാലും ഫോണിനെ നിയന്ത്രിക്കാവുന്ന വിദ്യകളുമായി സാംസങിന്റെ ഗാലക്‌സി4എത്തി. സ്മാര്‍ട്ട്‌ഫോണുമായി ഇടപഴകുന്ന പരമ്പരാഗത രീതികള് പുനര്‍വിചിന്തനം ചെയ്യാന് പ്രേരിപ്പിക്കുന്ന ഉപകരണമാണ് ഗാലക്‌സി 4. മാത്രമല്ല, ഐഫോണിന്റെ തട്ടകമായ അമേരിക്കയില് ആദ്യമായി പുറത്തിറക്കുന്ന ഗാലക്‌സി എസ് മോഡലുമാണിത്. 2010 ല് ആദ്യ ഗാലക്‌സി എസ് ഫോണ് സ്മാര്‍ട്ട്‌ഫോണ് അവതരിപ്പിച്ച സാംസങ് ആദ്യമായാണ് ആ പരമ്പരിയിലൊരെണ്ണം അമേരിക്കയില് റിലീസ് ചെയ്യുന്നത്. ‘വിനോദം, ബന്ധങ്ങള്, …\nContinue reading ഗാലക്‌സി എസ്4എത്തി; കണ്ണുകൊണ്ടും നിയന്ത്രിക്കാം\nതൊടേണ്ട; ഗാലക്‌സി എസ്4ല് ‘ഫ് ളോട്ടിങ് ടച്ച് സങ്കേതം’\nസാംസങ് ഗാലക്‌സി എസ്4പുറത്തുവരുംമുമ്പേ അതിന്റെ വിശേഷങ്ങള്‍കൊണ്ട് ടെക് സൈറ്റുകള് നിറയുകയാണ്. ഒരുപക്ഷേ, ഇത്രകാലവും ആപ്പിള് ഐഫോണുകള് മാത്രമാണ് മുന്‍കൂറായി മാധ്യമങ്ങളില് ഇങ്ങനെ തരംഗം സൃഷ്ടിച്ചിരുന്നത്. സാംസങിന്റെ സ്മാര്‍ട്ട്‌ഫോണ് വിശേഷങ്ങള് റിപ്പോര്‍ട്ട് ചെയ്യാറുള്ള ‘സാംമൊബൈല്’ സൈറ്റ് പുറത്തുവിട്ട പുതിയ വിശേഷം ഇതാണ് – ഗാലക്‌സി എസ്4ല് പരമ്പരാഗ ടച്ച് സങ്കേതികവിദ്യയ്ക്ക് പകരം ‘ഫ് ളോട്ടിങ് ടച്ച്’ (floating touch) എന്ന നൂതനസങ്കേതമാകും ഉപയോഗിക്കുക. ഫോണിന്റെ സ്‌ക്രീനില് വിരല് തൊടേണ്ട ആവശ്യമില്ല; സ്‌ക്രീനിന് സമീപത്ത് മുകളില് വിരല് …\nContinue reading തൊടേണ്ട; ഗാലക്‌സി എസ്4ല് ‘ഫ് ളോട്ടിങ് ടച്ച് സങ്കേതം’\n10000 ല് താഴെ വിലയുള്ള അഞ്ച് സ്മാര്‍ട്ട്‌ഫോണുകള്\nകൊള്ളാവുന്ന സ്‌പെസിഫിക്കേഷനും സ്‌ക്രീന് വലിപ്പവുമുള്ള സ്മാര്‍ട് ഫോണ് വേണോ? പതിനായിരം രൂപയെങ്കിലും മുടക്കേണ്ടിവരും’- മൊബൈല് ഫോണുകളെക്കുറിച്ച് അത്യാവശ്യം വിവരമുള്ള ഏതൊരാളും പറയുന്ന കാര്യമാണിത്. ശരി, പതിനായിരം രൂപയുണ്ട് നല്ലൊരു സ്മാര്‍ട്‌ഫോണ് തിരഞ്ഞെടുത്തു തരൂ എന്നു പറഞ്ഞാല് ഇവരില് മിക്കവരും ഒഴിഞ്ഞുമാറുകയും ചെയ്യും. നൂറുകണക്കിന് മൊബൈല്‍ഫോണ് ബ്രാന്‍ഡുകളും കാക്കത്തൊള്ളായിരം ഹാന്‍ഡ്‌സെറ്റ് മോഡലുകളും കിട്ടാനുള്ള വിപണിയില് ഇക്കാലത്ത് തിരഞ്ഞെടുപ്പ് അസാധ്യമാണെന്നതുതന്നെ കാരണം. ഇന്ത്യന് വിപണിയില് പതിനായിരം രൂപയില് താഴെ വിലയുളള അഞ്ച് സ്മാര്‍ട്‌ഫോണുകളെ പരിചയപ്പെടുത്തുകയാണിവിടെ 1. സാംസങ് ഗാലക്‌സി ചാറ്റ് …\nContinue reading 10000 ല് താഴെ വിലയുള്ള അഞ്ച് സ്മാര്‍ട്ട്‌ഫോണുകള്\nCategories 3G, Mobile, smart phone Tags 3g, galaxy, indian market, smart phone, xperia


കെഎഎസ് അടിസ്ഥാന ശമ്പളം 81,800 ; മുഖ്യമന്ത്രിക്ക് പരാതി നല്‍കി സിവില് സര്‍വീസ് ഉദ്യോഗസ്ഥര് – Jaihind TV\nകെഎഎസ് അടിസ്ഥാന ശമ്പളം 81,800 ; മുഖ്യമന്ത്രിക്ക് പരാതി നല്‍കി സിവില് സര്‍വീസ് ഉദ്യോഗസ്ഥര്\nതിരുവനന്തപുരം : കേരള അഡ്മിനിസ്ട്രേറ്റീവ് സർവീസിലെ ഉദ്യോഗസ്ഥർക്ക് 81,800 രൂപ അടിസ്ഥാന ശമ്പളമായി നിശ്ചയിച്ചതിനെതിരെ പ്രതിഷേധവുമായി അഖിലേന്ത്യ സർവീസ് ഉദ്യോഗസ്ഥർ. മന്ത്രിസഭാ തീരുമാനം പുനഃപരിശോധിക്കണമെന്നാവശ്യപ്പെട്ട് കേരള ഐഎഎസ്, ഐപിഎസ് ഓഫീസേഴ്സ് അസോസിയേഷനുകൾ മുഖ്യമന്ത്രിക്ക് പരാതി നൽകി. മന്ത്രിസഭാ തീരുമാനം ഉത്തരവായി ഇറങ്ങും മുമ്പ് തന്നെ സർക്കാർ ഇടപെട്ട് തീരുമാനം പിൻവലിക്കണമെന്നും ഇവർ ആവശ്യപ്പെടുന്നു.\nഈ മാസം ഒന്നിന് ചേർന്ന മന്ത്രി സഭ യോഗത്തിലാണ് കെഎഎസിന്‍റെ ശമ്പളവും അനുകൂല്യങ്ങളും നിശ്ചയിച്ചത്. ഇതനുസരിച്ചു ട്രെയിനിംഗ് കാലയളവിൽ അടിസ്ഥാന ശമ്പളമായി 81,800 രൂപ ലഭിക്കും. ഇത് സിവിൽ സർവീസ് കഴിഞ്ഞ് എത്തുന്ന ഉദ്യോഗസ്ഥനു ലഭിക്കുന്നതിനേക്കാൾ 25000 ഓളം രൂപ അധികമാണ്. ഇതിനെതിരെയാണ് അസോസിയേഷനുകൾ പരാതിയുമായി രംഗത്ത് വന്നത്. മന്ത്രിസഭാ തീരുമാനം പുനഃപരിശോധിക്കണമെന്നും തീരുമാനം ഉത്തരവായി ഇറങ്ങും മുമ്പ് തന്നെ സർക്കാർ ഇടപെട്ട് തീരുമാനം പിൻവലിക്കണമെന്നും കത്തിൽ ആവശ്യപ്പെട്ടിട്ടുണ്ട്.\nകെഎഎസിനു വേണ്ടി ശമ്പള പരിഷ്കരണ കമ്മീഷൻ ശുപാർശ ചെയ്തതിനെക്കാൾ അധികമാണ് കെഎഎസിന് നിശ്ചയിച്ചിരിക്കുന്ന 81,800 എന്ന ശമ്പള സ്കെയിൽ. മാത്രമല്ല, കെഎഎസ് ഓഫീസർമാർ ഭാവിയിൽ ജില്ലകളിലും സംസ്ഥാന തലത്തിലും നിയമിതരാകുമ്പോൾ മേലുദ്യോഗസ്ഥരായ ഐഎഎസുകാരെക്കാൾ ഉയർന്ന ശമ്പളം കൈപ്പറ്റുന്ന സ്ഥിതി വരും. ഈ അപാകത അധികാര ശ്രേണിയിലും റിപ്പോർട്ടിംഗിലും വിഷമതകൾ സൃഷ്ടിക്കാൻ സാധ്യതയുണ്ട്. അതിനാൽ കെഎഎസുകാരുടെ ശമ്പളവും അഖിലേന്ത്യാ സർവീസ് ഉദ്യോഗസ്ഥരുടെ ശമ്പളവും തമ്മിൽ താരതമ്യ പരിശോധനയ്ക്ക് സർക്കാർ തയാറാകണമെന്നും അസോസിയേഷൻ കത്തിൽ ആവശ്യപ്പെട്ടു. ഐപിഎസ് ഉദ്യോഗസ്ഥരെക്കാൾ ഉയർന്ന ശമ്പളം കെഎഎസുകാർ വാങ്ങുന്നത് ജില്ലാ തല ഭരണക്രമത്തിൽ വിഷമതകൾ സൃഷ്ടിക്കുമെന്നാണ് ഐപിഎസ് അസോസിയേഷൻ നൽകിയ കത്തിൽ ചൂണ്ടിക്കാട്ടിയത്. ഇതേ കാരണം തന്നെയാണ് ഐഎഎഫ് അസോസിയേഷൻ നൽകിയ കത്തിലുമുള്ളത്.


May 2013 | CHITHARI NEWS ചിത്താരി വാര്‍ത്താ\nകാഞ്ഞങ്ങാട്-കാസര്‍കോട് പാത വികസിപ്പിക്കുമ്പോള് ചിത്താരിയില് പുതിയ പാലം\nShafi Chithari on May 29, 2013\nകാസര്‍കോട്: കാഞ്ഞങ്ങാട്-കാസര്‍കോട് സംസ്ഥാന പാത വികസിപ്പിക്കുമ്പോള് ചിത്താരിയില് പുതിയ പാലം നിര്‍മിക്കും. ഇപ്പോഴുളള പഴയ പാലത്തിന് പടിഞ്ഞാര് ഭാഗത്തായാണ് പുതിയ പാലം പണിയുന്നത്. മണ്ണിടിച്ചലിനെ തുടര്‍ന്ന് ഗതാഗതതടസം പതിവായ ചളിയങ്കോട് 150 മീറ്റര് നീളത്തില് വയഡക്ട് കോണ്‍ക്രീറ്റ് പാലം പണിയും. ഇവിടെ മണ്ണിടിഞ്ഞ് ഗതാഗതം തടസപ്പെടുന്ന ഭാഗത്ത് ഗ്യാബിയോണ് ഭിത്തി നിര്‍മിച്ച് വശങ്ങള് സംരക്ഷിക്കും. ഇവയുടെ നിര്‍മാണം അടക്കം മൊത്തം 133 കോടിയുടെ പാക്കേജാണ് കെ.എസ്.ടി.പി റോഡ് പദ്ധതിക്ക് അനുവദിച്ചിട്ടുള്ളത്. റോഡിന് എല്ലാവിധ ഗ്യാരണ്ടിയും ഉണ്ടെന്നും അധികൃതര് വെളിപ്പെടുത്തി.\nറോഡ് വികസനത്തിന് 400 മരങ്ങളാണ് മുറിച്ചു നീക്കുന്നത്. ഇതിനു പകരം സ്ഥലമുള്ള ഭാഗങ്ങളിലെല്ലാം പുതിയ മരങ്ങള് നട്ടുപിടിപ്പിച്ച് പരിപാലിക്കും. പുതിയ റോഡ് നിലവില് വന്നാല് കാസര്‍കോട്-കാഞ്ഞങ്ങാട് ദേശീയ പാതയിലൂടെ സഞ്ചരിക്കുന്നതിനേക്കാള് എട്ട് കിലോ മീറ്റര് ലാഭം സംസ്ഥാന പാതയിലൂടെ സഞ്ചരിച്ചാല് ഉണ്ടാകും. 2004 ലാണ് സംസ്ഥാന പാത വികസനത്തിനായി അക്വിസിഷന് നടപടി തുടങ്ങിയത്.\n13 വില്ലജുകളിലായി മൂന്ന് ഹെക്ടര് സ്ഥലം മാത്രമാണ് പൊന്നുവിലയ്ക്ക് ഏറ്റെടുക്കേണ്ടി വന്നത്. ചില സ്ഥല ഉടമകള് ഭൂമിയുടെ വിലയുടെ കാര്യത്തില് കോടതിയെ സമീപിച്ചിരുന്നു. കോടതിയുടെ വിധി വന്നവര്‍ക്കെല്ലാം നഷ്ടപരിഹാരം നല്‍കിയിട്ടുണ്ടെന്ന് കെ.എസ്.ടി.പി അധികൃതര് വെളിപ്പെടുത്തി. ബാക്കിയുള്ളവരുടെ കേസുകള് തീരുന്ന മുറയ്ക്ക് നഷ്ടപരിഹാരം അനുവദിക്കും. കോടതിയിലെ കേസ് റോഡ് നിര്‍മാണത്തിന് തടസമല്ല. അന്താരാഷ്ട്ര നിലവാരത്തിലുള്ള റോഡാണ് നിര്‍മിക്കുന്നത്.\nപുതിയ റോഡിന് ടോളില്ലെന്നതാണ് ജനങ്ങള്‍ക്ക് ഏറ്റവും വലിയ ആശ്വാസം. 24 മാസം കൊണ്ട് റോഡ് വികസനം പൂര്‍ത്തിയാക്കും.10 മീറ്ററായിരിക്കും റോഡിന്റെ വീതി. കാഞ്ഞങ്ങാട് നഗരത്തിലൂടെ തന്നെയാണ് റോഡ് കടന്നുപോകുന്നത്. ചന്ദ്രഗിരിയില് പുതിയ പാലം ഉണ്ടാകില്ല.\nകാസര്‍കോട് പ്രസ് ക്ലബ് ജംഗ്ഷനില് നിന്നും ആരംഭിക്കുന്ന റോഡ് കാഞ്ഞങ്ങാട് സൗത്ത് ദേശീയ പാതയിലാണ് അവസാനിക്കുന്നത്. 27.75 കിലോ മീറ്ററാണ് റോഡിന്റെ ദൈര്‍ഘ്യം. പുതിയ 50 കള്‍വര്‍ട്ടറുകളും പുതിയ റോഡിലുണ്ടാകും.\nവിജ്ഞാതിന്റെ വെളിച്ചം പകരുന്ന ബഹുമാനപ്പെട്ട ഖതീബ് ഉസ്താദ്\nമേല്‍പറമ്പ് എന്ന പ്രദേശത്ത് ജാതി മത ഭേതമന്യേ സര്‍വരുടെയും ആദരവ് ഏറ്റി വാങ്ങി വിജ്ഞാനത്തിന്റെ പ്രകാശം പരത്തുന്ന മഹാനായ പണ്ഡിത വര്യന്. ദീര്‍ഘ കാലമായി ജമാഅത് കമ്മിറ്റിയുടെ അദ്ധ്യക്ഷ പതവി അലങ്കരിച്ചു മഹല്ലിന് നേത്രത്വം നല്‍കുന്ന ഉസ്താദ് അവര്‍കള്.\nകര്‍മ ശാസ്ത്രം, അറബി സാഹിത്യം, തത്ത്വശാസ്ത്രം, എന്നിവയില് അഗ്രഗണ്യനാണ് നമ്മുടെ ബഹുമാനപ്പെട്ട ഖതീബ് ഉസ്താദ് (അബ്ദുല് കാദര് മുസ്ല്യാര്))).\n1921 ല് ചിത്താരിയില് ജനിച്ചു. കടവത് മാളിക അഹ്മദ് ഹാജിയുടെ കടവത് പള്ളി ദര്‍സില് മുഹമ്മദ് മുസ്ലിയാരുടെ (കുഞ്ഞിപ്പ ഹാജി) കീഴില് മത വിദ്യാഭ്യാസം നേടി. 17 ആമത്തെ വയസ്സില് കടവത് പള്ളിയില് ഇമാമായി നിന്ന് കൊണ്ടാണ് തുടക്കം. ഇന്നത്തെ മേല്പരമ്പ് ജുമാ മസ്ജിദ് കീഴൂര് ജമാഅത്തിന്റെ കീഴിലായിരുന്ന കാലത്ത് കുഞ്ഞിപ്പ ഉസ്താദിന്റെ താല്പര്യ പ്രകാരം ഹിജ്ര 1363 (AD 1941) റജബ്5വെള്ളിയാഴ്ച മേല്പരമ്പ് ജുമാ മസ്ജിദില് നമ്മുടെ ഖതീബ് ഉസ്താദ് തന്റെ ആദ്യ ഖുത്ബ നിര്‍വഹിച്ചു. അതിന് ചെമ്പരിക്ക ഖാസി സീ. മുഹമ്മദ് മുസ്ലിയാര് അധികാരപ്പെടുത്തി.\nഅന്നേരം ഖത്തീബ് ഉസ്താദിനു ഉണ്ടായിരുന്ന ചുമതലകള് ഇമാമതും, ഖത്തീബ്, ജുമുഅ ഖുതുബ എന്നിവ മാത്രം. പ്രധാനപ്പെട്ട മൗലിദ്, റാത്തിബ്, നികാഹ് തുടങ്ങിയ ചടങ്ങുകള്‍ക് അധികാരമുണ്ടയിരുന്നില്ല. മയ്യിത്ത് പരിപാലിക്കാനും, നിക്കാഹിനും, പടിഞ്ഞാര് മുക്രിയെ കൊണ്ട് വരും. പിന്നീട് മേല്പരമ്പ് ജമാഅത് കീഴുരില് നിന്നും വിഭജിച്ചു പുതിയ കമ്മിറ്റി നിലവില് വന്നതോടെ ഖത്തീബ് ഉസ്താദിന് പൂര്‍ണ അധികാരം നല്‍കി. മേല്പരമ്പ് ജമാഅത്ത് പള്ളിയിലെ ഖത്തീബ് പദവി 60 വര്‍ഷത്തോളം നില നിര്‍ത്തി. ഏറ്റെടുത്തു 8 വര്‍ഷത്തിനു ശേഷം ഉസ്താദ് മേല്പരംബില് നിന്നും രാജി വെച്ചിരുന്നു. പിന്നീട് 10 മാസത്തിനു ശേഷം വീണ്ടും തിരിച്ചു കൊണ്ട് വന്നു.\n1999 ല് അസുഖം കാരണം തല്‍സ്ഥാനത് നിന്നും മാറി വീട്ടില് വിശ്രമ ജീവിതം. ഉസ്താദിന്റെ ആദ്യ ശമ്പളം 15 രൂപ (രണ്ടര മൂട് നെല്ലിനു തുല്യം). പിന്നീട് 30 രൂപ. പിന്നീട് അത് 40 മൂട നെല്ല്. (20 ആള് വീതം2മൂട നെല്ല് നല്‍കിയാണ് ശമ്പളത്തിന്റെ 40 മൂഡ നെല്ല് ശേഖരിച്ചിരുന്നത്). ആ കാലഘട്ടത്തില് വര്‍ഷത്തില് 40 ദിവസം വയള് നടത്താറുണ്ട്. 30 ദിവസം മേല്പരമ്പിലും 10 ദിവസം ദേളി പള്ളിയിലും. അക്കാലത്തു ഇടുവുങ്കാല് മുതല് ചളിയന്കോട്, അണിഞ്ഞ വരെയുള്ളവര് ജുമുഅ നമസ്കാരത്തിന് മേല്പരംബില് വരുമായിരുന്നു.\nവായന ലോകത്തെ അത്ഭുത പ്രതിഭയാണ് അദ്ദേഹം. വലിയൊരു ഗ്രന്ഥ ശേഖരം ഉസ്താദിനു സ്വന്തമായുണ്ട്. കര്‍മ ശാസ്ത്രത്തിലെ ആധുനികവും അല്ലാത്തതുമായ ഭൂരിപക്ഷം ഗ്രന്ഥങ്ങളും സുപരിചിതമാണ്. ആവശ്യമുള്ള ഗ്രന്ഥങ്ങള് എവിടെയാണെങ്കിലും അന്വേഷിച്ചു കണ്ടെത്തുന്നു.\nകര്‍മ ശാസ്ത്രത്തിലെയും, അല്ലാത്തതുമായ തര്‍ക വിഷയങ്ങളില് പ്രതിവിധി തേടി പല പണ്ഡിത പ്രമുഖരും ഉസ്താദിനെ സമീപിക്കാറുണ്ട്.\nനമ്മുടെ നാടിന്റെ ഐശര്യമാണ് ബഹുമാനപ്പെട്ട ഖത്തീബ് ഉസ്താദ്. സരവരുടെയും ആദരവ് ഏറ്റു വാങ്ങുന്ന വിജ്ഞാനത്തിന്റെ നിറകുടമാണ് ബഹുമാനപ്പെട്ട ഉസ്താദ്. നമ്മുടെ നാടിന്റെ സമാധാനം, ഐശ്വര്യം എല്ലാം ആ മഹാന് അവര്‍കളുടെ സാന്നിധ്യം തന്നെ.\nനാഥാ, ഞങ്ങളുടെ ഖതീബ് ഉസ്താദ് അവര്‍കള്‍ക് ദീര്‍ഘായുസ്സും, ആഫിയത്തും, ആരോഗ്യവും നല്‍കേണമേ.......... (ആമിന്))\n- See more at: http://www.melparamb.com/2012/12/blog-post_24.html#sthash.0TABarQV.BPu0XUk5.dpuf\nKANHANGAD TO NASA (USA)\nShafi Chithari on May 25, 2013\nഏണിയാടി ജുമാമസ്ജിദ് ഖത്തീബുമായ ഹാരിസ് ഫാളിലി ചിത്താരി ക്ക് എയര്‍പോര്‍ട്ടില് സ്വീകരണം നല്‍കി.\nShafi Chithari on May 24, 2013\nഏണിയാടി ജുമാമസ്ജിദ് ഖത്തീബുമായ ബോവിക്കാനം ഹാരിസ് ഫാളിലിക്ക്\nദുബായ്: ഹ്രസ്വ സന്ദര്‍ശനാര്‍ത്ഥം ദുബായിലെത്തിയ യുവ പണ്ഡിതനും പ്രഭാഷകനും കാസര്‍കോട് ഏണിയാടി ജുമാമസ്ജിദ് ഖത്തീബുമായ ബോവിക്കാനം ഹാരിസ് ഫാളിലിക്ക് ഏണിയാടി ദുബായ് ജമാഅത്ത് കമ്മിറ്റി എയര്‍പോര്‍ട്ടില് സ്വീകരണം നല്‍കി.\nദുബായ് ഏണിയാടി ജമാഅത്ത് കമ്മിറ്റി പ്രസിഡണ്ട് കരീം കുമ്പക്കോട്, വൈസ്പ്രസിഡന്റ് സമീര് ഇ.എ ഏണിയാടി, സെക്രടറി സമീര് അംജദി, നൌഷാദ് കെ.ടി, ശിഹാബ് എം, ഇസ്മായീല് ഇ.എ, തുടങ്ങിയവര് ദുബായ് എയര്‍പോര്‍ട്ടില് സ്വീകരിച്ചു. ബന്ധപ്പെടേണ്ട മൊബൈല് നമ്പര് 055 2809651\nചിത്താരി സുബൈദ ടീച്ചറുടെ സ്വര്‍ണ്ണം യതീംഖാനയിലെ അനാഥ പെണ്‍കുട്ടികള്‍ക്ക്\nShafi Chithari on May 21, 2013\nകാഞ്ഞങ്ങാട്: വര്‍ഷങ്ങള്‍ക്കു മുന്പ് ചിത്താരി ഹിമായത്തുല് ഇസ്ലാം എ.യു.പി. സ്കൂളില് അധ്യാപികയായി ജോലി ചെയ്യുകയും കണ്ണൂര് ഐക്കര അത്താണി അഭയ കേന്ദ്രത്തില് മരണപ്പെടുകയും ചെയ്ത കായംകുളം സ്വദേശിനി സുബൈദ ടീച്ചര് ചിത്താരിയിലെ സി.പി. കുഞ്ഞബ്ദുല്ല ഹാജിയെ സൂക്ഷിക്കാനായി ഏല്‍പ്പിച്ച ഇരുപത്തൊന്നര പവന് സ്വര്‍ണ്ണത്തില് നിന്ന് പന്ത്രണ്ടര പവന് കാഞ്ഞങ്ങാട് മുസ്ലിം യതീംഖാനയെ ഏല്‍പ്പിച്ചു. അനാഥ പെണ്‍കുട്ടികളുടെ കല്യാണ ആവശ്യത്തിന് ഉപയോഗിക്കണമെന്ന ടീച്ചറുടെ ആഗ്രഹം പാലിച്ച് കാഞ്ഞങ്ങാട് യതീംഖാനയിലെ അനാഥ പെണ്‍കുട്ടികളുടെ ആവശ്യത്തിന് തന്നെ ഉപയോഗിക്കണമെന്ന നിബന്ധനയോടെയാണ് കുഞ്ഞബ്ദുല്ല ഹാജി സ്വര്‍ണ്ണം ഏല്‍പ്പിച്ചത്. ചിത്താരിയിലെ3പെണ്‍കുട്ടികള്‍ക്കായി9പവന് അബ്ദുല്ല ഹാജി നല്‍കിയിരുന്നു. ഉറ്റവരും ഉടയവരും നഷ്ടപ്പെട്ട് രോഗബാധിതയായിട്ടാണ് സുബൈദ ടീച്ചര് കണ്ണൂരിലെ ഐക്കര അത്താണി അഭയ കേന്ദ്രത്തില് എത്തിയത്.\nമലയാളി പെരുമ ബ്രിട്ടന്റെ മണ്ണില് ഒരിക്കല് കൂടി ഉയര്‍ത്തിയ ഷംസീന BEKEL\nShafi Chithari on May 5, 2013\nആയിരക്കണക്കിന് മലയാളികള് പഠിക്കാനെത്തുന്ന നാടാണ് ബ്രിട്ടന്. എങ്കിലും അഭിമാന വിജയം നേടിയവര് അക്കൂട്ടത്തില് വിരളം. എന്നാല് പഠനം ബ്രിട്ടനില് എത്താനുള്ള ഒരു മാര്‍ഗം മാത്രം എന്ന നിലയില് കാണുന്നവര്‍ക്ക് മുന്നില് പൊന് തിളക്കമുള്ള മറുപടിയായി മാറുകയാണ് ബേക്കല് മൗവ്വല് പരയങ്ങാനം സ്വദേശിനി ഷംസീന അനീഷ്.\nബ്രിട്ടനില് കാല് കുത്തി രണ്ടു വര്‍ഷത്തിനകം തന്നെ ഇത്തരമൊരു നേട്ടം സ്വന്തമായി എന്നത് കൂടുതല് അഭിമാനാര്‍ഹമാകുകയാണ്. മൂന്നും നാലും വര്‍ഷം ഇവിടെ കഴിഞ്ഞിട്ടും നേരെ ചൊവ്വേ സംസാരിക്കാന് പോലും പലരും ബുദ്ധിമുട്ടുന്നിടത്താണ് ഒരു വര്‍ഷത്തെ കോഴ്‌സ് അല്പം പോലും സമയം പാഴാക്കാതെ ഷംസീന യൂണിവേഴ്‌സിറ്റിയിലെ തന്നെ മികച്ച വിജയം സ്വന്തമാക്കിയത്. പഠനകാലത്ത് ശ്രദ്ധ മറ്റൊന്നിലേക്കും തിരിയാതെ എം എസ് സി ബയോ മെഡിക്കല് സയന്‍സ് പരീക്ഷയില് ലണ്ടന് യൂണിവേഴ്‌സിറ്റിയിലെ ഉന്നത വിജയം കണ്ടെത്തിയ ഷംസീന ഈ നേട്ടത്തിലൂടെ മലയാളി പെരുമ ബ്രിട്ടന്റെ മണ്ണില് ഒരിക്കല് കൂടി ആവര്‍ത്തിച്ചിരിക്കുകയാണ്.\nഇക്കഴിഞ്ഞ ജനുവരിയില് അവസാനിച്ച ബാച്ചിന്റെ റിസല്‍ട്ടിലാണ് ഷംസീന മറ്റുള്ളവരെ പിന്തള്ളി വിജയം കണ്ടത്. 25 പേരുണ്ടായിരുന്ന ബാച്ചിലെ ഏക തെന്നിത്യന് സാന്നിധ്യം ആയിരുന്നു ഷംസീന. യൂണിവേഴ്‌സിറ്റി ഏര്‍പ്പെടുത്തിയ സ്‌കോളര്‍ഷിപ്പ് കൂടി പ്രയോജനപ്പെടുത്തിയാണ് ഈ യുവതി പഠനത്തിനു ആവശ്യമായ തുക കണ്ടെത്തിയത്. എന്നിട്ടും ഏഴായിരം പൗണ്ടോളം യൂണിവേഴ്‌സിറ്റി ഫീസ് ആയി അടക്കേണ്ടി വന്നു.\nകോഴ്‌സിന്റെ ആദ്യ മാസം അല്പം ബുദ്ധിമുട്ട് നേരിട്ടു എന്നതൊഴിച്ചാല് പഠന കാലത്ത് ഒട്ടും പ്രയാസപ്പെടാതെ കോഴ്‌സ് സിലബസ് പിന്തുടരാന് തനിക്കായി എന്ന് ഷംസീന പറയുന്നു. നാട്ടിലെ രീതികളില് നിന്ന് ഏറെ വത്യസ്തമാണ് പഠന സമ്പ്രദായം എങ്കിലും അതൊരിക്കലും പ്രയാസപ്പെടുത്തുന്നതായി തനിക്കു തോന്നിയിട്ടില്ലെന്നും അവര് കൂട്ടിച്ചേര്‍ത്തു. ആഴ്ചയില് രണ്ടു ദിവസം മാത്രം ക്ലാസ് എന്നതായിരുന്നു ഫുള് ടൈം കോഴ്‌സിന്റെ പ്രത്യേകത. ലക്ചര് വളരെ കുറവും. സ്വന്തമായി വിവരങ്ങള് തേടിപ്പിടിച്ചു കണ്ടെത്തുന്നതുമായ രീതി ഒട്ടും പ്രയാസപ്പെടുത്തുന്നതായി തോന്നിയിരുന്നില്ല. എന്നാല് ടെസേര്‍ട്ടേഷന് സമയത്ത് അല്പം പ്രയാസം തോന്നിയിരുന്നു എന്നത് വാസ്തവം. ഷംസീന കൂട്ടിച്ചേര്‍ത്തു.\nചെറുപ്പം മുതലേ മികച്ച ട്രാക്ക് റെക്കോര്‍ഡ് പഠന രംഗത്ത് സൂക്ഷിക്കുന ഷംസീന പൂര്‍ണമായും ഇംഗ്ലീഷ് മീഡിയം സിലബസിലാണ് പഠിച്ചു വന്നത്. തന്നെക്കാള് കൂടുതല് ഇംഗ്ലണ്ടില് വന്ന് പഠിക്കണം എന്ന ഭര്‍ത്താവിന്റെ സ്‌നേഹ ശാസനയാണ് ഇവിടെ എത്തിച്ചതെന്നും ഷംസീന വ്യക്തമാക്കി. ഡിഗ്രി പാസായ ഉടന് പോസ്റ്റ് ഗ്രാജുവേഷന് പഠിക്കാന് ഇംഗ്ലണ്ടില് അവസരം തേടി അന്വേഷണമായി. ഇന്റര്‍നെറ്റിലൂടെ കൃത്യമായ വിവരവും കണ്ടെത്തി. ആപ്ലിക്കേഷന് അയച്ചതോടെ യൂണിവേഴ്‌സിറ്റിയില് നിന്ന് അനുകൂല മറുപടിയും കിട്ടി. പിന്നെല്ലാം വേഗത്തില് നടന്നു. കോഴിക്കോട് ആസ്ഥാനമായ ഒരു എജന്‍സി മുഖേനെ പേപ്പര് ജോലികള് പൂര്‍ത്തിയാക്കിയാണ് താന് ഇംഗ്ലണ്ടില് എത്തിയതെന്ന് ഷംസീന പറയുന്നു.\nകാഞ്ഞങ്ങാട് നെഹ്‌റു സയന്‍സ് ആന്‍ഡ് ആര്‍ട്‌സ് കോളേജില് നിന്ന് ബി എസ് സി സുവോളജിയില് 89% മാര്‍ക്ക് വാങ്ങിയാണ് ഷംസീന വിജയിച്ചത്. പ്ലസ്ടുവിനും പത്താം ക്ലാസ്സിലും സമാനമായ തരത്തില് തന്നെ ആയിരുന്നു വിജയം. പത്താം ക്ലാസ്സില് 87 % മാര്‍ക്ക് വാങ്ങിയ ഷംസീന പ്ലസ് ടൂവില് നേടിയത് 88 % മാര്‍ക്കാണ്. ഒരു കുട്ടിയെ പോറ്റുന്നതിനിടയിലും സര്‍വ്വകലാശാല തലത്തില് തന്റെ ഉന്നത വിജയം കണ്ടെത്തിയതിനു പിന്നില് എന്താണ് രഹസ്യം എന്ന് ചോദിച്ചാല്, സ്‌നേഹ നിധിയായ ഭര്‍ത്താവു കൂടെയുള്ളപ്പോള് ഏതു ബുദ്ധിമുട്ടും അനായാസം തരണം ചെയ്യാമെന്നാണ് അല്പം ശബ്ദം താഴ്ത്തി ഷംസീന പറയുന്നത്. ഇനി എന്ത്? നാട്ടിലേക്കു മടങ്ങുന്നോ? ഇത്തരം ചോദ്യങ്ങള്‍ക്കൊന്നും ഷംസീനക്ക് മുന്നില് പ്രസക്തിയില്ല. കാരണം ലണ്ടന് യൂണിവേഴ്‌സിറ്റിയില് തന്നെ ഗവേഷണം നടത്താന് ഉള്ള സാധ്യത തിരയുക ആണ് ഈ യുവതി.\nഎം എസ് സിക്ക് ഗവേഷണ വിഷയം ആയിരുന്ന ആന്റി ബാക്ടീരിയല് അനാലിസിസ് ആയി ബന്ധപ്പെട്ട ഏതെങ്കിലും വിഷയം കിട്ടിയാല് ഒരു കൈ നോകം എന്ന നിലപാടിലാണ് ഷംസീന. മിക്കവാറും ഗവേഷണ വിഷയങ്ങള്‍ക്ക് യൂണിവേഴ്‌സിറ്റികള് സ്‌കോളര്‍ഷിപ്പ് നല്‍കുന്നതിനാല് കാര്യമായ സാമ്പത്തിക പ്രതിബന്ധം കൂടാതെ തന്റെ മോഹം പൂവണിയും എന്ന പ്രതീക്ഷയും ഈ യുവതിക്കുണ്ട്.\nബേക്കല് മൗവ്വല് പരയങ്ങാനം എന്ന ഗ്രാമത്തി നിന്നും ലണ്ടനില് എത്തി വിജയം കൊയ്‌തെടുത്ത ആവേശം പകരുന്ന ഷംസീനയുടെ ജീവിതം ഏറെ പ്രോത്സാഹനാജനകമാണ്. പരയങ്ങാനം അബ്ദുളളയുടെയും ഷാഹിദയുടെയും മകളായി പിറന്ന ഷംസീന സ്‌കൂള് പഠന കാലം മുതല്‌ക്കേ എല്ലാ കാര്യത്തിലും സജീവമായി മുന്നില് നിന്നിരുന്നതായി സുഹൃത്തുകള് സോഷ്യല് മീഡിയ സൈറ്റുകളില് കുറിച്ചിട്ടിരിക്കുന്നു. നിശ്ചയ ദാര്‍ഢ്യത്തിന്റെ നിറക്കാഴ്ച ആയി മാറുന്ന ഈ പെണ്‍കുട്ടിക്ക് കരുത്തായി മാറുന്നത് ഭര്‍ത്താവ് ഇ കെ അനീഷാണ്. ലണ്ടനില് ഒരു സ്വകാര്യ സ്ഥാപനത്തില് ജീവനക്കാരനാണ് ഇദ്ദേഹം. ഏക മകള് മൈമുന്നിസ നൗറിനും കൂടി ചേര്‍ന്നതാണ് ഷംസീനയുടെ ലോകം.\nകാഞ്ഞങ്ങാട്-കാസര്‍കോട് പാത വികസിപ്പിക്കുമ്പോള് ച...\nവിജ്ഞാതിന്റെ വെളിച്ചം പകരുന്ന ബഹുമാനപ്പെട്ട ഖതീബ് ...\nഏണിയാടി ജുമാമസ്ജിദ് ഖത്തീബുമായ ഹാരിസ് ഫാളിലി ചിത്...\nചിത്താരി സുബൈദ ടീച്ചറുടെ സ്വര്‍ണ്ണം യതീംഖാനയിലെ അ...\nമലയാളി പെരുമ ബ്രിട്ടന്റെ മണ്ണില് ഒരിക്കല് കൂടി ഉ...


ഏറ്റുമാനൂര് ക്ഷേത്രത്തില് കഥകളി പഠന കളരിയ്ക്ക് തുടക്കമായി\n21 February, 2018 07:05:00 PM\nക്ഷേത്രത്തില് പുതിയ നന്ദിഗൃഹത്തിന്‍റെ ഉദ്ഘാടനവും നടന്നു\nഏറ്റുമാനൂര്: കഥകളി പഠനം ഇനി ഏഴരപൊന്നാനയുടെ നാട്ടിലും. ഏറ്റുമാനൂര് മഹാദേവക്ഷേത്രത്തില് ആരംഭിച്ച കഥകളി പഠനകളരിയ്ക്ക് തുടക്കമായി. ക്ഷേത്രത്തില് പണ്ട് മുതലേ നിലനിന്നിരുന്ന ക്ഷേത്രകലകളില് പ്രഥമസ്ഥാനത്താണ് കഥകളി. പില്‍ക്കാലത്ത് ഉത്സവത്തിന് മൂന്ന് ദിവസം മാത്രമായി ചുരുങ്ങിയ കഥകളിയ്ക്ക് കൂടുതല് ദിവസങ്ങളില് അരങ്ങൊരുക്കുക എന്ന ഉദ്ദേശത്തിലാണ് പഠനക്കളരി ആരംഭിച്ചിരിക്കുന്നത്. കഴിഞ്ഞ വര്‍ഷം മുതല് എല്ലാ തിരുവാതിരനാളിലും ക്ഷേത്രത്തില് കഥകളി നടന്നുവരുന്നുണ്ട്.\nകലാകാരന്മാര്‍ക്കും ആസ്വാദകര്‍ക്കും കൂടുതല് അവസരങ്ങള് സൃഷ്ടിക്കുന്നതോടൊപ്പം പുതുതലമുറയ്ക്ക് കഥകളിയെ പരിചയപ്പെടുത്തുക എന്ന ഉദ്ദേശത്തിലാണ് പഠനക്കളരി ആരംഭിച്ചത്. കോട്ടയ്ക്കല് പി.എസ്.വി നാട്യസംഘത്തിലെ കലാകാരന്മാരായിരുന്നു ഇക്കുറിയും മൂന്ന് രാവുകളില് ക്ഷേത്രത്തില് കഥകളിയ്ക്ക് വേഷമിട്ടത്. ബസ് സമരമായിട്ടും കഥകളിയ്ക്ക് ഇക്കുറിയും പതിവുപോലെ ആസ്വാദകരുണ്ടായിരുന്നു.\nകഥകളി പഠനകളരിയുടെ ഉദ്ഘാടനം തിരുവിതാംകൂര് ദേവസ്വം ബോര്‍ഡ് പ്രസിഡന്‍റ് എ.പത്മകുമാര് നിര്‍വ്വഹിച്ചു. ദേവസ്വം ഗസ്റ്റ് ഹൗസിനോടനുബന്ധിച്ച് പണിത പുതിയ ബ്ലോക്കിന്‍റെയും ക്ഷേത്രമതില്‍ക്കകത്ത് നിര്‍പ്പിച്ച 'നന്ദി'ക്കുളള ആലയത്തിന്‍റെയും ഉദ്ഘാടനവും പ്രസിഡന്‍റ് നിര്‍വ്വഹിച്ചു. വ്യാപാരി വ്യവസായി ക്ഷേമനിധി ബോര്‍ഡ് വൈസ് ചെയര്‍മാന് ഇ.എസ് ബിജു, ഡപ്യൂട്ടി ദേവസ്വം കമ്മീഷണര് ബി.എസ്.ശ്രീകുമാര്, അഡ്മിനിസ്ട്രേറ്റീവ് ഓഫീസര് എച്ച്.കൃഷ്ണകുമാര്, ഉപദേശകസമിതി സെക്രട്ടറി കെ.എന്.ശ്രീകുമാര് എന്നിവര് സംസാരിച്ചു.


↑ "മരിച്ചുകഴിഞ്ഞും കാണും, കേൾക്കും!". മലയാള മനോരമ. 10 ഒക്ടോബർ 2014. മൂലതാളിൽ (പത്രലേഖനം) നിന്നും 2014-10-10-ന് ആർക്കൈവ് ചെയ്തത്. ശേഖരിച്ചത് 10 ഒക്ടോബർ 2014.\n↑ "Muslim view on death". Appreciating Islam. മൂലതാളിൽ നിന്നും 2007-11-19-ന് ആർക്കൈവ് ചെയ്തത്. ശേഖരിച്ചത് നവംബർ 14, 2008.\n"https://ml.wikipedia.org/w/index.php?title=മരണം&oldid=3640297" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 15:47, 16 ഓഗസ്റ്റ് 2021.


ജാഗ്രത: തേഭാഗ ഒരു സമരപാഠം\nതേഭാഗ ഒരു സമരപാഠം\nബംഗാളിന്റെ സാമൂഹ്യജീവിതത്തിൽ ഇന്നും വലിയ തേഭാഗ പ്രക്ഷോഭത്തിന് വലിയ സ്വാധീനമുണ്ട്. യുദ്ധാനന്തര കാലത്ത്, 1946 ഒടുവിൽ ബർഗദാർമാർ(പങ്കുപാട്ടക്കാർ)-ക്ക്- വിളവിന്റെ മൂന്നിൽ രണ്ട് ഭാഗം ആവശ്യപ്പെട്ട് പ്രക്ഷോഭം ആരംഭിക്കണമെന്ന് ബംഗാൾ പ്രവിശ്യ കിസാൻസഭ തീരുമാനിച്ചു. കൃഷിക്കാർ ഭൂഉടമകളുടെ വിഹിതം കുറയ്‌ക്കണമെന്ന ആവശ്യമാണ് ഉയർത്തിയത്. മൊത്തം ഉൽപാദനത്തിന്റെ മൂന്നിലൊന്ന് ഉടമയ്‌ക്കും മൂന്നിൽ രണ്ടു ഭാഗം ബർഗദാർമാർക്കും സ്വന്തമായി എടുക്കാമെന്നുള്ളതാണ് തേഭാഗ എന്നതിനർഥം. കൃഷി ചെയ്യുന്നവർക്ക് ലഭിക്കേണ്ട വിഹിതം പോലും ഭൂഉടമകൾ മറ്റു പല ന്യായങ്ങൾ പറഞ്ഞ് വെട്ടിക്കുറച്ചിരുന്നു ബർഗദാർ മുൻകൂട്ടി വാങ്ങിയിരുന്ന വിള വായ്പക്കുമേൽ ചുമത്തിയിരുന്ന കൊള്ളപ്പലിശ, വിതയ്‌ക്കൽ കാലത്തും പിന്നീടും പഞ്ഞമാസങ്ങളിൽ ഭക്ഷണത്തിനായി വാങ്ങുന്ന വിളകൾക്ക് ചുമത്തിയ പലിശ എന്നിങ്ങനെ പല പേരുകളിൽ. അങ്ങനെ വിളവെടുപ്പിനുശേഷം പോലും ജോത്തേദാരുടെ ദയാദാക്ഷിണ്യത്തിൽ പങ്കുപാട്ടക്കാർ കഴിയേണ്ടി വന്നു.\nതേഭാഗ എന്ന ആവശ്യമുയർത്തിയുള്ള പ്രക്ഷോഭമാരംഭിക്കാനുള്ള കിസാൻ സഭയുടെ ആവശ്യം കുറഞ്ഞ കാലത്തിനുള്ളിൽ ബംഗാളിലെ ദശലക്ഷക്കണക്കായ ബർഗദാർമാരെ ആകർഷിച്ചു. ബംഗാളിലെ 28 ജില്ലകളിൽ 15ലും പ്രക്ഷോഭം വ്യാപിച്ചു. പരമദരിദ്രരും ഏറ്റവും കടുത്ത ചൂഷണം നേരിട്ടിരുന്നവരുമായ ചുരുങ്ങിയത് 50 ലക്ഷം കൃഷിക്കാരെങ്കിലും ജോത്തേദാർമാർക്കും അവരുടെ ഗുണ്ടകൾക്കും പൊലീസിനുമെതിരെ ഔദ്യോഗികവും അനൗദ്യോഗികവുമായ എതിർ പ്രചരണങ്ങളെയെല്ലാം നേരിട്ടുകൊണ്ട് ധീരോദാത്തമായി പൊരുതി\n1946 നവംബർ മുതൽ 1947 ഫെബ്രുവരി വരെയുള്ള വിളവെടുപ്പിന്റെ കാലഘട്ടത്തിലുടനീളം പ്രക്ഷോഭം നീണ്ടു നിന്നു. ചില പ്രദേശങ്ങളിൽ അത് 1947 മാർച്ച് വരെ നീണ്ടു. ഈ പ്രക്ഷോഭത്തിൽ 70 കൃഷിക്കാരുടെ ജീവൻ നഷ്ടപ്പെട്ടു. അവരിൽ മിക്കവാറും മരണങ്ങൾ പൊലീസ് വെടിവെയ്‌പ്പിലായിരുന്നു. നാലു പേർ മരിച്ചത് ജയിലിനുള്ളിൽ കൊല്ലപ്പെട്ടു.\nബ്രിട്ടീഷുകാരും നാട്ടുരാജ്യ ഭരണാധികാരികളും പലയിടത്തും കോൺഗ്രസുകാരും കൈകോർത്ത് കമ്യൂണിസ്റ്റ് വേട്ട നടത്തുമ്പോഴും രാജ്യസ്വാതന്ത്ര്യത്തിനായി ജീവൻ ത്യജിച്ചും പോരാടിയ ചരിത്രമാണ് കമ്യൂണിസ്റ്റുകാർക്കുള്ളത്. കേരളത്തിലെ പുന്നപ്ര വയലാർ, കരിവെള്ളൂർ, കാവുമ്പായി, കയ്യൂർ തുടങ്ങിയ ചുവപ്പൻ ഏടുകൾ പറയുന്നത് ആ ചരിത്രം. സർ സി പിയുടെ സ്വതന്ത്ര തിരുവിതാംകൂർ മോഹത്തെ തച്ചുടച്ചത് പുന്നപ്രയും വയലാറുമാണ്. ദിവാൻ ഭരണത്തിനും അമേരിക്കൻ മോ-ഡലിനുമെതിരെ പ്രായപൂർത്തി വോട്ടവകാശമാവശ്യപ്പെട്ടും നാടിന്റെ സ്വാതന്ത്ര്യത്തിനുവേണ്ടിയും ചേർത്തല, അമ്പലപ്പുഴ താലൂക്കുകളിലെ തൊഴിലാളികൾ നടത്തിയ പോരാട്ടത്തിനാണ് 74 വർഷംമുമ്പ് പുന്നപ്രയും വയലാറും മേനാശേരിയും സാക്ഷിയായത്.\nകൊല്ലവർഷം 1122 തുലാം മാസം ഏഴുമുതൽ 10 വരെയുള്ള ദിവസങ്ങളിലായിരുന്നു കേരളത്തെ ചുവപ്പിച്ച ഐതിഹാസികസമരം. കയർത്തൊഴിലാളികൾ, കർഷകർ, കർഷകത്തൊഴിലാളികൾ, മത്സ്യത്തൊഴിലാളികൾ, എണ്ണയാട്ടുതൊഴിലാളികൾ, ചെത്തുതൊഴിലാളികൾ തുടങ്ങിയവരൊക്കെ അണിചേർന്നു. കയർത്തൊഴിലാളികൾ അടക്കമുള്ള തൊഴിലാളികൾ ന്യായമായ ആവശ്യങ്ങളുയർത്തിയാൽ ജന്മിമാരുടെ ഗുണ്ടകളും പൊലീസും അവർക്കെതിരെ ക്രൂരമായ മർദനങ്ങൾ അഴിച്ചുവിടുന്ന കാലം. ജന്മിത്തത്തിനുമുന്നിൽ ജീവിതം തകർന്നുപോയ തൊഴിലാളികൾക്ക് കൂലിക്കുവേണ്ടി കൂട്ടായി വിലപേശാൻ കമ്യൂണിസ്റ്റ്പാർടി കരുത്തുനൽകി. കമ്യൂണിസ്റ്റ് പാർടി പ്രവർത്തനം തുടങ്ങിയതോടെ നിരവധി തൊഴിലാളി യൂണിയനുകൾ നിലവിൽവന്നു. കൂലിവർധന ചോദിക്കുന്നവരെ ജന്മിമാർ കിടപ്പാടത്തിൽനിന്ന് ഇറക്കിവിട്ടു, മുതലാളിമാർ ജോലിയിൽനിന്ന‌് പിരിച്ചുവിട്ടു. സൈന്യവും പൊലീസും ക്രൂരമർദന അഴിച്ചുവിട്ടു. യൂണിയൻ ഓഫീസുകൾ തകർത്തു.\nസാമ്പത്തികാവശ്യങ്ങളോടൊപ്പം ഉത്തരവാദഭരണവും പ്രായപൂർത്തി വോട്ടവകാശവും ഏർപ്പെടുത്തുക, ദിവാൻ ഭരണം അവസാനിപ്പിക്കുക തുടങ്ങിയവ അടക്കമുള്ള 27 ഇന ആവശ്യ അന്ന‌് തൊഴിലാളികൾ സർക്കാരിനുമുന്നിൽ വച്ചു. തൊഴിലാളികളുടെ സമരത്തെ നേരിടാൻ സർ സി പി പട്ടാളഭരണം ഏർപ്പെടുത്തി. സായുധ പൊലീസിന്റെ നിയന്ത്രണം സി പി നേരിട്ട് ഏറ്റെടുത്തു. യന്ത്രത്തോക്കുകളെ വാരിക്കുന്തങ്ങൾ ഉപയോഗിച്ചാണ് തൊഴിലാളികൾ നേരിട്ടത്. പുന്നപ്രയിലും വയലാറിലും മാരാരിക്കുളത്തും മേനാശേരിയിലുമായി ആയിരക്കണക്കിന‌്സമര വളന്റിയർമാർ കൊല്ലപ്പെട്ടു.\nസ്വാതന്ത്ര്യത്തിന് മുമ്പ് 1945-46 കാലം. നാടെങ്ങും ബ്രിട്ടീഷ് വിരുദ്ധ വികാരം ആളിക്കത്തുന്നു. ബ്രിട്ടീഷ് സൈന്യത്തിലെ ഇന്ത്യക്കാർ ആ ചൂട് ഏറ്റുവാങ്ങി. അവർ കലാപം നടത്തി. ബോംബെയിൽ ഇന്ത്യൻ നേവിയിലെ 5000 സൈനികരും അതിൽ ചേർന്നു. കപ്പലിന്റെ കൊടിമരത്തിൽനിന്ന് യൂണിയൻ ജാക്ക് നീക്കം ചെയ്‌തു. അതിന്റെ സ്ഥാനത്ത് ചെങ്കൊടികളും കോൺഗ്രസിന്റെയും മുസ്ലിംലീഗിന്റെയും കൊടികളും ഉയർത്തി. മേലുദ്യോഗസ്ഥരെ തടവിലാക്കി.\nരണ്ടാം ലോകയുദ്ധകാലത്ത് സഖ്യസേനയുമായി ചേർന്ന്, പ്രത്യേകിച്ചും സോവിയറ്റ് യൂണിയനിലെ ചെമ്പടയ്‌ക്കൊപ്പമാണ് ബ്രിട്ടീഷ് നാവിക സേനയിലെ ഇന്ത്യക്കാർ യുദ്ധം ചെയ്‌തത്. ഫാസിസ്റ്റ് വിരുദ്ധ ആശയങ്ങളും സ്വാതന്ത്ര്യവാഞ്‌ഛയും അവരുടെ മനസ്സിൽ വേരുറപ്പിക്കാൻ ഈ സമ്പർക്കം കാരണമായി. സോഷ്യലിസ്റ്റ് ആശയങ്ങളും അവരെ സ്വാധീനിച്ചു.\nദേശീയപ്രസ്ഥാനത്തിൽനിന്നും ഐഎൻഎയിൽനിന്നും ആവേശം ഉൾക്കൊണ്ട, ഒരു വിഭാഗം ഇന്ത്യൻ നാവികസേനാംഗങ്ങൾ രഹസ്യസംഘടനയ്‌ക്ക് രൂപം നൽകി–- ആസാദ് ഹിന്ദ്. ഈ സംഘടന നാവികസേനയിൽ കലാപമുണ്ടാക്കുന്നതിൽ മുന്നിൽനിന്നു. റോയൽ ഇന്ത്യൻ നേവി(ആർഐഎൻ)യിലെ നാവികർ പണിമുടക്കിയപ്പോൾ ബോംബെയിൽ സമരങ്ങളുടെ വേലിയേറ്റംതന്നെയുണ്ടായി.\nനാവികസേനാംഗങ്ങളുടെ ന്യായമായ ആവശ്യങ്ങളെ കമ്യൂണിസ്റ്റ് പാർടി പിന്തുണച്ചു. പണിമുടക്കിന് പിന്തുണ നൽകാൻ ജനങ്ങളോട് ആവശ്യപ്പെടുന്ന ലഘുലേഖ 1946 ഫെബ്രുവരി 19ന് പാർട്ടി വിതരണം ചെയ്‌തു. തുടർന്ന് ഫെബ്രുവരി 22ന് പൊതുപണിമുടക്കിനും ആഹ്വാനം ചെയ്‌തു. നാവികസേനാ കപ്പലുകളെയും അവയ്‌ക്കകത്തുള്ള ഇന്ത്യയുടെ നാവികരെയും തകർക്കുമെന്ന റിയർ അഡ്മിറൽ ഗോഡ്ഫ്രെയുടെ ധിക്കാരം നിറഞ്ഞ ഭീഷണിക്കുള്ള മറുപടി ആയിരുന്നു അത്.\nവര്‍ളി വിമോചന പ്രക്ഷോഭം\nഭൂപ്രഭുക്കളുടെ കീഴിൽ അടിമസമാനമായ ജീവിതം നയിച്ച മഹാരാഷ്‌ട്രയിലെ വർളി ഗോത്രജനവിഭാഗത്തിന്റെ വിമോചനപ്രക്ഷോഭം 1945 മേയിലാണ് ആരംഭിച്ചത്. ഗോദാവരി പരുലേക്കറും ഭർത്താവ് ശ്യാംറാവു പരുലേക്കറുമായിരുന്നു സമരത്തിന്റെ മുന്നണിയിൽ.\nഗോദാവരി പരുലേക്കർ വർളി പ്രക്ഷോഭകരെ അഭിസംബോധനചെയ്യുന്നു\nകർഷകരായിരുന്ന വർളി ആദിവാസികളിൽനിന്ന് ഭൂപ്രഭുക്കളും പലിശക്കാരും തുച്ഛമായ തുകയ്‌ക്ക് ഭൂമി തട്ടിയെടുത്തിരുന്നു. താനെ ജില്ലയിലെ തിത്ത്വാല ഗ്രാമത്തിൽ 1945ൽ ചേർന്ന മഹാരാഷ്ട്ര കിസാൻസഭയുടെ ആദ്യസമ്മേളനം ജില്ലയിലെ എല്ലാ താലൂക്കിൽനിന്നുമുള്ള പ്രവർത്തകരെ അണിനിരത്താൻ പദ്ധതിയിട്ടു.\nഅതോടെ മർദകരെ നേരിടാൻ അവർക്ക് ധൈര്യം ലഭിച്ചു. അടിമപ്പണിയെടുക്കാനുള്ള ഭൂപ്രഭുക്കളുടെ ആവശ്യത്തെ ചെറുക്കാനും അതു നിർത്തലാക്കാനും കിസാൻസഭാ നേതാക്കൾ വർളികളെ പ്രചോദിപ്പിച്ചു. കിസാൻസഭാ സമ്മേളനത്തിന്റെ സന്ദേശവും മുദ്രാവാക്യവും മുക്കിലും മൂലയിലുംവരെ എത്തി. ഈ വിജയത്തോടെ, അടിയാള സമ്പ്രദായം ഇല്ലാതാക്കാനുള്ള പ്രവർത്തനവുമായി വർളികൾ മുന്നേറി. ഭൂപ്രഭുക്കൾ മുട്ടുമടക്കി. അടിയാള സമ്പ്രദായം ഇല്ലാതായി. ദഹാനുവിലും ശക്തമായ ഒരു ബഹുജന മുന്നേറ്റം തുടങ്ങി. അടിമകളുടെ വിമോചനപ്രസ്ഥാനം അടിമകളുടെ സ്വാതന്ത്ര്യം പുനഃസ്ഥാപിച്ചു.\nഗോദാവരി പരുലേക്കർ പ്രസംഗിക്കുന്ന യോഗം പൊളിക്കാൻ ഗുണ്ടകളെ കൊണ്ടുവന്നിട്ടുള്ളതായി ഭൂപ്രഭുക്കൾ കിംവദന്തി പരത്തി. അങ്ങനെയൊരു യോഗം നടത്താൻ തീരുമാനിച്ചിരുന്നതേയില്ല. ഭൂപ്രഭുക്കളുടെ ചതി മനസ്സിലാക്കാതെ ആയിരക്കണക്കിനു വർളികൾ തടിച്ചുകൂടി. ഒക്‌ടോബർ 10നു പാതിരാത്രിയോടെ പൊലീസ് വെടിവയ്‌പ് തുടങ്ങി. 11ന് പകൽ മൂന്നുവരെ ഇത് തുടർന്നു. അഞ്ച് വർളികൾ കൊല്ലപ്പെട്ടു; അസംഖ്യം പേർക്ക് പരിക്കേറ്റു. 15 മണിക്കൂറും അവർ ചെങ്കൊടി ഉയരത്തിൽ പാറിച്ചു.\nആദിവാസി കർഷകർക്കിടയിൽ കമ്യൂണിസ്റ്റ് പാർടിക്ക് സ്വാധീനം വളർന്നുവരുന്നത് പ്രവിശ്യയിലെ കോൺഗ്രസ് ഭരണാധികാരികളെയും പരിഭ്രാന്തരാക്കി. ഭൂപ്രഭുക്കളുടെ പക്ഷം ചേർന്ന കോൺഗ്രസ്, ഭീകരത അഴിച്ചുവിട്ട് പ്രക്ഷോഭത്തെ അടിച്ചമർത്താൻ ശ്രമിച്ചു. നിർഭയരായ വർളികൾ മുന്നോട്ടു നീങ്ങി. കിസാൻസഭ പണിമുടക്കിന് ആഹ്വാനംചെയ്‌തു. ഈ പണിമുടക്ക് 200 ഗ്രാമത്തിൽ പടർന്നുപിടിച്ചു.\nഒരു മാസമായിട്ടും പണിമുടക്ക് തകർക്കാനായില്ല. ഭൂപ്രഭുക്കൾ പണിമുടക്ക് ഒത്തുതീർപ്പാക്കിയാൽ മതിയെന്ന അവസ്ഥയിലെത്തി. ആവശ്യങ്ങൾ അംഗീകരിച്ചു. 1946 നവംബർ 10നു പണിമുടക്ക് അവസാനിച്ചു.\nPosted by ജനശക്തി at 7:09 PM\nLabels: 100 years of communist party, തേഭാഗ


പ്രധാനമന്ത്രി നരേന്ദ്ര മോദി കൊവിഡ് വാക്‌സിന് സ്വീകരിച്ചു | Wayanad Vision\nഅതേസമയം, രണ്ടാംഘട്ട കൊവിഡ് വാക്‌സിനേഷന് ഇന്ന് രാജ്യത്ത് തുടക്കമാകും. രാവിലെ ഒന്‍പത് മണി മുതല് കൊവിന് ആപ്പ് 2.0 ല് രജിസ്‌ട്രേഷന് ആരംഭിക്കും. 60 വയസിന് മുകളിലുള്ളവര്‍ക്കും 45 വയസിന് മുകളിലുള്ള മറ്റ് ആരോഗ്യപ്രശ്‌നം ഉള്ളവര്‍ക്കുമാണ് രണ്ടാംഘട്ടത്തില് കൊവിഡ് വാക്‌സിന് നല്‍കുക.\nപിക്കപ്പിന് മുകളില് മരം വീണു\nഇടിമിന്നലില് നാശനഷ്ടം; പെരുവകയില് ഭൂമി വിണ്ടുകീറി\nമത്സ്യമാര്‍ക്കറ്റ് തിങ്കളാഴ്ച തുറന്ന് പ്രവര്‍ത്തിക്കും\nസംസ്ഥാനത്ത് ഇന്ന് ഇടിയോട് കൂടിയ ശക്തമായ മഴയ്ക്ക്…\nപുരുഷന്മാരേക്കാള് കൂടുതല് സ്ത്രീകളെന്ന് പുതിയ സര്‍വേ…


by Blive News July 29, 2019, 10:31 am 1.6k Views\nതിരുവനന്തപുരം: വര്‍ഷകാല വിനോദമായി ഐപിഎല് മാതൃകയില് കേരളത്തിലെ ചുണ്ടന് വള്ളംകളി മത്സരങ്ങളെ കോര്‍ത്തിണക്കി സംസ്ഥാന വിനോദസഞ്ചാര വകുപ്പ് സംഘടിപ്പിക്കുന്ന ജലോത്സവമായ പ്രഥമ ചാമ്പ്യന്‍സ് ബോട്ട് ലീഗ് (സിബിഎല്) ഓഗസ്റ്റ് പത്തിന് മുഖ്യമന്ത്രി പിണറായി വിജയന് ഉദ്ഘാടനം ചെയ്യും.\nലീഗിനുവേണ്ടി ചുണ്ടന് വള്ളങ്ങള് നീറ്റിലിറങ്ങാന് ഇനി പതിമൂന്ന് നാള് മാത്രം ബാക്കിനില്‍ക്കെ ഒരുക്കങ്ങള് അവസാന ഘട്ടത്തിലേയ്ക്ക് നീങ്ങുന്നതായി ടൂറിസം, സഹകരണ, ദേവസ്വം മന്ത്രി കടകംപള്ളി സുരേന്ദ്രന് അറിയിച്ചു. ആലപ്പുഴ നെഹ്റു ട്രോഫി വള്ളംകളിയോടെ തുടക്കമിടുന്ന സിബിഎല്ലിന്‍റെ ഉദ്ഘാടന ചടങ്ങില് ക്രിക്കറ്റ് ഇതിഹാസം സചിന് ടെന്‍ഡുല്‍ക്കര് മുഖ്യാതിഥിയായിരിക്കും.\nസിബിഎല്ലിന്‍റെ വെബ്സൈറ്റ് (www.championsboatleague.in) മന്ത്രി ഉദ്ഘാടനം ചെയ്തു. വിജയികള്‍ക്കുള്ള ട്രോഫിയും, ജലോത്സവത്തിന്‍റെ വിഡിയോ, ജേഴ്സി എന്നിവയുടെ പ്രകാശനവും അദ്ദേഹം നിർവഹിച്ചു. ടൂറിസം സെക്രട്ടറി റാണി ജോര്‍ജും കേരള ടൂറിസം ഡയറക്ടര് പി ബാല കിരണും ചടങ്ങില് പങ്കെടുത്തു.\nകേരളത്തിന്‍റെ മഴക്കാലത്തെ ടൂറിസം കാഴ്ചപ്പാടിലൂടെ കൂടുതല് ആകര്‍ഷണീയമാക്കാന് സിബിഎല് വഴി സാധിക്കും. ജൂണ് മുതല് ഒക്ടോബര് വരെയുള്ള മാസങ്ങളില്‍ക്കൂടി സഞ്ചാരികളെ ആകര്‍ഷിക്കാന് കഴിഞ്ഞാല് വര്‍ഷം മുഴുവന് സന്ദര്‍ശിക്കാവുന്ന ഇടങ്ങളുടെ പട്ടികയിലേക്ക് കേരളം ഉയരും.\nമൂന്നുമാസം നീളുന്ന സിബിഎല്ലില് ഒമ്പത് ടീമുകളാണ് മത്സരിക്കുന്നത്. 12 വാരാന്ത്യങ്ങളിലെ 12 വേദികളിലായി, 12 മത്സരങ്ങളാണ് നടക്കുക. ഓഗസ്റ്റ് 10 മുതല് നവംബര് ഒന്നു വരെയാണ് മത്സരങ്ങള്. പദ്ധതിയുടെ സുഗമമായ നടത്തിപ്പിനു വേണ്ടി കേരള ടൂറിസം സര്‍ക്കാര് ഉടമസ്ഥതയില് പുതിയ കമ്പനിയ്ക്ക് രൂപം നല്‍കിയിട്ടുണ്ട്. ഇ ഫാക്ടര് എന്‍റര്‍ടെയ്ന്‍മെന്‍റ്, ദി സോഷ്യല് സ്ട്രീറ്റ് എന്നീ കമ്പനികള് നേതൃത്വം നല്‍കുന്ന കണ്‍സോര്‍ഷ്യമാണ് സിബിഎല് കണ്‍സള്‍ട്ടന്‍റ്.\nഫ്രാഞ്ചൈസികളാകാന് രാജ്യത്തെ പ്രമുഖ കോര്‍പറേറ്റുകളും വിശിഷ്ട വ്യക്തികളുമെത്തുമെന്നാണ് വിലയിരുത്തല്. ഒന്‍പതു ടീമുകളുടെ ഫ്രാഞ്ചൈസിയ്ക്കുള്ള ലേലം ഓഗസ്റ്റ് ഒന്നിന് കൊച്ചിയിലെ ഗ്രാന്‍റ് ഹയാത്ത് ഹോട്ടലില് നടക്കും. ലേലത്തില് പങ്കെടുക്കാന് താല്പര്യമുള്ളവര് എന്ന [email protected] വിലാസത്തിൽ ബന്ധപ്പെടേണ്ടത്. ലേലം നടക്കുന്ന ഓഗസ്റ്റ് ഒന്നിനുതന്നെ അവിടെവച്ച് ടീം ഉടമകളെ പ്രഖ്യാപിക്കും.\nമൊത്തം 5.9 കോടി രൂപയാണ് സമ്മാനത്തുക. ഒന്നാം സ്ഥാനത്തെത്തുന്നവര്‍ക്ക് 25 ലക്ഷം രൂപ ലഭിക്കും. രണ്ടും മൂന്നും സ്ഥാനക്കാര്‍ക്ക് യഥാക്രമം 15ലക്ഷം, 10 ലക്ഷം രൂപ വീതമാണ് സമ്മാനമായി ലഭിക്കുക. ഇതിനുപുറമേ ഓരോ മത്സരത്തിലേയും ആദ്യ മൂന്ന് വിജയികള്‍ക്ക് യഥാക്രമം 5ലക്ഷം ,3ലക്ഷം,1 ലക്ഷം രൂപ എന്നിങ്ങനെ ലഭിക്കും. ഓരോ മത്സരത്തിലും എല്ലാ വള്ളംകളി സംഘത്തിനും നാലു ലക്ഷം രൂപ വീതം ബോണസ് ലഭിക്കും.\nപള്ളാത്തുരുത്തി ബോട്ട് ക്ലബ്; പോലീസ് ബോട്ട് ക്ലബ്; യുണൈറ്റഡ് ബോട്ട് ക്ലബ്, കുട്ടമംഗലം, കൈനകരി; എന്‍സിഡിസി/കുമരകം; വില്ലേജ് ബോട്ട് ക്ലബ്, എടത്വ; കെബിസി/എസ്എഫ്ബിസി കുമരകം; വേമ്പനാട് ബോട്ട് ക്ലബ് കുമരകം; ടൗണ് ബോട്ട് ക്ലബ് കുമരകം; ബ്രദേഴ്സ് ബോട്ട് ക്ലബ്, എടത്വ എന്നിവയാണ് സിബിഎല്ലില് മത്സരിക്കുന്ന ഒന്‍പതു ടീമുകള്.\nഓഗസ്റ്റ് പത്തിന് ആലപ്പുഴ പുന്നമടക്കായലില് നെഹ്രു ട്രോഫി വള്ളം കളിക്കൊപ്പമാണ് ചാമ്പ്യന്‍സ് ബോട്ട് ലീഗിന്‍റെ ആദ്യ മത്സരം. നവംബര് ഒന്നിന് കേരളപ്പിറവി ദിനത്തില് കൊല്ലത്തു നടക്കുന്ന പ്രസിഡന്‍റ്സ് ബോട്ട് റെയ്സിനൊപ്പം സിബിഎല് സമാപിക്കും. ഇതിനിടെ വരുന്ന വാരാന്ത്യങ്ങളിലാണ് ബാക്കി മത്സരങ്ങള്. പുളിങ്കുന്ന്, ആലപ്പുഴ (ആഗസ്റ്റ് 17), താഴത്തങ്ങാടി, കോട്ടയം (ആഗസ്റ്റ് 24), പിറവം, എറണാകുളം (ഓഗസ്റ്റ് 31), മറൈന് ഡ്രൈവ്, എറണാകുളം (സെപ്റ്റംബര് 7), കോട്ടപ്പുറം, തൃശൂര് (സെപ്റ്റംബര് 21), പൊന്നാനി, മലപ്പുറം (സെപ്റ്റംബര് 28), കൈനകരി, ആലപ്പുഴ (ഒക്ടോബര് 05), കരുവാറ്റ, ആലപ്പുഴ (ഒക്ടോബര് 12), കായംകുളം, ആലപ്പുഴ (ഒക്ടോബര് 19), കല്ലട, കൊല്ലം(ഒക്ടോബര് 26) എന്നിങ്ങനെയാണ് മത്സരങ്ങള്. ഉച്ചതിരിഞ്ഞ് 2.30 മുതല്5മണിവരെയാണ് എല്ലാ മത്സരങ്ങളും നടക്കുക. ബുക്ക് മൈ ഷോ വഴി ഓണ്‍ലൈനായി സിബിഎല് ടിക്കറ്റുകള് ലഭിക്കുന്നതാണ്.\nPrevious article രണ്ട് വ്യത്യസ്ത ഡിജിറ്റൽ വാലറ്റ് ഉല്പന്നങ്ങളുമായി ലെ ഒക്സെൽ ഇന്ത്യ\nNext article മാമാങ്കം പോസ്റ്റർ തരംഗമാകുന്നു\nരണ്ട് വ്യത്യസ്ത ഡിജിറ്റൽ വാലറ്റ് ഉല്പന്നങ്ങളുമായി ലെ ഒക്സെൽ ഇന്ത്യ


നാസിക്കിലെ പേഴ്സണൽ ലോൺ - @ കുറഞ്ഞ പലിശ നിരക്കിലും കുറഞ്ഞ EMI യിലും ഓൺലൈനിൽ അപേക്ഷിക്കുക | ബജാജ് ഫിന്‍സെര്‍വ്\nനാസിക്കിലെ പേഴ്സണൽ ലോൺ\nപുരാതന നഗരമായ നാഷിക്ക് അല്ലെങ്കിൽ നാസിക്ക് മഹാരാഷ്ട്രയിലെ ഏറ്റവും വലിയ 4th നഗരമാണ്, ഏറ്റവും വലിയ ഹിന്ദു ആഘോഷമായ കുംഭമേളയ്ക്ക് ആതിഥേയത്വം വഹിക്കുന്നതിൻ്റെ പേരിലും ഇത് പ്രസിദ്ധമാണ്.\nനാസിക്കിലെ താമസക്കാർക്ക് രൂ. 25 ലക്ഷം വരെയുള്ള പേഴ്സണൽ ലോണുകൾ ലഭ്യമാക്കാൻ ബജാജ് ഫിൻസെർവിനെ സമീപിക്കാം. ഞങ്ങൾക്ക് 10 ബ്രാഞ്ചുകൾ ഇവിടെ പ്രവർത്തിക്കുന്നു. സമീപത്തുള്ളത് സന്ദർശിക്കുക അല്ലെങ്കിൽ ഉടൻ അപ്രൂവലിനായി ഓൺലൈനായി അപേക്ഷിക്കുക.\nഞങ്ങളുടെ അക്കൗണ്ട് മാനേജ്മെന്‍റ് സൗകര്യം വഴി നിങ്ങളുടെ ലോൺ വിവരങ്ങൾ 24x7 അറിയാൻ നിങ്ങളുടെ ഓൺലൈൻ അക്കൗണ്ട് ആക്സസ് ചെയ്യുക.\nയോഗ്യതാ മാനദണ്ഡം കൂടാതെ, വായ്പക്കാർ ഏതാനും ഡോക്യുമെന്‍റുകൾ മാത്രം സമർപ്പിക്കേണ്ടതുണ്ട്. ബജാജ് ഫിൻസെർവിനൊപ്പം തടസ്സരഹിതമായ ഡോക്യുമെന്‍റേഷൻ പ്രക്രിയയിലൂടെ പോകുക.\n60 മാസം വരെയുള്ള കാലയളവ്\nനിങ്ങളുടെ റീപേമെന്‍റ് ശേഷിക്ക് അനുയോജ്യമായ 60 മാസം വരെയുള്ള കാലയളവ് തിരഞ്ഞെടുക്കുക.\nഞങ്ങളുടെ നിബന്ധനകളിലും വ്യവസ്ഥകളിലും 100% സുതാര്യത ഞങ്ങൾ നിലനിർത്തുന്നു. മറഞ്ഞിരിക്കുന്ന ചാർജ്ജുകളൊന്നും അടയ്ക്കുക.\nഫ്ലെക്സി ലോൺ സൌകര്യം ഇഎംഐകളിൽ 45% വരെ സമ്പാദ്യം പ്രാപ്തമാക്കുന്നു*. നിങ്ങളുടെ സൌകര്യപ്രകാരം റീപേമെന്‍റുകൾ നടത്തുക.\nഅപ്രൂവ് ചെയ്ത ലോൺ തുക 24 മണിക്കൂറിനുള്ളിൽ വായ്പക്കാരന്‍റെ അക്കൗണ്ടിലേക്ക് ക്രെഡിറ്റ് ചെയ്യുന്നതാണ്*.\nഒരു പേഴ്സണല് ലോണിന് ഒന്നിലധികം സാമ്പത്തിക ആവശ്യങ്ങള് ഫലപ്രദമായി നിറവേറ്റാനാവും. രൂ. 25 ലക്ഷം വരെ ലഭ്യമാക്കുക.\nതൽക്ഷണ ലോൺ അപ്രൂവലുകൾ മതിയായ ഫണ്ടിംഗ് ഉപയോഗിച്ച് അടിയന്തിര സാഹചര്യങ്ങൾ പരിഹരിക്കുന്നത് എളുപ്പമാക്കുന്നു.\nരാജ്യത്തെ പകുതിയോളം വൈനറികളും മുന്തിരിത്തോട്ടങ്ങളും നാസിക്കിലാണ്, ഇത് നാസിക്കിനെ ഇന്ത്യയുടെ വൈൻ തലസ്ഥാനമാക്കി മാറ്റുന്നു.’. കാർഷിക മേഖലയിൽ, ഏഷ്യ, യൂറോപ്പ്, മിഡിൽ ഈസ്റ്റ് എന്നിവിടങ്ങളിലേക്ക് കൊണ്ടുപോകുന്ന കയറ്റുമതി ഗുണനിലവാരമുള്ള ടേബിൾ മുന്തിരിയാണ് നാസിക് കൃഷി ചെയ്യുന്നത്.. നഗരം അതിന്‍റെ വ്യാവസായിക മേഖലയിൽ നിന്നും വരുമാനം ഉണ്ടാക്കുന്നു. Hindustan Aeronautics Limited, India Security Press, Currency Note Press, Crompton Greaves, Atlas Copco, Hindustan Unilever തുടങ്ങിയവയാണ് ചില വ്യവസായങ്ങൾ.\nആളുകളുടെ വിവിധ ലൈഫ്‍സ്റ്റൈല് മുന്‍ഗണനകളും ആവശ്യങ്ങളും പരിഗണിക്കുമ്പോള്, ബജാജ് ഫിന്‍സെര്‍വ് നാസിക്കില് എക്സ്‍ക്ലൂസീവ് ഫീച്ചറുകള് സഹിതം പേഴ്സണല് ലോണുകള് നല്‍കുന്നു. ഒരു വായ്പക്കാരനായി, നിങ്ങൾക്ക് ഇഷ്ടമുള്ള കാലയളവ് 60 മാസം വരെ തിരഞ്ഞെടുക്കുന്നതിനും മാനേജ് ചെയ്യാവുന്ന ഇഎംഐകളിൽ തിരിച്ചടയ്ക്കുന്നതിനുമുള്ള ഫ്ലെക്സിബിലിറ്റി ആസ്വദിക്കുക. ഞങ്ങളുടെ അക്കൗണ്ട് മാനേജ്മെന്‍റ് സൗകര്യം ഉപയോഗിച്ച്, ലോൺ വിവരങ്ങളെക്കുറിച്ച് നിങ്ങൾക്ക് ഇപ്പോൾ അപ്ഡേറ്റ് ചെയ്യാവുന്നതാണ് 24x7.\nപ്രയാസമില്ലാതെ വേഗത്തിലുള്ള അപ്രൂവലിന് ലളിതമായ പേഴ്സണൽ ലോണിനുള്ള യോഗ്യതാ മാനദണ്ഡം പ്രകാരം യോഗ്യത നേടുക.\nഒരു സ്വകാര്യ / പബ്ലിക് കമ്പനിയില് അല്ലെങ്കില് പ്രശസ്ത എംഎന്‍സിയില് ശമ്പളമുണ്ടായിരിക്കണം\nയോഗ്യതാ മാനദണ്ഡം നിറവേറ്റുന്നത് ബജാജ് ഫിൻസെർവിൽ നിന്നുള്ള പ്രത്യേക ആനുകൂല്യങ്ങൾ ആസ്വദിക്കാൻ നിങ്ങളെ അനുവദിക്കുന്നു. ഫ്ലെക്സി ലോണുകള് പ്രയോജനപ്പെടുത്താന് തിരഞ്ഞെടുക്കുകയും നിങ്ങളുടെ പ്രതിമാസ ഇന്‍സ്റ്റാള്‍മെന്‍റുകള് പകുതിയായി കുറയ്ക്കുകയും ചെയ്യുക. ഉപയോഗിച്ച ഫണ്ടിൽ മാത്രം പലിശ അടയ്ക്കുക, അധിക ഫണ്ട് ഉപയോഗിച്ച് അല്ലെങ്കിൽ കാലയളവിന്‍റെ ഭാഗത്ത് പണമടയ്ക്കുക.\nബജാജ് ഫിൻസെർവ് നാസിക്കിൽ മികച്ച പലിശ നിരക്ക് ലഭ്യമാക്കുന്നു. ഒരു റീപേമെന്‍റ് പ്ലാൻ തയ്യാറാക്കാൻ വായിക്കുക.\nഎനിക്ക് ലഭ്യമാക്കാവുന്ന പരമാവധി കാലയളവ് എത്രയാണ്?\nയോഗ്യതയുണ്ടെങ്കിൽ, നാസിക്കിൽ 60 മാസം വരെ നിങ്ങൾക്ക് ഒരു പേഴ്സണൽ ലോൺ എടുക്കാം.\nകുറഞ്ഞ ക്രെഡിറ്റ് സ്കോർ ഉപയോഗിച്ച് ലോൺ അപേക്ഷ സാധ്യമാണോ?\nനിങ്ങളുടെ ക്രെഡിറ്റ് സ്കോർ വളരെ കുറവാണെങ്കിൽ, ലോൺ അപേക്ഷ നിരസിച്ചേക്കാം. കുറഞ്ഞ സിബിൽ സ്കോർ ഉപയോഗിച്ച് നിങ്ങൾക്ക് ഒരു പേഴ്സണൽ ലോൺ അപ്രൂവ് ചെയ്തിട്ടുണ്ടെങ്കിലും, ഇത് ഒരു കർശനമായ പോളിസിയും ഉയർന്ന പലിശ നിരക്കും സഹിതം വന്നേക്കാം.\nലോണ് എടുക്കുമ്പോള് ഞാന് എന്‍റെ ലക്ഷ്യം വ്യക്തമാക്കേണ്ടതുണ്ടോ?\nഇല്ല. പേഴ്സണല് ലോണ് എടുക്കുന്നതിനുള്ള നിങ്ങളുടെ ലക്ഷ്യം അറിയാന് ബജാജ് ഫിന്‍സെര്‍വ് ഒരിക്കലും ആഗ്രഹിക്കുന്നില്ല. നിങ്ങളുടെ സ്വന്തം വിവേചനാധികാരത്തിൽ പണം ഉപയോഗിക്കുക.\nവരാനിരിക്കുന്ന ഇഎംഐകൾ എവിടെ പരിശോധിക്കാം?\nഞങ്ങളുടെ ഓൺലൈൻ അക്കൗണ്ട് മാനേജ്മെന്‍റ് സൗകര്യം ഉപയോഗിച്ച് നിങ്ങൾക്ക് ഇഎംഐ പരിശോധിക്കാം. ഞങ്ങളുടെ കസ്റ്റമർ പോർട്ടൽ, എക്സ്പീരിയയിലേക്ക് ലോഗിൻ ചെയ്യുക.


ദൃശ്യ 2: ദൃശ്യം2കന്നഡ റീമേക്ക് പ്രഖ്യാപിച്ചു | Talkies\nമോഹൻലാൽ – ജിത്തു ജോസഫ് ചിത്രം ദൃശ്യം2വിവിധ ഭാഷകളിൽ ഒരുങ്ങുകയാണ്. വെങ്കടേഷ് നായകനായെത്തുന്ന തെലുഗ് വേർഷൻ ചിത്രീകരണം ഇതിനോടകം തന്നെ ആരംഭിച്ചിരിക്കുകയാണ്. കന്നഡ വെർഷൻ പ്രഖ്യാപിച്ചിരിക്കുകയാണ് ഇപ്പോൾ. നേരത്തെ ദൃശ്യവും കന്നഡയിലേക്ക് റീമേക്ക് ചെയ്തിരുന്നു. രണ്ടാം ഭാഗത്തിലും അതേ ടീം തന്നെ ഒന്നിക്കുന്നു.\nപി വാസു സംവിധാനം ചെയ്യുന്ന സിനിമയിൽ നായകനായെത്തുന്നത് വി രവിചന്ദ്രൻ നായകനാകുന്നു. പി വാസു നേരത്തെ നിരവധി മലയാളം സിനിമകൾ റീമേക്ക് ചെയ്തിട്ടുണ്ട്. ഭരതം, മണിച്ചിത്രത്താഴ്, കഥ പറയുമ്പോൾ, തൂവൽസ്പർശം എന്നിവ.\nആമസോൺ പ്രൈമിലൂടെ റിലീസ് ചെയ്ത ദൃശ്യം2വമ്പൻ ഹിറ്റായിരുന്നു. ജിത്തു ജോസഫ് സംവിധാനം ചെയ്ത സിനിമയിൽ മോഹൻലാലിനൊപ്പം മീന, അൻസിബ, എസ്തർ, മുരളി ഗോപി, ആശ ശരത്, സിദ്ദീഖ്, സായികുമാർ, ഗണേഷ് കുമാർ എന്നിവരുമെത്തി.\nഇ4 എന്റർടെയ്ൻമെന്റ്സ് കന്നഡ വെർഷൻ ഒരുക്കുന്നു.\n← കണ്ണിൽ മിന്നും , മേപ്പടിയാനിലെ ആദ്യ വീഡിയോഗാനമെത്തി → കുറ്റവും ശിക്ഷയും റിലീസ് തീയ്യതി പ്രഖ്യാപിച്ചു


namitha appears in news faceതെറ്റുതിരുത്തു\nവ്യാവസായിക ഉദ്പ്പാദന വളര്‍ച്ചയില് ഇടിവ്\nSaturday 12th March 2011 10:23am\nSaturday 12th March 2011 10:03am\nപറ്റിയ തെറ്റുകളെക്കുറിച്ചോര്‍ത്ത് വിലപിച്ചിരുന്നിട്ട് കാര്യമില്ല. അതുകൊണ്ടുതന്നെ തെറ്റുകള് തിരുത്തി മുന്നോട്ടുപോകാനാണ് നടിയുടെ തീരുമാനം. ഇനി നമിത ചെയ്ത തെറ്റിനെക്കുറിച്ച് പറയാം. തനിക്ക് മുമ്പില് വന്ന എല്ലാ ചിത്രങ്ങളും താരം തിരഞ്ഞെടുത്തു. ആരെയും വെറുപ്പിച്ചില്ല. അതുകൊണ്ടെന്തായി അഭിനയിച്ച മിക്കചിത്രങ്ങളും എട്ടു നിലയില് പൊട്ടി. ഇതോടെയാണ് താരത്തിന് വീണ്ടുവിചാരമുണ്ടായത്. തടി കൂടിയതും ആരാധകരെ വിഷമിപ്പിച്ചിട്ടുണ്ടെന്ന് നമിത തന്നെ തിരിച്ചറിയുന്നു.\nഇനി മുതല് തെറ്റുകളെല്ലാം തിരുത്തി നല്ല കുട്ടിയായി സിനിമാ രംഗത്ത് തിരിച്ചുവരാനാണ് നമിതയുടെ ദൃഢനിശ്ചയം. ‘ പിഴച്ച തീരുമാനങ്ങള് കാരണം എന്റെ സിനിമാ ജീവിതം തടസ്സപ്പെട്ടിരിക്കുകയായിരുന്നു. എന്തൊക്കെ ചെയ്യാമെന്നും എന്ത് അരുതെന്നും ഇപ്പോള് എനിക്ക് നന്നായി അറിയാം. ഇനി നിങ്ങളുടെ മുന്നില് പുതിയ നമിതയായായിരിക്കും ഞാന് പ്രത്യക്ഷപ്പെടുക’- നമിത വ്യക്തമാക്കുന്നു.\nഎന്നാല് ഈ തീരുമാനമെടുത്തശേഷം താനാഗ്രഹിക്കുന്ന തരത്തിലുള്ള കഥാപാത്രങ്ങങ്ങളല്ല തേടിവരുന്നതെന്ന വിഷമവും താരത്തിനുണ്ട്. അന്വേഷിച്ചെത്തുന്നവയില് പലതും പതിവുപോലെ ഗ്ലാമര് വേഷങ്ങള് തന്നെ. ഒരു മാസം പത്തുകഥകളെങ്കിലും താന് കേള്‍ക്കുന്നുണ്ടെന്നും എന്നാല് അതൊന്നും താന് പ്രതീക്ഷിക്കുന്ന പോലുള്ള കഥാപാത്രങ്ങളല്ലെന്നുമാത്രം, നടി പരിഭവിക്കുന്നു.\nമൂന്നാര് കൈയ്യേറ്റം; കൈയ്യേറ്റം സംബന്ധിച്ച ശ്രീറാം വെങ്കിട്ടരാമന്റെ റിപ്പോര്‍ട്ട് മുഖ്യമന്ത്രിയുടെ ഓഫീസ് പൂഴ്ത്തിയതായി റിപ്പോര്‍ട്ടുകള്\nയാത്രക്കായി അര ഡസന് വ്യാജ പാസ്പോര്‍ട്ടുകള്; നീരവ് മോദിക്കെതിരെ ഇന്ത്യയില് പുതിയ കേസ്\nരാജ്യസഭ സീറ്റ്; കോണ്‍ഗ്രസ്സ് സീറ്റ് മറ്റു പാര്‍ട്ടികള്‍ക്ക് കൊടുക്കുന്നതിലെ അതൃപ്തി രാഹുല് ഗാന്ധി അറിയിച്ചിരുന്നു\nകോഴിക്കോട് വീടിന്റെ മേല്‍ക്കൂര തകര്‍ന്ന് വീണ് 13 പേര്‍ക്ക് പരിക്ക്\nഏറ്റവും കൂടുതല് ഫൗള് ചെയ്യപ്പെടുന്ന താരമായി നെയ്മര്; സ്വിറ്റ്‌സര്‍ലന്‍ഡിന്റെ 18 ഫൗളുകളില് കൂടുതലും നെയ്മറിനെ വീഴ്ത്താന്\nയുവാവിനെ ഗണേഷ് കുമാര് മര്‍ദ്ദിക്കുമ്പോള് സി.ഐ കൈയ്യും കെട്ടി നിന്നു; കേസ് രജിസ്റ്റര് ചെയ്യാനും വൈകിപ്പിച്ചുവെന്നും റിപ്പോര്‍ട്ടുകള്